ישיבת מליאה, כנסת 24, פרוטוקול מספר 147, 2022-06-27 00:00

מיקי לוי: היום כ"ח בסיוון התשפ"ב, 27 ביוני 2022, אני מתכבד לפתוח את ישיבת מליאת הכנסת.

מיקי לוי: הודעה לסגנית מזכיר הכנסת, בבקשה.

אלינור ימין: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – הצעות חוק לדיון מוקדם:

אלינור ימין: החל מהצעת חוק פ/4038/24 וכלה בהצעת חוק פ/4067/24 – הצעת חוק המידע הפלילי ותקנת השבים (תיקון – סעיף העונשין), התשפ"ב–2022, מאת חברי הכנסת אבי דיכטר, גילה גמליאל, קרן ברק, מכלוף מיקי זוהר ופטין מולא; הצעת חוק-יסוד: הכנסת (תיקון – הארכת תוקפם של חיקוקים), מאת חבר הכנסת רם שפע; הצעת חוק-יסוד: הממשלה (תיקון – אי-כשירות של נאשם להרכיב את הממשלה), מאת חברי הכנסת אחמד טיבי ואוסאמה סעדי; הצעת חוק הסיוע המשפטי (תיקון – סיוע משפטי לנפגעי עבירות) (הוראת שעה), התשפ"ב–2022, מאת חברת הכנסת מיכל שיר סגמן; הצעת חוק הביטוח הלאומי (תיקון – השוואת קצבת אזרח ותיק לשכר הממוצע במשק), התשפ"ב–2022, מאת חברת הכנסת חוה אתי עטייה; הצעת חוק התמודדות עם תופעת נטילת דמי חסות, התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הבחירות לכנסת (תיקון – הצבעת סטודנטים), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק שעות עבודה ומנוחה (תיקון – קיצור שבוע העבודה), התשפ"ב–2022, מאת חברת הכנסת יעל רון בן משה; הצעת חוק-יסוד: השפיטה (תיקון – מינוי שופטים לבית המשפט העליון וקציבת כהונתם), מאת חבר הכנסת שלמה קרעי; הצעת חוק הבחירות לכנסת (תיקון – ביטול אחוז החסימה ותיקון הסכמי עודפים), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק יום הזיכרון לחללי מערכות ישראל (תיקון – הרחבת ההגדרה של חללי מערכות ישראל), התשפ"ב–2022, מאת חבר הכנסת עלי סלאלחה; הצעת חוק מימון מפלגות (תיקון – ייצוג לנשים ברשימת המועמדים), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הבחירות (דרכי תעמולה) (תיקון – איסור על תעמולה גזענית), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הבחירות לכנסת (תיקון – זכות הצבעה לאזרחים מחוץ לישראל), התשפ"ב–2022,

אלינור ימין: מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק מס ערך מוסף (תיקון – מכירת טובין למלכ"ר המיועדים לתרומה לכוחות הביטחון וההצלה), התשפ"ב–2022, מאת חברי הכנסת יוסף טייב, מיכאל מלכיאלי, אוריאל בוסו, ינון אזולאי, משה ארבל, משה אבוטבול, יואב בן צור, יעקב מרגי, חיים ביטון, שלמה קרעי, אורית מלכה סטרוק ומכלוף מיקי זוהר; הצעת חוק פיצוי חייבים בשל עיכוב בהסרת הליכים (תיקוני חקיקה), התשפ"ב–2022, מאת חברת הכנסת מיכל שיר סגמן; הצעת חוק הבחירות לכנסת (תיקון – הפחתת אחוז החסימה), התשפ"ב–2022, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק הבטחת הכנסה (תיקון – הגדלת הסכום שאינו מובא בחשבון לגבי מי שהגיע לגיל פרישה ומי שמשתלמות להם קצבאות אזרח ותיק, שאירים או תלויים), התשפ"ב–2022, מאת חברי הכנסת אלכס קושניר, יבגני סובה, יוליה מלינובסקי, לימור מגן תלם, יוסף שיין ואלינה ברדץ' יאלוב; הצעת חוק יסודות התקציב (תיקון – הפחתת תקציב או תמיכה בשל פעילות נגד עקרונות המדינה של עובד או נושא משרה), התשפ"ב–2022, מאת חבר הכנסת שלמה קרעי; הצעת חוק עבודת נשים (תיקון – הארכת תקופת הלידה וההורות להורי פעוט עם מוגבלות מורכבת), התשפ"ב–2022, מאת חברי הכנסת יעקב אשר, משה גפני, אורי מקלב ויצחק פינדרוס; הצעת חוק שקיפות בהצהרת הון לנבחרי ציבור בכירים, התשפ"ב–2022, מאת חברת הכנסת יעל רון בן משה; הצעת חוק לתיקון פקודת מיסי העירייה ומיסי הממשלה (פטורין) (פטור מארנונה למכללה טכנולוגית מוכרת), התשפ"ב–2022, מאת חבר הכנסת ולדימיר בליאק; הצעת חוק לקידום שירותים פיננסיים חברתיים (תיקוני חקיקה), התשפ"ב–2022, מאת חבר הכנסת ולדימיר בליאק; הצעת חוק מס רכוש וקרן פיצויים (תיקון – הרחבת הגדרת נזק), התשפ"ב–2022, מאת חברת הכנסת מיכל שיר סגמן; הצעת חוק לתיקון פקודת מס הכנסה (נקודות זיכוי למשפחות אומנה), התשפ"ב–2022, מאת חברי הכנסת יצחק פינדרוס, משה גפני, אורי מקלב ויעקב אשר; הצעת חוק ביטול הרפורמה בכשרות (תיקוני חקיקה), התשפ"ב–2022, מאת חבר הכנסת משה ארבל;

אלינור ימין: הצעת חוק לתיקון פקודת מס הכנסה (זיכוי בעד לימודי תואר ראשון), התשפ"ב–2022, מאת חברי הכנסת אחמד טיבי ואוסאמה סעדי; הצעת חוק המועצה להשכלה גבוהה (תיקון – איסור הפליה וקידום שוויון בהשכלה הגבוהה), התשפ"ב–2022, מאת חברי הכנסת אמילי חיה מואטי, עידית סילמן, מוסי רז, אבתיסאם מראענה, מופיד מרעי וענבר בזק; הצעת חוק הפיקוח על מעונות (תיקון – כשירותם של אנשי צוות), התשפ"ב–2022, מאת חברי הכנסת משה אבוטבול, יוסף טייב, אורי מקלב, יעקב מרגי, חוה אתי עטייה, קטי קטרין שטרית, מאי גולן, חיים ביטון, דסטה גדי יברקן, אבי מעוז, פטין מולא, יואב בן צור, מאיר פרוש, סמי אבו שחאדה ואוריאל בוסו; הצעת חוק המפלגות (תיקון – הורדת גיל ההתפקדות), התשפ"ב–2022, מאת חברי הכנסת אמילי חיה מואטי, גילה גמליאל, קרן ברק, רם שפע, קטי קטרין שטרית, אבתיסאם מראענה, גלעד קריב, שלמה קרעי, אפרת רייטן מרום, נעמה לזימי, אורית מלכה סטרוק, מכלוף מיקי זוהר, ניר ברקת ויריב לוין.

אלינור ימין: לקריאה ראשונה, מטעם הממשלה: הצעת חוק לעידוד השקעות הון בחקלאות (תיקון מס' 9), התשפ"ב–2022; הצעת חוק בתי המשפט (תיקון מס' 103) (שופט עמית), התשפ"ב–2022; הצעת חוק להסדר ההימורים בספורט (תיקון מס' 16), התשפ"ב–2022; הצעת חוק-יסוד: הממשלה (תיקון מס' 13) (תקופה מרבית לכהונה בתפקיד ראש הממשלה); הצעת חוק משפחות חיילים שנספו במערכה (תגמולים ושיקום) (תיקון מס' 41) (הגדרת אחי הנספה וזכויותיו), התשפ"ב–2022; הצעת חוק לתיקון פקודת המשטרה (מס' 37) (מערכות צילום מיוחדות), התשפ"ב–2022.

אלינור ימין: לקריאה ראשונה, מטעם הכנסת:

אלינור ימין: הצעת חוק לתיקון פקודת הראיות (מס' 20) (חיסיון קרימינולוג קליני), התשפ"ב–2022, של חבר הכנסת בועז טופורובסקי; הצעת חוק הארכת השעיה של עובד מדינה ופיטורים של עובד הוראה לשם הגנה על קטין או חסר ישע (תיקוני חקיקה), התשפ"ב–2022, של חברת הכנסת שרן מרים השכל.

אלינור ימין: לוח תיקונים להצעת חוק איסור אלימות בספורט (תיקון מס' 3 והוראת שעה), התשפ"ב–2022.

אלינור ימין: תודה.

מיקי לוי: תודה רבה.

בממשלה בשל: << נושא >> 1.

בממשלה בשל: ממשלה בסוף דרכה, ללא אמון ציבורי, צריכה להחזיר את המנדט לציבור; << נושא >>

מיקי לוי: המשך סדר-היום – הצעות אי-אמון בממשלה.

מיקי לוי: הצעה ראשונה: ממשלה בסוף דרכה, של סיעת הליכוד.

מיקי לוי: מנמק חבר הכנסת אופיר אקוניס, משיב השר יועז הנדל; הנושא השני: ממשלה בלתי לגיטימית, של סיעות ש"ס ויהדות התורה.

מיקי לוי: בבקשה.

אופיר אקוניס: תודה רבה, אדוני היושב-ראש.

אופיר אקוניס: חברות וחברי הכנסת, ברוך שפטרנו.

אופיר אקוניס: ברוך שפטרנו, ברוך שפטרנו מהממשלה הגרועה ביותר בתולדות ישראל.

אופיר אקוניס: ממשלה, אדוני היושב-ראש, שדבר אחד, דבר אחד איחד אותה – שנאת נתניהו.

אופיר אקוניס: ממשלה שהוקמה, הושתתה ופעלה רק על הבסיס הזה, שר התיירות.

אופיר אקוניס: הממשלה הזאת היא ממשלת שנאת נתניהו.

אופיר אקוניס: בראשה עמד, לזמן הקצר ביותר בתולדות ישראל, מי שייזכר כראש הממשלה הגרוע ביותר בתולדות ישראל.

אופיר אקוניס: היה לו קרב קשה עם אהוד ברק.

אופיר אקוניס: ובכן, בנט ניצח את ברק, גם בזמן הכהונה הקצר ביותר וגם בעומק הכישלון.

אופיר אקוניס: את אהוד ברק, זה קשה מאוד.

אופיר אקוניס: בדרכו ללשכת ראש הממשלה לא בחל נפתלי בנט בהפרה של כל ההתחייבויות שאותן נתן לבוחר – קוראים לזה, אדוני היושב-ראש, מרמה והפרת אמונים – וכמובן ההבטחות העיקריות בחתימתו:

אופיר אקוניס: לא לשבת עם לפיד, שמייד נדבר בו, ולא לשבת עם התנועה האסלאמית.

אופיר אקוניס: ממשלה שבשנת כהונתה הקצרה והיחידה רמסה את הכבוד הלאומי של אזרחי ישראל כפי שלא נרמס מ-1948, שבתקופתה האויב הרים ראש והניף דגל, והניף הרבה דגלים, את דגלי אש"ף, ואזרחי ישראל פחדו לצאת לרחובות עם דגלי ישראל.

אופיר אקוניס: התמונה שמסמלת יותר מכול את השנה האחרונה, שהיא שנת כהונתה של הממשלה הזאת, היא שתי הסטודנטיות, הבנות, היוצאות בבהלה מהמכונית הקטנה בירושלים בירת ישראל ומורידות שני דגלי ישראל מצידי מכוניתן.

אופיר אקוניס: זוהי התמונה שמייצגת בצורה המיטבית ביותר את הממשלה הזאת.

אופיר אקוניס: סמל ההפסד שלנו – סמל הניצחון של האויב.

אופיר אקוניס: אתם, השר רזבוזוב, הורדתם את דגל ישראל ואת הגאווה הלאומית לא לחצי התורן אלא לשפל המדרגה.

אופיר אקוניס: ממשלה שבחדווה ובשמחה צעדה לטשטוש הזהות היהודית בהובלת שר דתות ביהירות, בשחצנות ובהתנשאות.

אופיר אקוניס: קחו את קטעי הארכיון של השנה האחרונה מהדוכן הזה – איזה בוז, איזה לעג, איזו התנשאות.

אופיר אקוניס: ממשלה שבשנה אחת, שר התיירות, החריבה את כלכלת ישראל, הטילה מיסים כמו שלא הוטלו בישראל עשרות שנים – השר חמד עמאר, אני יודע שאתה שומע – הבטיחה את תוכנית סינגפור – במקרה זה לא אתם הבטחתם אלא ימינה, זכרה לא לברכה – הבטיחו את תוכנית סינגפור ועשו בדיוק ההפך: במקום להוריד מיסים כפי שאומרת התוכנית, העלו כל מס אפשרי.

אופיר אקוניס: ממשלה שבתקופתה אנשים לא יכולים, לא מסוגלים להיכנס לסופרים בלי לדעת שהם יוצאים משם עם סל קניות מנופח במאות שקלים בגלל עליית המיסים.

אופיר אקוניס: למה עליית המיסים?

אופיר אקוניס: למה?

אופיר אקוניס: מה הדבר העיקרי?

אופיר אקוניס: שני דברים עיקריים: הראשון – למימון החוק המושחת שלכם, החוק הנורבגי.

אופיר אקוניס: אגב, בסתיו תתכנס כנסת חדשה, תוקם ממשלה חדשה בראשות הליכוד – אני רוצה לראות את חבר הכנסת לפיד, ראש האופוזיציה המיועד, מדבר על החוק הנורבגי, מעז לעשות פה את ההצגות שלו עם טון הקול שלו, הטלוויזיוני, על מושחתים, מושחתים; וכמובן – לממן את ההסכמים עם התנועה האסלאמית, שהיום אומר מנסור עבאס בריאיון לרדיו כל ישראל בערבית: כספים לעזה, הניהול מירושלים.

אופיר אקוניס: שר האוצר, בכלל, אדוני היושב-ראש, מרב עיסוקו של שר האוצר הוא הסתה, הסתה נגד הציבור החרדי.

אופיר אקוניס: לא לא לא, לא שכחנו את ה"מריצה למזבלה", כך אמר, ואינני בא מן המגזר החרדי, אבל כל אדם שנפש יהודי פועמת בו, גם אם יש לו ויכוח עם החרדים – ויש לי מדי פעם בפעם ויכוח – לא יכול היה שלא להזדעזע מן ההסתה.

אופיר אקוניס: ואתם לא גיניתם.

אופיר אקוניס: ישבתם מול מסכי הטלוויזיה וצחקתם, גיחכתם, כמה שזה היה מצחיק, נורא מצחיק, אתם והמגישים של התוכנית, ולא גיניתם, לא אתם ולא מגיני זכויות האדם.

אופיר אקוניס: שנה אחת, חברות וחברי הכנסת, שכוללת נזקים שכולם – הממשלה הבאה בראשות הליכוד ונתניהו – יהיו חייבים בהם, לשיקום מהיר, ורק ממשלה לאומית בראשות נתניהו והליכוד, שתוקם בעזרת השם בחודשים הקרובים, תוכל לעשות זאת.

אופיר אקוניס: אתם, אדוני היושב-ראש, חברות וחברי הכנסת, שצעקתם "שחיתות", "סוף הדמוקרטיה", "הדמוקרטיה בסכנה" – אתם מדברים.

אופיר אקוניס: אתם מדברים.

אופיר אקוניס: אתם רוצים להעלות חוק שרק במשטרים אפלים, השר רזבוזוב, במשטרים אפלים – אדוני היושב-ראש, אתה ראש הרשות המחוקקת, אתה עומד בראש הסמל של המוסד שהוא סמל הריבונות של ישראל – במשטרים האפלים ביותר מונעים מראש האופוזיציה, שקורא תיגר בדרך לניצחון על הממשלה המכהנת, מונעים ממנו להתמודד.

אופיר אקוניס: זה באמת דבר שהדעת לא סובלת.

אופיר אקוניס: איפה הם?

אופיר אקוניס: הצומת שליד הבית שלי ריק מן הדגלים השחורים.

אופיר אקוניס: היכן אתם, הדגלים השחורים?

אופיר אקוניס: היכן התנועה לזכויות האדם?

אופיר אקוניס: היכן התנועות שרוצות דמוקרטיה, המכון הישראלי לדמוקרטיה ודומיו?

אופיר אקוניס: היכן הן?

אופיר אקוניס: מילה אחת: מותר לעשות נגד נתניהו חוק פרסונלי, שעוד נדבר בו ככל הנראה, אם תצליחו לגנוב משהו בסדר-היום, ואתם מדברים על סכנה לדמוקרטיה?

אופיר אקוניס: הרי אדוני היושב-ראש, זה חוק פשיסטי, זה חוק של מדינות טוטליטריות.

אופיר אקוניס: אגב, אני לא מתפלא, את הקואליציה הזאת מובילות מפלגות טוטליטריות, לא מפלגות דמורקטיות.

אופיר אקוניס: טוטליטריות.

אופיר אקוניס: יש עתיד – טוטליטרית; ישראל ביתנו – טוטליטרית; תקווה חדשה, השד יודע איך קוראים להם – טוטליטרית; שתי מפלגות אחרות שיש לי איתן תהום עמוקה של אידיאולוגיה על שלמותה הטריטוריאלית של הארץ, על התפיסה הכלכלית, על היחס לסכסוך הישראלי–פלסטיני, דווקא הן – העבודה ומרצ – מעניין, דווקא אצלן יש בחירות דמוקרטיות, סוג מסוים של בחירות דמוקרטיות.

אופיר אקוניס: במפלגת העבודה, אגב, יש פריימריז.

אופיר אקוניס: אדוני היושב-ראש, לפני שנה בדיוק, בחודש יוני 2021, עמדתי על הדוכן הזה, הצגתי את הצעת האי-אמון הראשונה בממשלת בנט-לפיד-עבאס.

אופיר אקוניס: בדיוק לפני שנה.

אופיר אקוניס: ומכל ההתרעות – לצערי, מכולן, מכל אשר יגורנו בא לנו: השחיתות, הרפיסות, הרכנת הראש מול האויב הערבי.

אופיר אקוניס: הכול.

אופיר אקוניס: בשנה אחת מה שנבנה ב-74 שנים.

אופיר אקוניס: והיום אנו לומדים – ובזה אני אסיים, אדוני היושב-ראש – כיוון שאני, כן, יש לי תעודת בגרות מן הגימנסיה העברית הרצליה, יש לי גם תואר ראשון, יש לי גם תעודת בגרות.

אופיר אקוניס: יושבים כאן אנשים מאוד מלומדים.

אופיר אקוניס: בגימנסיה העברית הרצליה ישב ראש ממשלת המעבר יאיר לפיד.

אופיר אקוניס: הוא למד שם.

אופיר אקוניס: אומר היום עיתונאי מן השמאל – תשימו לב להתנשאות: הצ'חצ'חים הפכו לאספסוף, כוחות האופל, המחלה ממארת.

אופיר אקוניס: אתמול היה באיזה ערוץ רדיו שהתראיינתי בו חבר מן הספסלים האלה, מדבר על משיח השקר.

אופיר אקוניס: ובכן, מן הגימנסיה העברית הרצליה אשר בתל אביב לי יש תעודת בגרות, לרוב חבריי כאן יש השכלה – בוודאי מינימום של בגרות ותואר ראשון – והינה אדם שבא ומדבר טובות על ראש ממשלת המעבר – הזמני, ארבעה חודשים; לצערי, ארבעה חודשים יותר מדי – מעז בהתנשאות, בגזענות, בפטרונות, שאיש מספסלי הקואליציה לא גינה – זה היה נוח לכם, זוהי המהות שלכם: פטרונות, גזענות, יהירות.

אופיר אקוניס: אני באמת שואל – שאלו פעם החברים בתיכון ובמקומות אחרים: מי אתם חושבים שאתם?

אופיר אקוניס: מאיפה הבאתם את כל השנאה, את כמויות הרעל?

אופיר אקוניס: ואחר כך עוד מדברים על רעלים.

אופיר אקוניס: כמה רעלים הכנסתם למדינה הזאת בשנה האחרונה?

אופיר אקוניס: הציבור מביע בכם אי-אמון, לא סיעות האופוזיציה.

אופיר אקוניס: מושחתים, נסחטים, נכשלתם.

אופיר אקוניס: גזענים, יהירים, תלכו כבר.

אופיר אקוניס: תלכו, ריבון העולמים.

אופיר אקוניס: הרסתם הכול, ואנחנו נשקם.

מיקי לוי: תודה רבה.

מיקי לוי: חבר הכנסת בן צור, בבקשה – סליחה, אפשר אולי לחבר את שניהם יחד.

יועז הנדל: רגע, לא יודע - - -

מיקי לוי: יש נציגים שונים.

מיקי לוי: סליחה, חשבתי שהשר הנדל משיב יחד.

מיקי לוי: אז אני מתנצל.

מיקי לוי: השר הנדל, בבקשה.

יואב בן צור: אתה יודע, כשמזמינים שליח ציבור - - - שאם הוא עולה, לא מורידים אותו.

מיקי לוי: אבל לא הספקת.

יועז הנדל: וגם לא הייתי שליח ציבור כבר הרבה זמן בבית כנסת.

יועז הנדל: צריך לשחזר.

מיקי לוי: אופיר, תן לנו רק הסבר על 34 שרים.

מיקי לוי: אצלם 34 שרים זה בסדר.

יועז הנדל: תודה רבה, אדוני היושב-ראש.

מיקי לוי: אפילו הנורבגים זה פחות עלות משישה שרים נוספים ומשרדים.

יועז הנדל: תודה רבה, אדוני היושב-ראש.

יועז הנדל: חבר הכנסת אקוניס, אכן נאום מרגש.

יועז הנדל: אני לרגע חשבתי באמת על השנים הטובות שהיו לנו כאן עד לפני שנה.

יועז הנדל: לא 74 שנה, אגב – בחשבון מתמטי זה 73 שנה, אבל באמת עד לפני שנה היה נהדר.

יועז הנדל: כשאני הגעתי ללוד לפני שנה וקצת בתקופת ממשלה אחרת, כשירו עליי שם – יורים על חבר כנסת בלוד – השמיים זרחו והכול היה נראה נפלא.

חמד עמאר: מתי זה היה?

יועז הנדל: לפני שנה, שומר החומות.

יועז הנדל: זוכר אירוע כזה?

יועז הנדל: זוכר אירוע שירו בו על אזרחים ישראלים, על יהודים?

יועז הנדל: פרעות בערים המעורבות?

יועז הנדל: אתה זוכר ירי רקטות לכיוון תל אביב או שהיה נפלא?

יועז הנדל: ואז נזכרתי, כשיצאתי לשירות מילואים בצוק איתן או בעופרת יצוקה, כמה נפלא היה.

יועז הנדל: היה שקט מוחלט.

יועז הנדל: שקט מוחלט.

יועז הנדל: לא היו רקטות על הדרום.

יועז הנדל: תשאלו את תושבי הדרום.

יועז הנדל: סך הכול היה רגוע ושקט.

מיקי לוי: לא על תל אביב.

יועז הנדל: גם על תל אביב, בוודאי.

יועז הנדל: וכשנזכרים מה היה בנגב ובגליל – הכול פרח ושגשג.

יועז הנדל: למעשה, מי שמכיר פה את ההיסטוריה שלנו – שהתחילה רק השנה בעצם, כפי שאמר חבר הכנסת אקוניס – פרוטקשן התחיל לפני עשרה חודשים; פוליגמיה בנגב ובגליל התחילה לפני שבעה חודשים, ופשיעה – מושג כזה שהכרנו אותו רק בשנה האחרונה, זה מלפני חמישה חודשים.

יועז הנדל: כל זה לא היה לפני כן.

יועז הנדל: כאשר חבר הכנסת אקוניס היה חלק מממשלות ישראל שמעו שמועות על משהו שקורה בנורבגיה או בארצות מרוחקות, בארצות הברית, באזורים הכפריים – שמעו שיש כאלה דברים כמו פשיעה ורקטות.

יועז הנדל: היה איזה מישהו שהבטיח שהוא יכריע את החמאס, אבל הוא לא עשה את זה.

יועז הנדל: פה לא היו דברים כאלה: לא היה פה חמאס, הייתה רק משילות בנגב ובגליל.

יועז הנדל: היה פה שקט ושלווה.

יועז הנדל: ובעיקר המחירים.

יועז הנדל: כשאנחנו נזכרים במחירים הנוחים עד לפני שנה אנחנו רק יכולים לקנא ולהרהר בערגה אילו ימים אלו היו.

יועז הנדל: מחירי הדירות – בשתי משכורות היית קונה דירה לפני שנה.

יועז הנדל: הכול השתנה.

יועז הנדל: ירקות, פירות – הכול היה פה נוח.

יועז הנדל: אומרים שהיה פה שמח לפני שהגעתי – לפני שנולדתי אני לא יכול להגיד, אז לפני שהגעתי.

יועז הנדל: אז לפני שהגענו לממשלה היה פה שמח.

יועז הנדל: הכול היה שמח.

יועז הנדל: שום דבר לא השפיע על מדינת ישראל, ובימי נתניהו ואופיר אקוניס העם חגג ברחובות מדי יום.

יועז הנדל: הייתה אפילו תקופה שהוא יצא לפארקים עם אוהלים כדי לחגוג את הקיץ ואת הפריחה.

יועז הנדל: היו ימים אחרים, שבהם נורו זיקוקים כאלה מעזה לכיוון תל אביב.

יועז הנדל: אנשים עלו לגגות כדי לחגוג את היופי ואת הפריחה הגדולה של היחסים הבין-לאומיים.

יועז הנדל: ובכל זאת, אחרי שדיברנו על הימים הטובים שאותם שם אופיר אקוניס על ראש שמחתו, ואת התגובה אליהם, אגב, שכללה התנתקות מרצועת עזה ושחרור מחבלים – כמובן במדינות אחרות – 1,005 מחבלים, ואת פינוי חברון, ועוד כל מיני מהלכים, שזה לא הזמן להזכיר כי הם לא היו מעולם בעצם, אז בואו נדבר קצת על מה שקורה בממשלה הזאת.

יועז הנדל: אני נפגשתי הבוקר עם סגן נשיא הבנק העולמי.

יועז הנדל: הוא הציג עבודת מחקר גדולה שהם עשו על ההשפעות הכלכליות הרוחביות של פריסת סיבים – משהו שאתם יודעים שאני אוהב לעסוק בו מעל הדוכן הזה – ומתברר שנגישות של האינטרנט מעלה את הסיכוי למצוא עבודה מ-7% ל-13%.

יועז הנדל: אני נזכרתי איך לפני שנה וחצי הייתי צריך פה לרדוף אחרי שרים מהליכוד כדי שיסכימו להעביר את רפורמת הסיבים, ואיך הייתי צריך לגייס ראשי ערים כדי שילחצו על הליכוד שיעבירו את רפורמת הסיבים.

יועז הנדל: לטובת מי רפורמת הסיבים?

יועז הנדל: לא לטובת איזה פלוני-אלמוני באיזו מפלגה, לא לטובת קוניונקטורה פוליטית – רק לטובת אזרחי ישראל.

יועז הנדל: כאן, שוב, אתה יודע שבנוהל אני מציין את מרגי, שהיה יושב-ראש ועדת הכלכלה, שעזר לי מאוד והעביר את הרפורמה בוועדה.

יועז הנדל: לטובת מי זה היה?

יועז הנדל: לטובת אזרחי ישראל.

יועז הנדל: בסוף זה עבר, והיום אני שמח שהבנק העולמי בחר להגיע למדינת ישראל, ללמוד מאיתנו על פריסת סיבים ואיך זה עוזר לכלכלה – כי הם רוצים להעתיק את המודל למקומות אחרים – לבוא ולחשוף בפנינו את המחקר, כי מדינת ישראל הפכה להיות המדינה עם הקצב הכי גבוה בעולם של פריסת סיבים.

יועז הנדל: ועיקר הגאווה – שזה קורה בפריפריה; לא בתל אביב או במרכז, ששם זה קורה גם כך, כי יש תחרות, אלא במקומות מרוחקים: בנגב, בגליל, בבקעת הירדן, באיו"ש.

יועז הנדל: לכן אני רוצה להגיד לכם שכשמסתכלים על הממשלה הזאת ועל התוצאות שלה, מבינים שהייתה פה עבודה.

יועז הנדל: אפשר לא לאהוב את הממשלה הזאת, אפשר להתנגד לה מהאופוזיציה, אפשר לבקש להפיל אותה כחלק מתהליכי אופוזיציה, אבל אי-אפשר להעלים תוצאות – אי-אפשר להעלים תוצאות לא במבחן ההיסטוריה ולא במבחן האזרח.

יועז הנדל: לכן, כשאתם מדברים על כך שאתם חייבים להפיל את הממשלה, הרי הייתם יכולים בכל רגע נתון, אם היה נורא חשוב לכם שתהיה ממשלה אחרת – בכל רגע נתון נתניהו יכול היה ללכת והייתה פה ממשלה רחבה, ממשלה שונה, ממשלה הפוכה, מה שהייתם רוצים.

יועז הנדל: אבל בחרתם שלא לעשות את זה.

יועז הנדל: בחרתם להעדיף את טובתו של אדם על השינוי המיוחל שאתם מבקשים.

יועז הנדל: אני רוצה להגיד לכם שאנחנו כולנו כלים בסוף.

יועז הנדל: הפוליטיקה היא כלי לספק את אזרחי ישראל, כדי לתת להם שירות טוב, כדי להעניק להם ולענות על כל צרכיהם.

יועז הנדל: כשאנחנו פה מתווכחים – אנחנו יוצאים למערכת בחירות, ואני משוכנע שיהיו ספינים, דיונים וויכוחים איך, כמה ולמה, ועוד נתווכח – מה שאני מבקש מאזרחי מדינת ישראל, לא מאיתנו, שיזכרו את זה, וכדי לבדוק אם אתה סיפקת את אזרחי מדינת ישראל והענקת להם את השירות הנכון.

יועז הנדל: מה שצריך לעשות הוא לבחון אך ורק תוצאות.

יועז הנדל: תודה רבה.

מיקי לוי: תודה רבה לשר.

מיקי לוי: חבר הכנסת בן צור, בבקשה.

יועז הנדל: תודה.

יואב בן צור: אם כל כך טוב, למה זה לא החזיק?

יועז הנדל: - - -

יואב בן צור: אדוני היושב-ראש, כנסת נכבדה, בימים אלו מתנהל ויכוח עז בציבוריות הישראלית, ויכוח שגורר אותנו לבחירות חוזרות ונשנות וחוסר יציבות כלכלית.

יואב בן צור: יש בישראל כיום מחלוקת קשה על מי היא הקבוצה שתנהיג את המדינה הזאת בעתיד: האם ימשיכו לשלוט עלינו אנשים שבעים ומנותקים, אנשים שהסולידריות החברתית שלהם טובה לתרומות מרגשות שמצטלמות היטב, אנשים שאוהבים לדבר על התחממות גלובלית ועל נושאים חברתיים מסביב ליצירת אומנות רחבה שעושים אומנים מיוסרים?

יואב בן צור: אנשים שנוהגים לצקצק בלשון בכל פעם שהקפה מוגש בטמפרטורה הלא-נכונה לפי הטעם המדויק שלהם?

יואב בן צור: המחלוקת היא אם המנותקים, השבעים, ימשיכו לקבוע בכפייה לכולנו את סדר-היום הציבורי ולהחליט מי ישלוט פה במערכות השלטון, והם יקבעו לנו את האופי של המרחב היהודי בארץ תוך הרס הסטטוס קוו ורמיסת השבת ומערך הכשרות.

יואב בן צור: האם הם ימשיכו להרוס את המועצות הדתיות ואת הגיור כהלכה וחלילה ייכנסו לכאן גויים רבים?

יואב בן צור: האם הם ימשיכו לכרסם בממסד הרבני, שמתנגד להרס היהדות שלהם?

יואב בן צור: האם הם יהרסו ויפגעו במערכת החינוך הכללית, שמנסה להנחיל ערכים מסוכנים לילדים ומבוגרים במסווה של חופש וקדמה?

יואב בן צור: האם המנותקים והשבעים יקבעו סדר-יום מסוכן למדינה ולחופש המחשבה של האזרחים באמצעות תקנות וחוקים שיקבעו את הטרללת שהם מביאים מאמריקה, טרללת שאפילו הגויים באירופה השמרנית מתנגדים לה – טרללת של שיח שהורס כל חלקה טובה של חינוך למסורת ולערכי ליבה של משפחה ושכל ישר?

יואב בן צור: האם הם שיקבעו מי האנשים שיתקבלו למקומות העבודה, מקומות עבודה איכותיים וטובים, ובפני מי הדלת תישאר סגורה?

יואב בן צור: הם אלו שרוצים להמשיך לקבוע לנו לשלם מיסים גבוהים על חד-פעמי ועל הדלק בשביל לממן פרויקטים הזויים לחינוך מהפכני בצה"ל ובמערכת החינוך ולחנך את כולנו מחדש.

יואב בן צור: את זה הם רוצים להמשיך לקבוע לנו.

יואב בן צור: או שמי שיקבע איך נחיה פה זה העם שמחזיק את המערכת כולה, האנשים הישרים שעובדים עבור שכר מינימום ושעות נוספות, עם ישראל הפשוט והישר, העם שלנו?

יואב בן צור: כי העם שלנו הם נהגי האוטובוסים שעובדים קשה בתנאים לא פשוטים; העם שלנו הם נהגי המוניות שנקרעים תחת המיסים הגבוהים והפקקים; העם שלנו זה הפקידים והשליחים וחברות וארגונים פרטיים וגם במשרדי ממשלה; כי העם שלנו זה המורים והגננות, שעובדים בשכר נמוך ותוך לחץ עבודה אדיר; העם שלנו זה העובדים הסוציאליים, שמתמודדים בגבורה עם סיטואציות לא פשוטות שקורעות כל לב; כי העם שלנו זה השוטרים, אנשי כוחות הביטחון המסורים והאהובים שלנו, ששומרים עלינו יום ולילה במסירות ובגבורה; העם שלנו זה עובדי הניקיון והתחזוקה, אנשים ישרים שיוצאים להרוויח את לחמם ביושר ובחריצות; כי העם שלנו זה אברכי הכולל המצוינים ונשותיהם, הגיבורות האמיתיות, שהן הפמיניסטיות האמיתיות, אלה שיולדות הרבה ילדים בריאים ומחונכים, שמחים בחלקם ומאושרים בחייהם, בזכות החינוך האיכותי שמקבלים מהאימא היהודייה שמנהלת בגבורה בית יהודי תוך כדי עבודה במשרה מלאה.

יואב בן צור: זה העם שלנו, עם נפלא.

יואב בן צור: המאבק שלנו זה אם הם אלה שיקבעו.

יואב בן צור: האם אנו נשלם מכסף ציבורי על שכר הגון למורים ולעובדים הסוציאליים, לגננות ולמטפלות בגנים של הילדים?

יואב בן צור: האם נשלם לאברכים ולבני הישיבות הקדושות מלגות ראויות למחיה כפי שמשלמים לחוקרים באוניברסיטאות?

יואב בן צור: האם שוטר ידע שהוא מקבל שכר הגון בתמורה לזאת שהוא משלם מחיר אישי ומשפחתי גבוה ומסכן את חייו ברחובות ישראל?

יואב בן צור: האם ייעשה פה צדק חלוקתי של העושר שיש לאוצר המדינה ונביא לחלוקת משאבים הוגנת וצודקת, שתאפשר הזדמנות שווה לכל אזרח, לכל ילד, לכל איש ולכל אישה מכל החברה האזרחית בישראל, גם אם הם ספרדים, גם אם הם חרדים או שומרי מסורת, גם אם הם ערבים, גם אם הם אתיופים או עולים חדשים?

יואב בן צור: כי כיום בישראל השבעה הם לא מתקבלים להיות מרצים - - -

יבגני סובה: יוצאי אתיופיה.

יבגני סובה: אנחנו אומרים יוצאי אתיופיה ולא אתיופים.

יואב בן צור: יוצאי אתיופיה.

יבגני סובה: אני מתקן אותך, בסדר?

יואב בן צור: מקובל.

יואב בן צור: תוסיף לי דקה.

יואב בן צור: כי כיום בישראל השבעה הם לא מתקבלים להיות מרצים באוניברסיטאות או לעבודה במגדלי השן באוצר, במשרות בכירות במשרדי הממשלה ובשוק הפרטי, כי הם עושים הכול להסליל את הציבור היקר שלנו, הציבור הימני והמסורתי פה בארץ, להמשיך להיות חוטבי עצים ושואבי מים; כי הם לא מוכנים לתת לנו להיות כמותם, בישראל השבעה והמדושנת, שטסה לחו"ל פעם, פעמיים ושלוש ואולי יותר – ועכשיו אנחנו רואים את התורים והצפיפות, אבל לא רק בגללם, ואני אדבר על זה; ישראל שסועדת במסעדות יוקרה; ישראל השבעה שקונה דירות להשקעה על חשבון הזוגות הצעירים, שחיים במגדלי יוקרה ומחליפים רכבים בליסינג כל שלוש שנים כי הם מקבלים אשראי במימון זול יותר מאשר עמך ישראל – כי הם מפחדים: הם יודעים שהדמוגרפיה מנצחת אותם, הדמוגרפיה הימנית, המסורתית והדתית, כי אנו לא יורדים מהארץ.

יואב בן צור: אנו אוהבים את הארץ ולא יורדים ממנה בשביל נוחות כלכלית.

יואב בן צור: כי אנו זה עמך ישראל – ציבור אחר מהם, השבעים והמנותקים, הציבור שלנו, שמעריך את הקדושה אל ארץ ישראל ומוכן לחיות פה בדירת שיכון של 50 מ"ר ולהתנהל בתחבורה ציבורית, ואם הוא מחזיק רכב, מדובר באיזה רכב טרנטה ישן ומזהם, כי אין לציבור שלנו כסף לקנות טסלה נקייה ואנרגטית.

יואב בן צור: הציבור שלנו אלו אנשים שקונים במבצעים בסופר, אנשים שהולכים בסוף היום לשוק לחפש את הירקות בהנחה.

יואב בן צור: אלו אנשים שהולכים ליד 2 ולפרויקט אגורה לחפש לעצמם רהיטים משומשים – לא בגלל מודל הקיימות של השבעים המנותקים, אלא בגלל שאין להם פרוטה מיותרת, כי אין להם כסף לכל המיצים והצרכים של השבעים והמנותקים, כי לא נשאר להם כסף אחרי המיסים והמחיה המטורפת בארץ – מחיה יקרה מאוד שאתם גרמתם לה.

יואב בן צור: רבותיי, אין מי מאיתנו שעושה קניות בסופר ולא נתקל באנשים שמחזיקים ביד רשימה, שמחשבים כל מוצר מה העלות שלו ואם הם יכולים לעמוד בתשלום הסופי.

יואב בן צור: גם פגשנו אנשים שמחזירים מוצרים למדף כי אין להם כסף לקנות.

יואב בן צור: גם לי יצא יום אחד שהגעתי לסופרפארם והגיע אליי אדם מבויש כולו, מכונס ומבויש בתוך עצמו, ומבקש אם אפשר לשלם לו על המטרנה והטיטולים ואולי גם על איזו תרופה.

יואב בן צור: אלו אנשים עובדים שהמדינה הופכת אותם לעניים.

יואב בן צור: תתעוררו.

יואב בן צור: אלו אנשים שקמים בבוקר, שני בני הזוג, ויוצאים לעבודה; אנשים שעובדים בעבודה אחת במשרה מלאה ותוספת של הכנסה צדדית, כי האנשים האלה רוצים לחיות בכבוד מינימלי, והמדינה לא מאפשרת להם בגלל יוקר המחיה המטורף שנהיה פה בשנה האחרונה בגללכם, השבעים והמנותקים.

יואב בן צור: אני לא מדבר על צריכת מסעדות ורכבי יוקרה וטיסות לחו"ל וביגוד של מותגים יקרים; אני מדבר על אותם עובדים שיוצאים כל בוקר לעבודה ואין להם כסף לשלם על המחיה היקרה מאוד בכל הארץ; אני מדבר על המזון שעלה מאוד; אני מדבר על האנשים שהפכו לעבדים בשכר נמוך, שאין להם מה לאכול ואין להם איך לקנות תרופות.

יואב בן צור: אתם בממשלה הזאת בתוך שנה בלבד יצרתם עליות מחירים שמתאימות לסקנדינביה ודובאי, ולא התחשבתם במצוקות האזרחים שחיים במדינה שנהייתה בגללכם יקרה מאוד.

יואב בן צור: כמו בדובאי, אתם בכוח הופכים למדינה של מעמדות ופערים ממשיים בין האזרחים: מעמד הבעלים על חנויות, על דירות ועל העסקים, מעמד שקונה בקניונים וטס לחוץ לארץ, והמעמד השני הוא המעמד הנמוך שעובד כמו עבד בשביל המעמד הגבוה; מעמד שמביא עבור המנותקים את האוכל במשלוחי וולט, מתקין לכם את הציוד הטכני בבית; אלה המורים של הילדים שלכם, אלו המטפלות של התינוקות שלכם, המעמד הזה שמטפל בהורים הקשישים שלכם.

יואב בן צור: זה מעמד שבשביל קצת חופשה להתאוורר, כי גם להם מגיע, הוא נאלץ לצאת מן הארץ, כי שם הרבה יותר זול מאשר לנפוש בארץ.

יואב בן צור: אתם יכולים לנפוש בארץ, הוא לא יכול לנפוש בארץ.

יואב בן צור: אמר לי יהודי אחד שרוצה לצאת לנופש של שני לילות – הם משפחה עם שני ילדים, מבקשים ממנו 8,000 שקל.

יואב בן צור: הוא אומר: איך אני יכול לעמוד בזה?

יואב בן צור: ממשלת הלה-לה-לנד שלכם הרסה כל חלקה טובה.

יואב בן צור: אנו מציעים אלטרנטיבה, ואנו נביא לעם בשורה של ממש בחינוך, במסורת, נחזיר את הכבוד לעובדים המסורים, נאפשר לכל אזרח הזדמנות שווה ואמיתית.

יואב בן צור: טוב שאתם הולכים.

יואב בן צור: אנו נפעל לטובת העם, ומחכים להיכנס לתקן את הנזקים שלכם.

יבגני סובה: תודה רבה לחבר הכנסת יואב בן צור.

יבגני סובה: מי שישיב על ההצעה זה השר במשרד האוצר חמד עמאר, בבקשה.

יבגני סובה: אגב, שר התיירות כאן באולם, חבר הכנסת בן צור.

יבגני סובה: דיברת על הנופש, אז שלום לשר התיירות.

יבגני סובה: אתה שר תורן, נכון?

יבגני סובה: אה, לא.

קריאה: אני, אני.

יבגני סובה: אתה.

יואב בן צור: בשביל שר התיירות הוא בסדר גמור.

חמד עמאר: אדוני היושב-ראש, חבריי חברי הכנסת, חברי בן צור, חבר הכנסת בן צור, דיברת נכון מאוד, מדינת ישראל היא מדינה מאוד יקרה.

חמד עמאר: אבל אתה שאלת את עצמך – בשנת 2009, מדינת ישראל ואירופה, היינו בממוצע מחירים.

יואב בן צור: דבר איתי על עכשיו.

יואב בן צור: מה אתה מדבר איתי על 2009 עכשיו?

חמד עמאר: אני מדבר איתך על המציאות שהשארת לנו.

יואב בן צור: מה זה משנה?

חמד עמאר: על מה שהשארתם לנו.

יואב בן צור: אתה שנה פה.

יואב בן צור: מה עשית בשנה?

חמד עמאר: ב-2009 - - -

יואב בן צור: מה עשית בשנה?

חמד עמאר: מה עשית ב-12 שנים?

יואב בן צור: מה עשית עכשיו בשנה?

חמד עמאר: מה עשית ב-12 שנים?

יואב בן צור: אני לא בממשלה עכשיו.

חמד עמאר: מה עשית ב-12 שנים?

יואב בן צור: אתה בממשלה, אני לא.

חמד עמאר: אני עשיתי דברים שאתה לא עשית ב-12 שנים.

יואב בן צור: אוקיי.

חמד עמאר: אני רוצה לתת לך נתון:

חמד עמאר: ממוצע המחירים של מדינת ישראל היה כמו בכל אירופה בממוצע.

חמד עמאר: ב-2021 עזבתם את המחירים בישראל מהכי יקרים באירופה, ארבע המדינות היקרות, ישראל בתוכן.

חמד עמאר: מדינה מאוד יקרה.

חמד עמאר: ואני רוצה להגיד לך - -

יואב בן צור: היה מס על ממותקים?

חמד עמאר: - - אם לא היינו נמצאים כאן - -

יואב בן צור: היה מס על ממותקים?

יואב בן צור: שום מס לא היה.

חמד עמאר: - - היה עוד יותר יקר.

חמד עמאר: אתה יודע כמה האינפלציה הייתה בארצות הברית בשנת 2021?

חמד עמאר: אתה יודע כמה האינפלציה הייתה בארצות הברית?

חמד עמאר: 8.6%.

חמד עמאר: אתה יודע כמה היא הייתה בבריטניה? 9%.

חמד עמאר: אתה יודע כמה בשוק האירו היא הייתה?

חמד עמאר: 8.1%.

יואב בן צור: איזה משמעות יש - - -

חמד עמאר: כמה בישראל הייתה האינפלציה?

יואב בן צור: איזה משמעות יש לנתונים של המחירים היקרים?

חמד עמאר: 4.1%.

חמד עמאר: 4.1%.

יואב בן צור: איזה משמעות?

חמד עמאר: ואתה יודע, אתה חבר כנסת ותיק, ואתה בן אדם מאוד משכיל, ואתה יודע שיש מחירים שלא קשורים בנו כמדינת ישראל.

חמד עמאר: אני רוצה לשאול אותך - -

יואב בן צור: מס על חד-פעמי?

יואב בן צור: מס על חד-פעמי?

חמד עמאר: - - האם מחיר הנפט קשור במדינת ישראל?

יואב בן צור: אתה יכול להוריד את הבלו.

חמד עמאר: אני רוצה לשאול אותך, מחיר הנפט קשור למדינת ישראל?

יואב בן צור: אתה יכול להוריד את הבלו.

חמד עמאר: אני אומר לך שמחיר הנפט לא קשור למדינת ישראל, אין לנו שום השפעה.

חמד עמאר: יש דברים שאין לנו יכולת השפעה עליהם: מחיר הנפט שעלה ב-62%, מחיר החיטה שעלה ב-56%, הפחם שעלה ב-143% - -

יואב בן צור: מה זה קשור למס של חד-פעמי?

חמד עמאר: - - השינוע - -

יואב בן צור: מה זה קשור למס של השתייה הממותקת?

חמד עמאר: - - השינוע - -

יואב בן צור: תענה לי על זה.

חמד עמאר: - - השינוע, השינוע - -

יואב בן צור: תענה לי על זה.

יואב בן צור: למה על המס אתה לא עונה?

יואב בן צור: תענה לי על המס שעשית.

חמד עמאר: - - השינוע שעלה בקרוב ל-400%.

חמד עמאר: יש דברים שלא קשורים בנו.

חמד עמאר: אבל מה שאנחנו עשינו – הגדלנו את ההכנסה הפנויה, זה מה שעשינו.

יואב בן צור: ונתנו 53 מיליארד לעבאס, זה מה שעשיתם.

חמד עמאר: ונקודות זיכוי שהוספנו מגיל שש עד 12, שזה יכול להגיע ל-14,000 שקל לזוג צעיר, שאתה דיברת עליו שהוא הולך לעבוד; הוספנו 40% למענק עבודה למי שמקבל שכר נמוך, העלינו את זה ב-40%; העלינו את הסבסוד לצהרונים לגיל ארבע-חמש – היה עד שלוש, העלינו את זה לארבע-חמש, שנותן לכל משפחה שיש לה ילד בצהרון קרוב ל-250 שקל; הגדלנו את מענק העבודה, כמו שאמרתי לך, ב-40%, וזה מוסיף לכל עובד שיוצא לעבודה; הפחתנו את הבלו על הדלק בחצי שקל; הפחתנו את הבלו על הפחם, שנוכל לפחות לא לגרום לעלייה אדירה במחיר החשמל.

חמד עמאר: אתה יודע שבגרמניה משלמים פי שלושה על מחיר החשמל מאשר במדינת ישראל.

חמד עמאר: אתה יודע את זה.

חמד עמאר: אנחנו עשינו רפורמות חסרות תקדים - -

יואב בן צור: נכון.

חמד עמאר: - - שיכולות לחסוך 8 מיליארד שקל לכל תושבי מדינת ישראל ביבוא.

יואב בן צור: עשיתם מס על השתייה הממותקת.

חמד עמאר: אתה חוזר ואומר לי: עשיתם מס על הממותק, אתה בעצמך.

יואב בן צור: - - - תענה לי על זה.

חמד עמאר: מהסיעה שלך שאלו אותי על המס על הממותק.

חמד עמאר: אתה יודע שיש בעיה של השמנת יתר אצלנו במדינת ישראל.

חמד עמאר: אתה יודע את זה שיש השמנת יתר.

חמד עמאר: יש 600,000 אנשים שחולים בסוכרת - -

יואב בן צור: אה, בגלל השמנת יתר.

יואב בן צור: אז למה לא הורדתם את הוודקה?

חמד עמאר: - - כתוצאה משתייה מתוקה.

יואב בן צור: למה לא עשיתם מס על הוודקה?

חמד עמאר: אנחנו רואים עכשיו תוצאות.

יואב בן צור: למה לא עשיתם מס על הוודקה?

חמד עמאר: אנחנו רואים את התוצאות של ירידה בשתייה של משקאות ממותקים.

יואב בן צור: למה לא עשית, שזה יותר מסוכן?

חמד עמאר: אנחנו רואים את זה.

חמד עמאר: אתה יודע שבחד-פעמי במדינת ישראל, האזרחים כאן משתמשים הכי הרבה בעולם.

חמד עמאר: השימוש בחד-פעמי הכי הרבה בעולם.

יואב בן צור: אה, אתה דואג עכשיו להשמנה?

חמד עמאר: אחרי שחוקקנו את החוק יש יותר מ-30% ירידה, וזה גם חוסך למשק הבית.

יואב בן צור: אתה יודע כמה הפחם עושה זיהום?

יואב בן צור: אתה יודע כמה הפחם עושה זיהום?

יואב בן צור: אין לך את הנתון הזה.

חמד עמאר: אני רוצה להגיד לך, ואני אומר לך את זה באופן ברור: אם אנחנו לא היינו כאן ואביגדור ליברמן לא היה מנהל את משרד האוצר, המחירים היו עולים פי שניים במדינת ישראל, ואתה יודע את זה טוב מאוד.

חמד עמאר: אתה חבר כנסת ותיק.

חמד עמאר: תודה רבה.

יואב בן צור: עוד כמה חודשים - - - ונראה מה יהיה, בעזרת השם.

יבגני סובה: תודה רבה לשר חמד עמאר.

יבגני סובה: כעת נעבור לדיון סיעתי.

יבגני סובה: ראשון הדוברים – חבר הכנסת מכלוף מיקי זוהר, מסיעת הליכוד.

יבגני סובה: בבקשה, אדוני, שלוש דקות לרשותך.

יבגני סובה: כשתתחיל לדבר, מייד אפעיל את השעון.

יבגני סובה: בפעם שעברה התלוננת על זה.

יבגני סובה: בבקשה.

מכלוף מיקי זוהר: אדוני היושב-ראש, חבריי חברי הכנסת, אנחנו פה במדינת ישראל נמצאים ערב בחירות קריטיות, משמעותיות, שבהן עם ישראל יצטרך להכריע באופן ברור בין ימין לבין שמאל.

מכלוף מיקי זוהר: בבחירות האחרונות עם ישראל הכריע באופן שאינו משתמע לשני פנים – לשתי פנים, סליחה – עם ישראל הכריע ימין.

מכלוף מיקי זוהר: הוא האמין שהוא יקבל בכנסת הזו קואליציה שתהיה קואליציית ימין, אבל קרה דבר שהפתיע את כולנו.

מכלוף מיקי זוהר: לאחר התחייבות ברורה של נפתלי בנט, ראש הממשלה היוצא, שלא יקים קואליציה שאינה קואליציה ימנית, שלא יקים קואליציה שנשענת על רע"מ ועל התנועה האסלאמית, הוא הפר את הבטחתו, ויחד עם קולות הימין, בסיוע תקווה חדשה, הוקמה בישראל קואליציית שמאל קיצוני, קואליציה שנשענת על התנועה האסלאמית והרשימה המשותפת.

מכלוף מיקי זוהר: הדבר הזה לא הובטח למצביעי הימין בבחירות האחרונות, והם ראו שההבטחה שהם קיבלו הופרה, והופרה באופן גס ובוטה.

מכלוף מיקי זוהר: וכעת, כשאנחנו הולכים למערכת בחירות חדשה, תבוא לפתחם שוב ההחלטה אם לתמוך בהצעה שאנחנו נציע להם – ממשלת ימין על מלא שתוביל את ישראל לחוף מבטחים – או ממשלת שמאל קיצוני שהפעם לא רק תישען על הרשימה המשותפת אלא גם תהפוך את הרשימה המשותפת ואת בל"ד לחלק מהממשלה הבאה, כי אין להם שום אפשרות אחרת על פי כל חישוב פוליטי מתמטי שנעשה.

מכלוף מיקי זוהר: אנחנו נעשה הכול כדי להעיר את מעוזי הימין, כדי להגיד לאנשים דבר אחד ברור: אל תפקירו את המדינה.

מכלוף מיקי זוהר: צאו, תצביעו, תעזרו לנו לחזור חזרה להנהגת המדינה, משום שאין אלטרנטיבה טובה יותר, אין אלטרנטיבה בריאה יותר למדינה הזו מהימין בהנהגת נתניהו.

מכלוף מיקי זוהר: לקראת סיום אני רק רוצה לומר, אדוני היושב-ראש, שאנחנו יודעים שמערכת הבחירות הקרובה לא תהיה פשוטה, היא תהיה קשה ומורכבת, אבל אנחנו בליכוד נאמר לציבור דבר אחד ברור: הוכחנו בשנים שהיינו בהנהגת המדינה כמה טוב עשינו למדינה וראינו מה קרה בשנה שנעדרנו מהשלטון, לאן ישראל הידרדרה.

מכלוף מיקי זוהר: ולכן, בבחירות הבאות, אני מאמין שציבור גדול יגיע ויצביע דווקא לליכוד ולמפלגות הימין האמיתיות, בשונה מפעמים קודמות.

מכלוף מיקי זוהר: אני מודה לכם.

מכלוף מיקי זוהר: תודה רבה.

יבגני סובה: תודה רבה לחבר הכנסת זוהר.

יבגני סובה: הדוברת הבאה, מטעם יש עתיד – חברת הכנסת מירב בן ארי.

קריאה: - - -

יבגני סובה: אתם רוצים בסוף?

יבגני סובה: בסדר.

יבגני סובה: חבר הכנסת חיים ביטון מסיעת ש"ס, בבקשה.

יבגני סובה: אבל בפעם הבאה תודיעו למזכיר הכנסת.

יבגני סובה: שלוש דקות, אדוני, בבקשה.

חיים ביטון: אדוני היושב-ראש, חבריי חברי הכנסת, חברי השר, אנחנו נמצאים פה בהצעת אי-אמון שמדברת על יוקר המחיה שמתייחס לממשלה שכבר לכאורה איננה.

חיים ביטון: אנחנו בעצם נמצאים פה בתוך השלבים של תכנון ההלוויה של הממשלה הזאת.

חיים ביטון: נשארו עוד כמה ויכוחים קטנים: איזה סוג, איפה יהיה מקום הקבורה - - -

קריאה: - - -

חיים ביטון: לא, זה מטאפורות, לא להילחץ.

חיים ביטון: אבל אנחנו צריכים לדעת דבר ברור.

חיים ביטון: הדבר המקומם ביותר זה שמר בנט, ראש הממשלה לעוד כמה ימים, עומד עדיין ואומר שזו הייתה ממשלה מהטובות ביותר, באמת שנה מושלמת.

חיים ביטון: מדהים לחשוב כמה אדם קרוב אצל עצמו.

חיים ביטון: מדהים לחשוב כמה בן אדם לא יכול להסתכל טיפה אחורה ולראות את הכישלון המפואר הזה שהיה בשנה האחרונה.

חיים ביטון: אבל הבעיה היא שהוא השאיר אחריו שובל, שובל גדול מלא כאב של ציבור גדול מאוד, שהוא רוב אזרחי המדינה, אלה שבחרו בו וקיבלו מנה אחת אפיים, ההפך ממה שהם חשבו, אבל כלל הציבור, גם לאו דווקא שבחרו בו, שסבלו משנת יוקר מחיה, והתירוצים הללו – שמעתי גם את חמד עמאר, שהיה פה לפניי, שאין, הממשלה לא צריכה להתערב.

חיים ביטון: כשנאלצתם להתערב – סתם, ניקח לדוגמה את החוק של החקלאות, את הצו של החקלאות.

חיים ביטון: אז כשאילצו אתכם להתערב, מצאתם פתאום פתרונות, ואפשר לפתור.

חיים ביטון: זה אומר שלממשלה – ובל נזלזל בעוצמתה של הממשלה, ביכולת שלה להוריד מחירים.

חיים ביטון: מחיר הדלק עלה, כמעט 10 שקלים, עומד לעלות עוד מעט; הלחם עלה ב-10%.

חיים ביטון: יש לממשלה אפשרות להוזיל ולגרום לכך שיהיה איזשהו איזון בין האוכלוסיות והיכולות שלהן, הצרכים שלהן, כמו למשל בנושא התחבורה.

חיים ביטון: וההתחמקות הזאת, כאילו לא הייתה בשנה הזאת אפשרות להתערב – הייתה והייתה אפשרות להתערב, והתערבתם איפה שרציתם, באוכלוסיות שהתאים לכם, התערבתם.

חיים ביטון: ולכן, אני פה בשביל לומר לכם בשם תנועת ש"ס: בעזרת השם בקרוב הממשלה הזאת תלך לפח האשפה של ההיסטוריה ותבוא פה ממשלה תקינה, שתבוא ותתקן, בעזרת השם, את כל מה שעשיתם, ואז תראו שכל נאומי הסרק שהיו פה – ועמדו כאן ואמרו אותם – שהממשלה לא יכולה להוריד את יוקר המחיה, כי זה בכל העולם – תראו ותבחנו את ממשלת הימין בראשות ביבי נתניהו, בעזרת השם, ביחד עם תנועת ש"ס, שהיא תביא הוזלה ביוקר המחיה ובכל מה שהציבור כולו צריך.

חיים ביטון: תודה רבה.

יבגני סובה: תודה רבה לחבר הכנסת חיים ביטון.

יבגני סובה: מטעם כחול לבן אין לנו דוברים.

יבגני סובה: גם מטעם מפלגת העבודה אני לא רואה דוברים.

יבגני סובה: הדובר הבא, מטעם יהדות התורה – חבר הכנסת יעקב אשר, בבקשה.

יבגני סובה: שלוש דקות.

אדוני היושב-ראש, חבריי חברי הכנסת, אני רוצה להודיע על אזהרת מסע.

מותר לי?

אזהרת מסע הבחירות.

יבגני סובה: במסגרת הזמן – מה שאתה רוצה.

אני לא בטוח שאתה תאהב את זה, אבל אתה ודאי תשמע בקשב רב.

אני רוצה להכריז על אזהרת מסע בזמן מסע הבחירות, כי מה שהולכים תושבי ישראל לשמוע אלה תשובות על שאלות שהם ישאלו.

הם ישאלו על יוקר המחיה והם יקבלו תשובה: חרדים; הם ידברו על מחירי הדלק, והנאום שינאמו בפניהם זה על הדתיים הלאומיים ההזויים.

איך הוא אמר היום?

מה הוא דיבר היום, הפה מפיק המרגליות?

וכשישאלו אותם על משבר החינוך ועל ההתנהלות מול הוועדים ועל ההתעקשות של האוצר ששלושה ימים ילדי ישראל היו בבית כי האוצר לא היה מוכן לפגוש אותם, אז הוא יענה עוד פעם: חרדים.

וכשישאלו על המחדלים הללו, על יוקר הדירות המשווע, הקפיצה האדירה שלא הייתה פה שנים רבות, קפיצה כזאת בשנה אחת, קפיצה כזאת מטאורית, אז הוא יבוא לאנשים האינטליגנטים ויגיד להם: חרדים, דתיים, סמוטריץ'.

פעם לפחות לשר האוצר, לליברמן, הייתה לו גם אפשרות להגיד, ערבים – הוא לא היה מוכן לשבת ליד מנסור עבאס וליד אנשים מהמפלגה שלו, כאן בשורה השלישית, בקדנציות הקודמות.

אבל היום הוא בחיבור אינטרסים.

וחיבור האינטרסים הזה אומר דבר אחד: כן, אתה, אביגדור ליברמן, שבאת מקישינב, ברחת מרוסיה הסובייטית – אתה אומר כן לאחים המוסלמים, אבל אתה אומר לא לאחים דתיים לאומיים ואתה אומר לא לאנשים חרדים.

אלה אחים, אלה כבר לא אחים.

בשביל זה הגעת לכאן?

בשביל זה ברחת מהפרעות שם?

כדי להגיע לפה, למדינת ישראל, ובשביל חישובים פוליטיים צרים להסית נגד יהודים.

נגד יהודים.

אבל כשאתה צריך את מנסור עבאס אז האחים המוסלמים בשבילך זה מצוין.

מילה רעה לא דיברת עליהם.

אפילו הנייה כבר ישן בנחת, הוא יודע שלא תעשה לו כלום כי אתה חבר של מנסור.

בוש והיכלם.

אבל אני רק מזהיר שוב, אזהרת מסע לבחירות הקרובות: אל תהיו טיפשים, אל תאמינו לאיש הזה.

לא מעניין אותו ליבה, לא מעניין אותו חרדים, לא מעניין אותו כלום.

מעניין אותו רק דבר אחד – ההישרדות הפוליטית שלו ולמחוק את השם בנימין נתניהו מכנסת ישראל.

יבגני סובה: תודה רבה.

ועל ידי זה הוא מחבק את האחים המוסלמים ואומר לא לאחים יהודים.

תודה רבה.

יבגני סובה: תודה רבה לחבר הכנסת יעקב אשר.

יבגני סובה: הדובר הבא, מטעם סיעת ישראל ביתנו, חבר הכנסת יוסי שיין.

יבגני סובה: בבקשה.

יבגני סובה: לפני שחבר הכנסת שיין יישא את דבריו יש הכרזה לסגנית מזכיר הכנסת.

יבגני סובה: בבקשה.

ראדה חסייסי: תודה.

ראדה חסייסי: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה וקריאה שלישית: הצעת חוק סדר הדין הפלילי (תיקון מס' 92) (הוראת שעה), התשפ"ב–2022, שהחזירה ועדת החוקה, חוק ומשפט.

ראדה חסייסי: לקריאה ראשונה, מטעם הכנסת:

ראדה חסייסי: הצעת חוק בתי המשפט (תיקון מס' 104) (צילום בבית המשפט), התשפ"ב–2022, של חבר הכנסת איתן גינזבורג וקבוצת חברי הכנסת; הצעת חוק מגבלות על חזרתו של עבריין מין לסביבת נפגע העבירה (תיקון מס' 9) (הרחבת הוראות החוק לגבי מבצעי עבירה קטינים השוהים במעון נעול לפי פקודת המבחן), התשפ"ב–2022, של חברות הכנסת מירב בן ארי ועידית סילמן; הצעת חוק הכנסת (תיקון מס' 51) (תשלומים עבור עובדי הסיעות), התשפ"ב–2022, מטעם ועדת הכנסת; והצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022, של חברי הכנסת ינון אזולאי, רם בן ברק, יעל רון בן משה וקבוצת חברי הכנסת.

ראדה חסייסי: תודה.

יבגני סובה: תודה רבה למזכירת הכנסת.

בממשלה בשל: << נושא >> 1.

בממשלה בשל: ממשלה בסוף דרכה, ללא אמון ציבורי צריכה להחזיר את המנדט לציבור; << נושא >>

יבגני סובה: בבקשה, חבר הכנסת יוסי שיין, שלוש דקות לרשותך.

יוסף טייב: אדוני היושב-ראש, חבריי חברי הכנסת, פעם אחר פעם עולים לכאן דוברים וזורקים דברי רפש על שר האוצר, על עבודת הממשלה, על הפעילות הנמרצת ועל ההישגים.

יוסף טייב: דברי רפש הם זורקים על הרצל, על הרצל שיושב פה מצד ימין.

יוסף טייב: על החזון שלנו של מדינה מתקדמת, של מדינה ציונית, של מדינה דמוקרטית, של מדינה שיש לה חזון.

יוסף טייב: חזון של קדמה לעם היהודים ולא חזון של שטעטל לפני 500 שנה.

יוסף טייב: זה לא החזון שלנו.

יוסף טייב: אנחנו מבקשים לבוא ולומר, אחרי שנה של הישגים פנומנליים בכלכלה הישראלית, אחרי שנה שבה הצלנו את המדינה – שר האוצר, כן, כראש הממשלה הכלכלי של המדינה הזאת – מדשדוש, מגירעון עצום, מאבטלה גדולה.

יוסף טייב: ולכן אנחנו גאים על ההישגים הגדולים שהיו לנו כאן.

יוסף טייב: ההישגים האלה באים לידי ביטוי בכל מיני תוכניות שביטאנו אותם: לחיילים ב"ממדים ללימודים", לניצולי שואה, לנזקקים, לתחבורה, להוראה.

יוסף טייב: וכן, אנחנו מקדמים את לימודי הליבה בישראל.

יוסף טייב: הליבה היא לא ניגוח, חלילה, של חרדים, אלא הפיכתה של מדינת ישראל, שמשתנה דמוגרפית, למדינה שיכולה לחיות לכיוון הקדמה.

יוסף טייב: איך ניתן לחנך ילדים בישראל שאינם יודעים את הדברים הבסיסיים במתמטיקה ובאנגלית ובמחשבים?

יוסף טייב: לאן אתם חושבים שאתם הולכים?

יוסף טייב: ולכן אני אומר לכולנו, אנחנו נמצאים כאן בניסיון לתפקד בצורה טובה יותר במאה הישראלית.

יוסף טייב: ישראל היא למעשה קשת של אנשים, וכל האנשים האלה, מהשמאל והימין, חרדים וחילונים, ערבים גם - - - שמקבלים את המדינה היהודית הציונית והליברלית.

יוסף טייב: זהו החזון שלנו, ואנחנו פועלים נמרצות - - -

אוריאל בוסו: החזון שלכם זה הסתה.

יוסף טייב: ההסתה היא שלכם.

יוסף טייב: אתם אמרתם לנו שתזרקו אותנו לפחי אשפה, אני שמעתי.

אוריאל בוסו: למריצות אתם יודעים לזרוק.

יוסף טייב: אתם זרקתם אותנו לפח האשפה לפני רבע שעה.

יוסף טייב: לפני רבע שעה אמרתם לנו - - -

אוריאל בוסו: זה ראש המפלגה שלך.

יבגני סובה: חבר הכנסת בוסו, שמענו, תודה.

אוריאל בוסו: אין לכם מה למכור - - -

יוסף טייב: ולכן אנחנו צועדים לקראת בחירות אם תהיינה כרגע, בגאווה גדולה - -

אוריאל בוסו: עוד יומיים אתה לא פה.

יוסף טייב: - - בגאווה גדולה על כך שהגדלנו את שכר העובדים הסוציאליים, את ההכנסה לגמלאים, את הגדלת ההכנסה הפנויה לאנשים העובדים, את החוק שאני העברתי פה נגד תקיפת צוותים רפואיים ועוד ועוד, כהנה וכהנה.

יוסף טייב: עכשיו, עלות הבחירות הישירה – שתדעו לכם, אזרחי ישראל – היא 2.4 מיליארד שקל, שאותם יבזבזו לא על תפקוד המדינה אלא על פוליטיקה קטנה, ליצור 61 מדומה, ימין מלא מלא, בין החרדים שלא מקבלים את הציונות לבין סמוטריץ' ובן גביר.

יוסף טייב: ואני אומר לכם, כל הרטוריקה הזאת איננה שמה לב לדבר אחד – ששנה הייתה כאן ממשלת הצלה, ממשלת הצלה שבאה למנוע את הדשדוש הפוליטי ואת הקיבעון שהוביל את ישראל למצב בלתי נסבל.

יוסף טייב: אני בהחלט מקווה שכשנצא לדרך אנחנו גם נזכה לחזון שאותו אנחנו מתווים גם לעתיד.

יוסף טייב: תודה רבה לך, אדוני.

יבגני סובה: תודה רבה לחבר הכנסת יוסי שיין.

יבגני סובה: הדוברת הבאה, מטעם הציונות הדתית – חברת הכנסת אורית מלכה סטרוק.

יבגני סובה: בבקשה.

אורית סטרוק: יש פה מישהו שהשאיר עט?

יבגני סובה: חבר הכנסת שיין, השארת פה עט?

יבגני סובה: יכול להיות שהעט שלך?

יוסף טייב: את העט הזה אני משאיר לחברת הכנסת סטרוק, אם היא צריכה לתת הערות שוליים.

אורית סטרוק: מצוין, אז נעשה את זה.

אורית סטרוק: מעולה, מעולה.

יבגני סובה: הערות שוליים לפרופסור, זה נשמע טוב.

יבגני סובה: בבקשה, שלוש דקות, גברתי.

אורית סטרוק: אז אדוני היושב-ראש, חבריי חברי הכנסת, מכובדי חבר הכנסת שיין, או שיין, מה שתחליט, בתור התחלה אני מציעה שמי שחשוב לו תקציב המדינה והוא מכהן כחבר כנסת נורבגי, שזה תפקיד מיותר לחלוטין וגוזל כספי ציבור בחודשים הקרובים, שהולכים להיות חודשי בחירות, שיתפטר מהכנסת.

אורית סטרוק: זה איזשהו רף מינימום של הגינות.

אורית סטרוק: לא בשביל זה עליתי, אבל מכיוון שעמד פה חבר הכנסת שיין ועוד השאיר לי עט להעיר הערות, אז זאת ההערה הראשונה שלי.

אורית סטרוק: אין שום הצדקה.

אורית סטרוק: לא תהיה פה שום חקיקה ושום עבודה פרלמנטרית בחודשים האלה, ואין שום סיבה שהכנסת ובעצם משלם המיסים הישראלי ישלם לחברי כנסת ולצוותים שלהם שארבעה חודשים לא יעשו שום דבר, כלום, פשוט כלום.

אורית סטרוק: אז זו הערה ראשונה, אבל לא בשביל זה עליתי לפה.

אורית סטרוק: אני מציעה שכל המפלגות שיש להן חברי כנסת נורבגיים ישקלו את העניין הזה בכובד ראש ובאחריות הלאומית הראויה, במיוחד המפלגה של שר האוצר כמובן, שמופקד על הקופה הציבורית.

אורית סטרוק: עכשיו אני רוצה, אדוני היושב-ראש, לדבר על עוולה נוראה שקורית בימים אלה, וזו העוולה כלפי אדם שלפני פחות משבוע ליווה קבוצת ילדים בגיל בר מצווה לסיור צמוד לגדר של אריאל והותקף על ידי חבורת ערבים, רובם הגדול פעילי ארגוני טרור, שהתקיפו אותם בלינץ' עם אלות ועם אבנים – סרטים שהערבים בעצם צילמו ופרסמו.

אורית סטרוק: האדם הזה, שכנראה חשוד שתוך כדי הגנה – כשהוא היה שם מבוגר בודד שאחראי לקבוצה של ילדים צעירים – חושדים שהוא שגרם למותו של אחד מהפורעים האלה.

עופר כסיף: איזה עיוות, איזו שקרנות.

אורית סטרוק: אם זה נכון, אם זה נכון, חבר הכנסת כסיף, שהמשטרה תחקור ותברר את האמת.

אורית סטרוק: אבל האדם הזה ודאי לא יצא מביתו כדי לרצוח את הערבי הזה.

אורית סטרוק: הוא ודאי לא התכוון לעשות פיגוע.

אורית סטרוק: הוא ודאי פשוט נקלע – במקרה הקשה ביותר הוא נקלע לסיטואציה של הגנה עצמית ובסיטואציה הזאת הוא פעל.

אורית סטרוק: אני שואלת אותך, אדוני היושב-ראש: נניח שהבן שלי, שזרקו עליו אבנים וכמעט רצחו אותו בחווארה, נניח שהוא לא היה מאבד את ההכרה והוא היה יורה, אולי היה פוגע במישהו – היה צריך להיות היום בחקירת שב"כ?

אורית סטרוק: זאת הגנה עצמית.

אורית סטרוק: למה השב"כ חוקר באמצעים של השב"כ בן אדם שפעל לכל היותר מתוך הגנה עצמית?

עופר כסיף: מי קבע את זה?

עופר כסיף: הוא טרוריסט.

עופר כסיף: הוא רוצח.

אורית סטרוק: זה עוול, זה פשע.

עופר כסיף: הוא טרוריסט.

יבגני סובה: תודה, חבר הכנסת כסיף.

אורית סטרוק: זה שימוש בשב"כ.

עופר כסיף: - - - עם כל הכנופיות שלכם.

יבגני סובה: לסיום, בבקשה.

יבגני סובה: נגמר הזמן.

אורית סטרוק: זה שימוש בשב"כ שנועד להגן על מדינת ישראל מפני טרוריסטים.

עופר כסיף: אתם הטרוריסטים.

עופר כסיף: אתם הטרוריסטים.

אורית סטרוק: זה שימוש בשב"כ למטרות לא ראויות, לא דמוקרטיות, לא הוגנות.

אורית סטרוק: זה פשוט מעשה נבזי.

אורית סטרוק: תודה.

יבגני סובה: תודה רבה לחברת הכנסת אורית מלכה סטרוק.

יבגני סובה: הדובר הבא, עופר כסיף, בבקשה, מטעם הרשימה המשותפת.

יבגני סובה: שלוש דקות.

עופר כסיף: אדוני היושב-ראש, חברי הכנסת, לפני שאני עובר למה שתכננתי לומר, אני חייב לומר שתי מילים בהמשך לדברי ההבל והבלע של הדוברת הקודמת.

עופר כסיף: מי שטרוריסט זה מי שחי בשטחים הכבושים כפולש וכגוזל, שיום-יום, שעה-שעה, מתעמר בילידים הפלסטינים, שורף את שדותיהם, עוקר את עציהם ורוצח בהם.

עופר כסיף: אחד מהם הוא אותו מנוול שהזכירה קודם חברת הכנסת הקודמת.

עופר כסיף: מהם צריכים להיפרע, מהפוגרומצ'יקים האלה.

עופר כסיף: אני רוצה לעבור ולדבר על מה שתכננתי בהקשר של האי-אמון.

עופר כסיף: אנחנו ברשימה המשותפת קוראים להביע אי-אמון בממשלת הטייקונים, שהכריזה מלחמה על האזרחים בכלל ועל המעמדות המונמכים והשכבות המוחלשות בפרט.

עופר כסיף: השלטון שלנו, בעודו מחליף לחיצות ידיים סודיות מתחת לשולחן עם נציגי הטייקונים וקבוצות האינטרסים השונות, אינו זוכר רוב הזמן שהאזרחים קיימים.

עופר כסיף: כבר יותר משנה שהאדונים מספרים לנו שהכלכלה הישראלית היא סיפור הצלחה ואינם מבינים כמה זה מרגיז.

עופר כסיף: הרי הכלכלה אינה מטרה, היא אמצעי המיועד לשפר את חיי האזרחים.

עופר כסיף: הכלכלה אינה הצלחה אם המשכורות לא עלו, אם המחירים עדיין גבוהים, אם רמת חייהם של העבדים ממשיכה כל הזמן לרדת.

עופר כסיף: הכלכלה אינה יכולה להיחשב להצלחה אם איש אינו משלם את מחיר הכישלונות.

עופר כסיף: האם מישהו שילם את מחיר הרכבת שלא באה?

עופר כסיף: את מחיר מותה של הזקנה שאיש לא פינה מהמסדרון?

עופר כסיף: את מחיר המתמחה הצעיר שנטש בזעם אין-אונים את בית החולים כי אינו יכול עוד?

עופר כסיף: את השורות שכרגע קראתי כתב בימי מחאת 2011 ראש הממשלה הנכנס יאיר לפיד.

עופר כסיף: נראה שהוא מתאר באופן מדויק את ממשלתו שלו, הממשיכה לשרת את ה-1% העשיר ביותר על חשבון כל השאר.

עופר כסיף: אבל כשהממשלה נגד העם, העם נגד הממשלה.

עופר כסיף: מעמד העובדים התעורר ויצא למחאה.

עופר כסיף: עובדי חינוך, צוותים רפואיים, נהגי אוטובוסים, שוכרי הדירות ועוד – כולם ברחו.

עופר כסיף: ממשלת הטייקונים החזירית מייבשת את המגזר הציבורי ומפקירה את האזרחים לחסדי חוקי הג'ונגל.

עופר כסיף: מי שיש לו שורד ומי שאין לו, את הממשלה הוא לא מעניין.

עופר כסיף: אבל לאזרחים נמאס – נמאס לדאוג כל הזמן מהצורך הבסיסי של קורת גג; נמאס לשלם ביוקר על הכול; נמאס לעבוד כל כך קשה ולקבל בתמורה כל כך מעט.

עופר כסיף: האזרחים התעוררו, ולא נאפשר לכם להרדימם שוב.

עופר כסיף: הגיע הזמן שתקום ממשלה שתשרת את כלל אזרחי ישראל ולא רק את שלדון, מילצ'ן, משפחת עופר ושלאף.

עופר כסיף: אנחנו צריכים מהפכת דיור, חינוך, בריאות וסביבה.

עופר כסיף: בממשלות של טייקונים אין לנו אמון, בין שקוראים לעומד בראשן נתניהו ובין שבנט או לפיד.

עופר כסיף: זה זמן לשינוי אמיתי – להמתת חסד של הכלכלה הניאו-ליברלית והחלפתה בכלכלה הרואה את הרווחה כמטרה ולא את הרווח, את האדם ולא את האדמה, את הזכויות ולא את זכויות היתר.

עופר כסיף: תודה.

יבגני סובה: תודה רבה לחבר הכנסת כסיף.

יבגני סובה: הדוברת הבאה, מטעם תקווה חדשה – חברת הכנסת מיכל שיר סגמן, בבקשה.

יבגני סובה: שלוש דקות, גברתי.

מיכל שיר סגמן: אדוני היושב-ראש, כנסת נכבדה, לפני שאני מתחילה לומר את מה שרציתי, אני לא יכולה להתעלם מהעובדה שיושבים פה אחים ואחיות שכולים שהגיעו לפה במיוחד כדי לראות שהחוק להכרה באחים השכולים עובר היום בקריאה ראשונה.

מיכל שיר סגמן: אני מאוד מקווה שלא נשיבם ריקם והחוק ייפול על פוליטיקה קטנה וקטנונית על חשבון המאבק הכל-כך צודק וכל כך ראוי של האחים והאחיות השכולים, שמן הראוי שיפסיקו להיות שקופים במדינת ישראל.

מיכל שיר סגמן: אדוני היושב-ראש, כמה עצוב שהגענו לרגע הזה.

מיכל שיר סגמן: אני ממש לא מדברת על הקדמת הבחירות.

מיכל שיר סגמן: עצוב שהגענו לרגע שבו חלקים גדולים כל כך בבית הזה שכחו באמת מהי מטרת עבודתם בכנסת.

מיכל שיר סגמן: דבר מההתנהלות שלכם, חברי האופוזיציה, בחודשים האחרונים, אפילו לא דבר אחד לרפואה לא סייע או עבד למען הציבור והאזרחים.

מיכל שיר סגמן: אתם בלי שום בושה משתמשים בציבור כשכפ"ץ אנושי ומקריבים אותו על מזבח צרכיו של אדם אחד – את הנכים, האחים והאחיות השכולים, העולים, האוכלוסיות המוחלשות ובעצם את כלל הציבור.

מיכל שיר סגמן: זו התנהלות בזויה של נבחרי ציבור, התנהלות שלנצח תישאר ככתם בהיסטוריה של מדינת ישראל.

מיכל שיר סגמן: עצוב, חבריי בליכוד, ששכחתם שמי שבאמת אוהב את הציבור עובד עבורו ולא עובד עליו.

מיכל שיר סגמן: מי שבאמת אוהב את הציבור פועל לאחדות ולא לפילוג ולשיסוי.

מיכל שיר סגמן: מי שבאמת אוהב את הציבור בונה עבורו ולא מפרק, שובר והורס כל חלקה טובה, ובסוף עוד מנסה למכור לו שזה לטובתו.

מיכל שיר סגמן: מי שאוהב את הציבור לא מקריב אותו כזבח טמא לעגל הזהב שלכם.

מיכל שיר סגמן: מפלגה מחופשת לימין ליברלי אבל למעשה משקרת לציבור – אתם הרי כבר לא ימין ובטח שלא ליברלים.

מיכל שיר סגמן: הייתם פעם, את זה אי-אפשר לקחת מכם, אבל היום, היום אתם מובלים על ידי החלילן מקיסריה למקום מאוד לא טוב, מקום אפל, מקום רע, אל מעבר לקצה הצוק.

מיכל שיר סגמן: ואני מזהירה שמה שאנחנו רואים בארצות הברית הגדולה והנאורה זה כאין וכאפס לעומת מה שתביא עלינו חלילה ממשלת נתניהו, עם שינויי חקיקה, פגיעה במערכת המשפט ושינוי דמותה של מדינת ישראל.

מיכל שיר סגמן: בבחירות האלה אנחנו לא מנסים למנוע החלפת שלטון אלא למנוע את שינוי שיטת המשטר.

מיכל שיר סגמן: אני מבטיחה לציבור שצופה בנו בבית: אנחנו נמנע מאלה הבאים לפורר ולפלג אותנו כחברה וכאומה, אנחנו נמנע מהם להצליח במשימתם.

מיכל שיר סגמן: יש לי אמונה גדולה בעם שלנו.

מיכל שיר סגמן: צלחנו משברים, מלחמות וסכנות, וגם מול סכנת הפילוג נעמוד איתנים, כי אחים אנחנו.

מיכל שיר סגמן: תודה רבה.

מיקי לוי: תודה רבה.

מיקי לוי: חברת הכנסת רוזין, בבקשה.

מיכל רוזין: כבוד יושב-ראש הכנסת, אני חושבת שיום עצוב לכולנו, יום עצוב לכנסת.

מיכל רוזין: גם מי שחוגג ושמח בנפילת הממשלה-הקואליציה צריך להרגיש עצב ודאגה רבה גם לשלום המדינה, גם לביטחונה, כי השמירה על הדמוקרטיה הישראלית היא שמירה גם על ביטחון המדינה.

מיכל רוזין: אני חושבת שהעובדה שאנחנו הולכים שוב לבחירת אחרי שנה מעידה יותר מהכול על האי-יציבות השלטונית, מה שמצד אחד מייצר הרבה מאוד אדישות להליך הדמוקרטי, להליך הבחירות, בקרב הציבור ובעיקר בקרב הצעירים, אבל גם לא פחות מכך – אל תטעו, גם בנושא הביטחוני-מדיני, יש לנו שכנות מסביבנו שמסתכלות על האי-יציבות הזאת, מסתכלות על חילופי ראשי הממשלות.

משה ארבל: למה הצבעת בעד פיזור הכנסת, אפשר לדעת?

משה ארבל: למה הצבעת בעד פיזור הכנסת?

מיכל רוזין: לא הצבעתי - - -

משה ארבל: מצוין, חשבתי שהתבלבלת - - -

מיכל רוזין: לא התבלבלתי.

מיכל רוזין: הצבעתי, דרך אגב, רק על החוק של מוסי רז, כי הוא חברי הטוב.

מיכל רוזין: כל השאר – לא הצבעתי.

מיכל רוזין: ולא התבלבלתי, לא.

מיכל רוזין: ואני מאמינה באמת שצריך פה יציבות שלטונית וגם אתה, חבר הכנסת משה ארבל, בוודאי חושב כמוני, שאחד הדברים החשובים היום זה לייצר פה יציבות שתאפשר באמת לממשלה לתפקד, שתאפשר באמת לכנסת לסיים קדנציה, ובעצם להחזיר את האמון של הציבור בנו, בנבחרי הציבור שלו ובכלל בהנהגה שלו.

מיכל רוזין: היום בכל זאת, למרות זאת, הבאנו הישג גדול מאוד, חשוב מאוד.

מיכל רוזין: אחרי מה שקרה בארצות הברית עם ביטול הפסיקה החשובה המאפשרת לנשים לעבור הפלה בארצות הברית ביום שישי האחרון – ביטול מצמרר מאוד, בארצות הברית הגדולה והדמוקרטית, הצלחנו היום, כבוד יושב-ראש הכנסת, לאשר בוועדת העבודה והרווחה תקנות שיאפשרו במקצת להקל על הנשים שעוברות הפלות.

מיכל רוזין: אף אישה לא בוחרת סתם ככה לעבור הפלה.

מיכל רוזין: לכל אישה זה קשה וטראומטי.

מיכל רוזין: זה הליך קשה וטראומטי והחלטה לא פשוטה.

מיכל רוזין: אף אחת לא עושה את זה בקלות ראש.

מיכל רוזין: אבל היכולת שלה לעבור את התהליך הזה בכבוד, היכולת שלה לעבור את התהליך הזה באמת בצורה הראויה והנכונה – אני חושבת שהשתפרה היום.

מיכל רוזין: אני מקווה שבהמשך נצליח גם להעביר חוק שישפר את הדבר הזה.

מיכל רוזין: לצערי בקואליציה הזאת זה לא יתאפשר.

מיכל רוזין: אבל אנחנו, אתה יודע – זה לא סתם קרה בארצות הברית, כבוד היושב-ראש.

מיכל רוזין: זה קרה כי שלטון טראמפ הביא לבית המשפט העליון שופטים שמרנים שיהפכו את הפסיקה.

מיכל רוזין: וגם פה במדינת ישראל זה יכול לקרות כאשר יחזרו לשלטון הימין עם החרדים עם הימין הקיצוני.

מיכל רוזין: לצערי הרב זה יכול לקרות.

מיכל רוזין: כבר עכשיו אומרות לי חברות כנסת: תעבירו מהר הרבה מהחקיקה כי בקדנציה שלנו זה כבר לא יקרה.

מיכל רוזין: אז אנחנו נמשיך להילחם ואנחנו נקים פה ממשלה נאורה, ליברלית, שוויונית, שתקדם את החברה הישראלית.

מיכל רוזין: תודה.

מיקי לוי: תודה רבה.

מיקי לוי: חבר הכנסת עבאס – איננו; חבר הכנסת שיקלי – איננו.

מיקי לוי: חברת הכנסת בן ארי, בבקשה.

מירב בן ארי: תודה רבה, אדוני היושב-ראש.

מירב בן ארי: אדוני השר, חבריי וחברותיי חברי הכנסת, אני גם חושבת שהיום הזה הוא יום עצוב.

מירב בן ארי: אני חושבת שהיה מיותר לפזר את הכנסת הזאת.

מירב בן ארי: אני חושבת שלמדינת ישראל מגיע יציבות, מגיע חקיקה, מגיע ממשלה שעובדת.

מירב בן ארי: לצערי זה לא הצליח, וחבל מאוד, כי בסוף יש כל כך הרבה דברים שייתקעו עכשיו וכל כך הרבה דברים שאני לא יודעת אם בכלל בממשלה הבאה נצליח להעביר, ואיזו ממשלה זו תהיה, והאם הדברים שבאמת הצלחנו להתקדם בהם באמת יקרו.

מירב בן ארי: וזה חבל מאוד ומצער.

מירב בן ארי: אבל אם ההחלטה היא לצאת לבחירות אני חושבת שצריך לעשות הכול כדי לזרז את העניין ולפזר את הכנסת.

מירב בן ארי: אני חושבת שההחלטה לצאת לבחירות יצאה לדרך וכעת אנחנו צריכים להגיע לכמה שיותר הסכמות כדי שחקיקה שהייתה תקועה פה חודשים תתקדם.

מירב בן ארי: שאלו אותי עכשיו באחד הראיונות למה בעצם לא קידמנו.

מירב בן ארי: כמה חוקים יש, מיכל?

מירב בן ארי: כמעט 70, נכון?

מירב בן ארי: חוק שלי ושל מיכל שהוא חוק מדהים שנותן חיסיון לנשים, גם לגברים, שהם נפגעי עבירות מין - -

מיקי לוי: בועז.

מירב בן ארי: - - בעצם, החיסיון – עכשיו הוצאת אותי - - - לא, בסדר, הכול בסדר, אדוני היושב-ראש.

מיקי לוי: אתן לך עוד שתי דקות.

מירב בן ארי: אני לא צריכה את זה.

מירב בן ארי: אני רק אומרת ששאלו אותי היום למה חוקים טובים לא התקדמו, והסברתי שזה מאוד פשוט: כשכל חוק שמגיע מציעים לו 28 שעות דיבור על הסתייגויות ריקות מתוכן אי-אפשר לקדם שום דבר.

מירב בן ארי: כשחוק כמו האיירסופט, שמונע הסבה של האיירסופט לכלי נשק, לכלי הרג, לא מצליח לקבל תמיכה במליאה, רק בגלל שהביאו לו שעות של הסתייגויות, אז כן, לא הצלחנו לקדם כאן חוקים טובים.

מירב בן ארי: ואני מאוד מקווה שבעיקר האופוזיציה תבין את גודל השעה.

מירב בן ארי: אומנם הספסלים שלהם ריקים אבל אני מניחה שהם שומעים.

מירב בן ארי: שתבין שיש כאן חוקים שרלוונטיים לכל האזרחים – ממענקי האומיקרון, לאיירסופט, לחיסיון על מתלוננות של עבירות מין, ויתכנסו מה שנקרא לעשות הכול כדי להביא את החקיקה הזאת לקריאה שנייה ושלישית ובאמת לפחות את הכנסת הזאת לפזר כמו שצריך.

מירב בן ארי: תודה רבה.

מיקי לוי: לפני ההצבעה זה נראה רע.

מירב בן ארי: שאני אדבר גם על הוועדה לביטחון הפנים?

מיקי לוי: בבקשה.

מיקי לוי: קחי עוד חמש דקות.

מירב בן ארי: אז אני יכולה להגיד לכם שהוועדה לביטחון הפנים הוקמה השנה, וזאת פעם ראשונה שיש ועדה לביטחון הפנים, דווקא במדינה שיש בה כל כך הרבה נושאים של משטרה, של שב"ס, כמובן של כבאות, נושאים כאלה משמעותיים.

מירב בן ארי: דווקא רק השנה נזכרנו להקים ועדה בנפרד.

מירב בן ארי: אני חושבת שזה דרמטי, ואדוני היושב-ראש מכיר את הנושא מצוין, הוא היה מפקד מחוז ירושלים, ומבין כמה חשוב שבכנסת ישראל תישאר הוועדה, לא משנה איזו ממשלה תהיה ואיזו כנסת תהיה.

מירב בן ארי: אני יודעת שגם עיגנו את זה בתקנון, אז אין סיבה שזה לא יקרה.

מירב בן ארי: ולכן אני אפעל, כמובן, לא משנה אם מהקואליציה או מהאופוזיציה, שהוועדה תקרה ותצא לפועל, כי בסוף אין סיבה שנושאים של ביטחון פנים יתערבבו בנושאי פנים, וכמובן – אני אתן לכם - - -

מיקי לוי: אני מסכים שצריך להפריד את הוועדה הזאת - - -

מירב בן ארי: לגמרי.

מירב בן ארי: אני חושבת שזאת אחת ההחלטות הנבונות שעשינו בכנסת העשרים, כי בסופו של דבר נושאים של משטרה, ובטח שב"ס ועוד נושאים אחרים, חייבים להיות מעוגנים.

מירב בן ארי: זה נושא של ביטחון פנים והוא נוגע בכל אזרח במדינה הזאת.

מירב בן ארי: אני יודעת שזה כנראה הנאום האחרון שלי בכנסת הזאת, אז אני רוצה להגיד תודה גם לשר לביטחון הפנים וגם לסגן השר סגלוביץ', ששניהם נכחו היום בדיון אצלי, ואני חושבת שהנוכחות שלהם והעבודה של שלושתנו ביחד הביאו באמת את הכנסת הזאת ואת הממשלה להישגים חשובים מאוד בתחום של ביטחון פנים.

מירב בן ארי: אני גם שמחה שהייתה לי הזכות הרבה פעמים להמשיך את הדרך שלך.

מירב בן ארי: אני לא יודעת עוד כמה פעמים זה יקרה שאני אדבר ואתה תשב שם.

מירב בן ארי: אני כמובן אופטימית, ואני רואה אותנו גם ממשיכים, אבל בהנחה שזאת תהיה הפעם האחרונה שנשב ביחד אז אני רוצה גם להגיד לך תודה.

מירב בן ארי: הרבה בזכות ההשראה שלך אני ניהלתי את הוועדה הזאת.

מירב בן ארי: היית מעורב בהרבה נושאים, דחפת להרבה נושאים חשובים.

מירב בן ארי: ואתה יודע, אני מאוד מקווה שנמשיך ותהיה היו"ר ואני יו"ר הוועדה, אבל אנחנו יודעים איפה אנחנו חיים וקמפיין הוא קמפיין, אבל בעזרת ה' אני מקווה שהדור הבא שיבוא אחרינו בעניין של ביטחון הפנים ידע להמשיך את העשייה החשובה והמבורכת שנעשתה בוועדה.

מירב בן ארי: אז גם תודה לך שהיית בשבילי מקור השראה לוועדה הזאת, ואני גם רוצה להגיד תודה לחבר הכנסת אמיר אוחנה, שסייע לי מאוד בתחילת הדרך.

מירב בן ארי: תודה רבה, אדוני היושב-ראש.

מירב בן ארי: תודה.

מיקי לוי: תודה רבה לחברת הכנסת בן ארי, יושבת-ראש ועדת ביטחון הפנים.

מיקי לוי: השר עודד פורר, בבקשה.

עודד פורר: אדוני היושב-ראש, חבריי חברי הכנסת, אנחנו בשלב הסיכומים – גם הסיכומים על הצעות האי-אמון שהוגשו וגם הסיכומים על שנה לממשלה הזאת.

עודד פורר: לצערי, אנחנו נמצאים באמת בתהליך שבו אנחנו לקראת פיזור הכנסת, מהלך שבהחלט אני חושב אפשר היה להימנע ממנו.

עודד פורר: עשינו הכול כדי להימנע ממנו, אבל לצערי, הגענו למצב שבו אין ברירה, וצריך לחזור אל העם כדי שיקבל הכרעה.

עודד פורר: יחד עם זאת, אני מסתכל על הסיבות שהגישו פה את הצעות האי-אמון ועל מי שהגיש את אותן הצעות האי-אמון, ואני אומר לעצמי: על מה האנשים האלה חושבים?

עודד פורר: מה, אין אפשרות להסתכל במראה ולהגיד: חבר'ה, באמת קרו פה דברים בשנה הזאת ונעשו פה דברים שלא הצליחו קודמינו לעשות במהלך עשור ויותר?

עודד פורר: כמה צעקות היו בבניין הזה, אדוני היושב-ראש על שכר החיילים ולמה לא מעלים את שכר החיילים – הגיעה ממשלה שהעבירה תקציב והוסיפה לדמי הקיום של חיילי צה"ל עוד 50%, בלי מסיבות ובלי צלצולים.

עודד פורר: פשוט עשינו את זה.

עודד פורר: כשאני מסתכל על מצב האזרחים הוותיקים במדינת ישראל, אז אנחנו נלחמנו כאן – כשאני ישבתי בספסלי האופוזיציה – נלחמנו כדי להגדיר במדינת ישראל הכנסה מינימלית לקשיש.

עודד פורר: הייתה כאן ממשלה שבמשך עשר שנים ניהלה את הכלכלה הישראלית עם רוב ברור בכנסת – והדברים האלה לא קרו.

עודד פורר: והינה, הגיעה ממשלה שבשנה אחת שר האוצר מצד אחד מעלה את ההכנסה של החיילים ושל הדור הצעיר ב-50%, ומהצד השני קובע רף מינימום להכנסה מינימלית לאזרח ותיק במדינת ישראל, שלא יפחת מ-70% משכר המינימום.

עודד פורר: המשמעות של הקביעה הזאת, אדוני היושב-ראש, היא תוספת של בין 600 ל-700 שקל בחודש.

עודד פורר: וכל אזרח ותיק במדינת ישראל שהתקיים מהשלמת הכנסה – גם מי שעוד לא נכנס לעולם השלמת ההכנסה עכשיו נכנס לתוכה, כי קבענו מהו הסף המינימלי שממנו אנחנו רוצים לראות אזרח ותיק במדינת ישראל מתקיים.

עודד פורר: הדבר הזה הושלם עם צעד נוסף שעשה שר האוצר, והוא הענקת נקודות הזיכוי להורים עובדים לילדים בגילי בית ספר יסודי.

עודד פורר: המשמעות, אדוני היושב-ראש, היא עשרות אלפים, אולי מאות אלפים, שקיבלו תוספת בשכר שלהם כבר בחודש האחרון.

עודד פורר: אני מבחינתי, אדוני היושב-ראש, הייתי ממשיך ומדבר על הצהרונים ועל סיום התכנון בענף ההטלה, אבל מבחינתי, אני מבקש לדחות את הצעות האי-אמון ולהצביע.

עודד פורר: תודה, אדוני.

מיקי לוי: תודה רבה.

מיקי לוי: הוגשה בקשה להצבעה שמית על ידי האופוזיציה.

מיקי לוי: בבקשה, אנחנו עוברים להצבעה על הצעת האי-אמון הראשונה.

מיקי לוי: סגנית מזכיר הכנסת, בבקשה.

אלינור ימין: (קוראת בשמות חברי הכנסת) סמי אבו שחאדה – אינו נוכח משה אבוטבול – אינו נוכח אלי אבידר – אינו נוכח יולי יואל אדלשטיין – אינו נוכח אמיר אוחנה – אינו נוכח ניר אורבך – אינו נוכח ינון אזולאי – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – אינו נוכח משה ארבל – אינו נוכח יעקב אשר – אינו נוכח זאב בנימין בגין – אינו נוכח אוריאל בוסו – אינו נוכח ענבר בזק – נגד חיים ביטון – אינו נוכח מיכאל מרדכי ביטון – אינו נוכח דוד ביטן – אינו נוכח ולדימיר בליאק – נגד מירב בן ארי – אינה נוכחת רם בן ברק – נגד איתמר בן גביר – אינו נוכח יואב בן צור – אינו נוכח נפתלי בנט – אינו נוכח אלינה ברדץ' יאלוב – אינה נוכחת קרן ברק – אינה נוכחת ניר ברקת – אינו נוכח יאיר גולן – אינו נוכח מאי גולן – אינה נוכחת איתן גינזבורג – נגד יואב גלנט – אינו נוכח מאזן גנאים – נגד בנימין גנץ – אינו נוכח משה גפני – אינו נוכח סימון דוידסון – נגד אבי דיכטר – אינו נוכח גלית דיסטל אטבריאן – אינה נוכחת צבי האוזר – נגד צחי הנגבי – בעד שרן מרים השכל – אינה נוכחת מיכל וולדיגר – אינה נוכחת רות וסרמן לנדה – אינה נוכחת מכלוף מיקי זוהר – אינו נוכח אימאן ח'טיב יאסין – נגד ווליד טאהא – נגד בועז טופורובסקי – נגד משה טור פז – נגד אחמד טיבי – אינו נוכח יוסף טייב – אינו נוכח אלון טל – נגד יעקב טסלר – אינו נוכח דסטה גדי יברקן – אינו נוכח מאיר יצחק הלוי – אינו נוכח אלי כהן – אינו נוכח מאיר כהן – אינו נוכח מתן כהנא – אינו נוכח עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח רון כץ – נגד יוראי להב הרצנו – נגד מיקי לוי – נגד אורלי לוי אבקסיס – אינה נוכחת יריב לוין – אינו נוכח נעמה לזימי – אינה נוכחת גבי לסקי – אינה נוכחת יאיר לפיד – אינו נוכח לימור מגן תלם – אינה נוכחת אמילי חיה מואטי – אינה נוכחת פטין מולא – אינו נוכח טטיאנה מזרסקי – נגד מרב מיכאלי – אינה נוכחת יוליה מלינובסקי – נגד מיכאל מלכיאלי – אינו נוכח אבי מעוז – אינו נוכח אורי מקלב – אינו נוכח אבתיסאם מראענה – אינה נוכחת יעקב מרגי – אינו נוכח מופיד מרעי – נגד בנימין נתניהו – אינו נוכח יואב סגלוביץ' – אינו נוכח יבגני סובה – אינו נוכח אופיר סופר – אינו נוכח אורית מלכה סטרוק – אינה נוכחת עידית סילמן – אינה נוכחת עלי סלאלחה – אינו נוכח בצלאל סמוטריץ' – אינו נוכח אוסאמה סעדי –

אלינור ימין: אינו נוכח מנסור עבאס – נגד איימן עודה – אינו נוכח חוה אתי עטייה – אינה נוכחת יצחק פינדרוס – בעד שירלי פינטו קדוש – אינה נוכחת מאיר פרוש – אינו נוכח יסמין פרידמן – נגד אביר קארה – אינו נוכח אלכס קושניר – נגד יואב קיש – אינו נוכח גלעד קריב – אינו נוכח שלמה קרעי – אינו נוכח מירי מרים רגב – אינה נוכחת מיכל רוזין – נגד שמחה רוטמן – אינו משתתף בהצבעה יעל רון בן משה – אינה נוכחת מוסי רז – נגד אפרת רייטן מרום – אינה נוכחת ג'ידא רינאוי זועבי – נגד יפעת שאשא ביטון – נגד אלון שוסטר – נגד יובל שטייניץ – אינו נוכח קטי קטרין שטרית – אינה נוכחת אלעזר שטרן – נגד יוסף שיין – נגד עמיחי שיקלי – אינו נוכח מיכל שיר סגמן – נגד רם שפע – אינו נוכח נירה שפק – נגד עאידה תומא סלימאן – אינה נוכחת

מיקי לוי: בבקשה לקרוא פעם נוספת את שמות חברי הכנסת שלא היו נוכחים.

אלינור ימין: (קוראת בשמות חברי הכנסת) משה אבוטבול – אינו נוכח סמי אבו שחאדה – אינו נוכח אלי אבידר – נגד יולי יואל אדלשטיין – אינו נוכח אמיר אוחנה – אינו נוכח ניר אורבך – אינו נוכח ינון אזולאי – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – בעד משה ארבל – אינו נוכח יעקב אשר – אינו נוכח זאב בנימין בגין – אינו נוכח אוריאל בוסו – בעד חיים ביטון – אינו משתתף בהצבעה מיכאל מרדכי ביטון – נגד דוד ביטן – אינו נוכח מירב בן ארי – אינה נוכחת איתמר בן גביר – אינו נוכח יואב בן צור – אינו נוכח נפתלי בנט – אינו נוכח אלינה ברדץ' יאלוב – נגד קרן ברק – אינה נוכחת ניר ברקת – אינו נוכח יאיר גולן – נגד מאי גולן – אינה נוכחת יואב גלנט – אינו נוכח בנימין גנץ – אינו נוכח גילה גמליאל – אינה נוכחת משה גפני – אינו נוכח אבי דיכטר – אינו נוכח גלית דיסטל אטבריאן – אינה נוכחת שרן מרים השכל – נגד מיכל וולדיגר – אינה נוכחת רות וסרמן לנדה – נגד מכלוף מיקי זוהר – אינו נוכח אחמד טיבי – אינו נוכח יוסף טייב – אינו נוכח יעקב טסלר – אינו נוכח דסטה גדי יברקן – אינו נוכח מאיר יצחק הלוי – נגד אלי כהן – אינו נוכח מאיר כהן – נגד מתן כהנא – אינו נוכח עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח אורלי לוי אבקסיס – אינה נוכחת יריב לוין – אינו נוכח נעמה לזימי – נגד גבי לסקי – נגד יאיר לפיד – נגד לימור מגן תלם – נגד אמילי חיה מואטי – נגד פטין מולא – אינו נוכח מרב מיכאלי – נגד מיכאל מלכיאלי – אינו נוכח אבי מעוז – אינו נוכח אורי מקלב – אינו נוכח אבתיסאם מראענה – נגד יעקב מרגי – אינו נוכח בנימין נתניהו – אינו נוכח יואב סגלוביץ' – נגד יבגני סובה – נגד אופיר סופר – אינו נוכח אורית מלכה סטרוק – אינה נוכחת עידית סילמן – אינה נוכחת עלי סלאלחה – נגד בצלאל סמוטריץ' – אינו נוכח אוסאמה סעדי – אינו נוכח איימן עודה – אינו נוכח חוה אתי עטייה – אינה נוכחת מאיר פרוש – אינו נוכח אביר קארה – אינו נוכח יואב קיש – אינו נוכח גלעד קריב – נגד שלמה קרעי – אינו נוכח מירי מרים רגב – אינה נוכחת יעל רון בן משה – נגד אפרת רייטן מרום – נגד יובל שטייניץ – אינו נוכח קטי קטרין שטרית – אינה נוכחת עמיחי שיקלי – אינו נוכח רם שפע – נגד עאידה תומא סלימאן – אינה נוכחת

מיקי לוי: האם יש מי מחברי הכנסת שנמצא באולם המליאה ולא הצביע ומעוניין להצביע?

מיקי לוי: חבר הכנסת אבוטבול?

אלינור ימין: (קוראת בשם חבר הכנסת) משה אבוטבול – אינו משתתף בהצבעה

מיקי לוי: הסתיימה ההצבעה.

מיקי לוי: נא לסכם, בבקשה.

מיקי לוי: בעד – ארבעה, 52 נגד.

מיקי לוי: לפיכך אני קובע כי הצעת האי-אמון הראשונה של מפלגת הליכוד לא עברה.

מיקי לוי: אנחנו ניגשים להצבעת האי-אמון הבאה, של סיעת ש"ס ויהדות התורה.

מיקי לוי: הוגשה בקשה להצבעה שמית.

מיקי לוי: בבקשה, סגנית מזכיר הכנסת.

אלינור ימין: (קוראת בשמות חברי הכנסת) משה אבוטבול – אינו משתתף בהצבעה סמי אבו שחאדה – אינו נוכח אלי אבידר – נגד יולי יואל אדלשטיין – אינו נוכח אמיר אוחנה – אינו נוכח ניר אורבך – אינו נוכח ינון אזולאי – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – אינו נוכח משה ארבל – אינו נוכח יעקב אשר – אינו נוכח זאב בנימין בגין – אינו נוכח אוריאל בוסו – אינו נוכח ענבר בזק – נגד חיים ביטון – אינו נוכח מיכאל מרדכי ביטון – נגד דוד ביטן – אינו נוכח ולדימיר בליאק – נגד מירב בן ארי – אינה נוכחת רם בן ברק – אינו נוכח איתמר בן גביר – אינו נוכח יואב בן צור – אינו נוכח נפתלי בנט – אינו נוכח אלינה ברדץ' יאלוב – נגד קרן ברק – אינה נוכחת ניר ברקת – אינו נוכח יאיר גולן – נגד מאי גולן – אינה נוכחת איתן גינזבורג – נגד יואב גלנט – אינו נוכח גילה גמליאל – בעד מאזן גנאים – נגד בנימין גנץ – אינו נוכח משה גפני – אינו נוכח סימון דוידסון – נגד אבי דיכטר – אינו נוכח גלית דיסטל אטבריאן – אינה נוכחת צבי האוזר – אינו נוכח צחי הנגבי – אינו נוכח שרן מרים השכל – אינה נוכחת מיכל וולדיגר – אינה נוכחת רות וסרמן לנדה – נגד מכלוף מיקי זוהר – אינו נוכח אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – אינו נוכח משה טור פז – נגד אחמד טיבי – אינו נוכח יוסף טייב – אינו נוכח אלון טל – אינו נוכח יעקב טסלר – אינו נוכח דסטה גדי יברקן – אינו נוכח מאיר יצחק הלוי – נגד אלי כהן – אינו נוכח מאיר כהן – נגד מתן כהנא – נגד עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח רון כץ – נגד יוראי להב הרצנו – נגד מיקי לוי – נגד אורלי לוי אבקסיס – אינה נוכחת יריב לוין – אינו נוכח נעמה לזימי – נגד גבי לסקי – נגד יאיר לפיד – נגד לימור מגן תלם – נגד אמילי חיה מואטי – נגד פטין מולא – אינו נוכח טטיאנה מזרסקי – נגד מרב מיכאלי – נגד יוליה מלינובסקי – נגד מיכאל מלכיאלי – אינו נוכח אבי מעוז – אינו נוכח אורי מקלב – אינו נוכח אבתיסאם מראענה – נגד יעקב מרגי – אינו נוכח מופיד מרעי – נגד בנימין נתניהו – אינו נוכח יואב סגלוביץ' – נגד יבגני סובה – נגד אופיר סופר – אינו נוכח אורית מלכה סטרוק – אינה נוכחת עידית סילמן – אינה נוכחת עלי סלאלחה – נגד בצלאל סמוטריץ' – אינו נוכח אוסאמה סעדי – אינו נוכח מנסור עבאס –

אלינור ימין: אינו נוכח איימן עודה – אינו נוכח חוה אתי עטייה – אינה נוכחת יצחק פינדרוס – בעד שירלי פינטו קדוש – נגד מאיר פרוש – אינו נוכח יסמין פרידמן – נגד אביר קארה – נגד אלכס קושניר – נגד יואב קיש – אינו נוכח גלעד קריב – נגד שלמה קרעי – אינו נוכח מירי מרים רגב – אינה נוכחת מיכל רוזין – נגד שמחה רוטמן – אינו נוכח יעל רון בן משה – נגד מוסי רז – נגד אפרת רייטן מרום – נגד ג'ידא רינאוי זועבי – נגד יפעת שאשא ביטון – אינה נוכחת אלון שוסטר – אינו נוכח יובל שטייניץ – בעד קטי קטרין שטרית – אינה נוכחת אלעזר שטרן – אינו נוכח יוסף שיין – נגד עמיחי שיקלי – אינו נוכח מיכל שיר סגמן – נגד רם שפע – נגד נירה שפק – נגד עאידה תומא סלימאן – אינה נוכחת

מיקי לוי: בבקשה לקרוא פעם נוספת בשמות חברי הכנסת שלא היו במליאה.

אלינור ימין: (קוראת בשמות חברי הכנסת) סמי אבו שחאדה – אינו נוכח יולי יואל אדלשטיין – אינו נוכח אמיר אוחנה – אינו נוכח ניר אורבך – אינו נוכח ינון אזולאי – אינו נוכח ישראל אייכלר – אינו נוכח דוד אמסלם – אינו נוכח אופיר אקוניס – אינו נוכח משה ארבל – אינו נוכח יעקב אשר – אינו נוכח זאב בנימין בגין – אינו נוכח אוריאל בוסו – אינו נוכח חיים ביטון – אינו נוכח דוד ביטן – אינו נוכח מירב בן ארי – נגד רם בן ברק – נגד איתמר בן גביר – אינו נוכח יואב בן צור – אינו נוכח נפתלי בנט – אינו נוכח קרן ברק – אינה נוכחת ניר ברקת – אינו נוכח מאי גולן – אינה נוכחת יואב גלנט – אינו נוכח בנימין גנץ – אינו נוכח משה גפני – אינו נוכח אבי דיכטר – אינו נוכח גלית דיסטל אטבריאן – אינה נוכחת צבי האוזר – אינו נוכח צחי הנגבי – אינו נוכח שרן מרים השכל – נגד מיכל וולדיגר – אינה נוכחת מכלוף מיקי זוהר – אינו נוכח אימאן ח'טיב יאסין – אינה נוכחת ווליד טאהא – אינו נוכח בועז טופורובסקי – אינו נוכח אחמד טיבי – אינו נוכח יוסף טייב – אינו נוכח אלון טל – נגד יעקב טסלר – אינו נוכח דסטה גדי יברקן – אינו נוכח אלי כהן – אינו נוכח עופר כסיף – אינו נוכח אופיר כץ – אינו נוכח חיים כץ – אינו נוכח ישראל כץ – אינו נוכח אורלי לוי אבקסיס – אינה נוכחת יריב לוין – אינו נוכח פטין מולא – אינו נוכח מיכאל מלכיאלי – אינו נוכח אבי מעוז – אינו נוכח אורי מקלב – אינו נוכח יעקב מרגי – אינו נוכח בנימין נתניהו – אינו נוכח אופיר סופר – אינו נוכח אורית מלכה סטרוק – אינה נוכחת עידית סילמן – אינה נוכחת בצלאל סמוטריץ' – אינו נוכח אוסאמה סעדי – אינו משתתף בהצבעה מנסור עבאס – אינו נוכח איימן עודה – אינו נוכח חוה אתי עטייה – אינה נוכחת מאיר פרוש – אינו נוכח יואב קיש – אינו נוכח שלמה קרעי – אינו נוכח מירי מרים רגב – אינה נוכחת שמחה רוטמן – אינו נוכח יפעת שאשא ביטון – נגד אלון שוסטר – נגד קטי קטרין שטרית – אינה נוכחת אלעזר שטרן – נגד עמיחי שיקלי – אינו נוכח עאידה תומא סלימאן – אינה נוכחת

מיקי לוי: האם יש מי מחברי הכנסת באולם המליאה שלא הצביע ורוצה להצביע, או לא קראו בשמו?

מיקי לוי: הסתיימה – בבקשה, חבר הכנסת האוזר.

אלינור ימין: (קוראת בשם חבר הכנסת) צבי האוזר – נגד

מיקי לוי: עוד?

מיקי לוי: הסתיימה ההצבעה.

מיקי לוי: בבקשה לספור.

מיקי לוי: להלן התוצאות: בעד – שלושה, נגד –52.

מיקי לוי: לפיכך גם הצעת האי-אמון השנייה, של סיעת ש"ס ויהדות התורה, לא עברה.

מיקי לוי: חבריי חברי הכנסת, שרים, מכובדיי כולם, אני מבקש לברך את חברי ועדת החוץ וההגנה של הסנאט הצרפתי בראשות הסנאטור כריסטיאן קמבון, ברוכים הבאים, על ביקורם בישראל ובכנסת.

מיקי לוי: זהו ביקור חשוב, שמבטא את היחסים החמים בין ישראל לצרפת ובין הכנסת לסנאט הצרפתי.

מיקי לוי: ברוכים הבאים לכנסת ישראל.

מיקי לוי: (מחיאות כפיים)

מיקי לוי: הודעה לסגנית מזכיר הכנסת, בבקשה.

אלינור ימין: תודה.

אלינור ימין: ברשות יושב-ראש הכנסת, הריני להודיעכם, כי הונח היום על שולחן הכנסת לוח תיקונים להצעת חוק איסור אלימות בספורט (תיקון מספר 3 והוראת שעה), התשפ"ב–2022.

אלינור ימין: תודה.

מיקי לוי: תודה רבה.

מיקי לוי: חברים, חברי הכנסת, עקב הנסיבות ועל מנת לאפשר לוועדת הכנסת, אופוזיציה-קואליציה, לדון בהסכמות, אנחנו נצא להפסקה ונתכנס כאן חזרה בשעה 19:00 בדיוק.

מיקי לוי: הפסקה עד לשעה 19:00 אחר הצוהריים.

מיקי לוי: תודה.

בשעה 17: << נושא >> מסמכים שהונחו על שולחן הכנסת << נושא >>

מיקי לוי: חברי הכנסת, אני מתכבד לחדש את מליאת הכנסת.

מיקי לוי: הודעה לסגנית מזכיר הכנסת, בבקשה.

ראדה חסייסי: תודה.

ראדה חסייסי: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק שירותי רווחה לאנשים עם מוגבלות, התשפ"ב–2022, שהחזירה ועדת העבודה והרווחה.

ראדה חסייסי: מסקנות ועדת הבריאות בעקבות דיון מהיר בהצעתם של חברי הכנסת אופיר כץ, מופיד מרעי, אופיר סופר ואחמד טיבי בנושא: פגיעה משמעותית בבריאות הלב של תושבי הצפון.

ראדה חסייסי: תודה.

מיקי לוי: תודה רבה.

מיקי לוי: [מס' מ/1543; דברי הכנסת, חוב' ל', ישיבה 138; נספחות.

מיקי לוי: ]

מיקי לוי: אנחנו ממשיכים בסדר-היום, לסעיף מס' 4 – הצעת חוק שירותי רווחה לאנשים עם מוגבלות, התשפ"ב–2022, לקריאה שנייה וקריאה שלישית.

מיקי לוי: קיבלה פטור מחובת הנחה, בכפוף להנחה על שולחן הכנסת.

מיקי לוי: מציגה – חברת הכנסת אפרת רייטן מרום, יושבת-ראש ועדת העבודה והרווחה.

מיקי לוי: בבקשה.

ועדת העבודה והרווחה): ערב טוב.

ועדת העבודה והרווחה): אדוני יושב-ראש הכנסת, כנסת נכבדה, שר האוצר – הלוואי שהיית שר האוצר, אולי זה היה עוזר לי גם עם שכר המינימום – שר החוץ ושר הרווחה, אני רוצה להגיד לכם לפני שאני אקריא את כל מה שכתבנו, שבזכותכם זכיתי פה עכשיו לרגע של שפיות.

ועדת העבודה והרווחה): בתוך כל הימים המשוגעים האלה, והטרפת, וקואליציה ואופוזיציה, וכולם נגד כולם ואחד נגד השני, ולא מאמינים פה לאף אחד ולא יודעים לעבוד ביחד, ולא כלום, כלום, כלום, הינה הגיע החוק הזה, חוק שירותי רווחה, שמשנה סדרי עולם – תכף נתייחס אליו – שאיחד את כולם ביחד, וזה היה אירוע נדיר.

ועדת העבודה והרווחה): תכף אני אגיד לכם תודות שרשומות, אבל אני חושבת שעשיתם לא רק אירוע ולא רק מהפכה, אלא אני חושבת שהשקפת העולם שהבאתם וסדרי העולם שאתם משנים כאן היום – ושניכם שמתם את הלב, באמת, זה חוק של לב בסוף.

ועדת העבודה והרווחה): מאיר יודע שלא הפסקתי לבכות ביום חמישי, כשהעברנו את זה בוועדה, ואחר כך לקבל את כל הסרטונים, את כל הווטסאפים מאנשים עם מוגבלות, מהורים, מארגונים.

ועדת העבודה והרווחה): בכל פעם שאני רואה את זה אני מתמלאת ברגשות כל כך גדולים, אני מוצפת מזה, אז פשוט להגיד לכם ממש מעומק ליבי תודה רבה על הזכות שנתתם לי.

ועדת העבודה והרווחה): באמת.

ועדת העבודה והרווחה): עכשיו אני אקרא.

ועדת העבודה והרווחה): אני מתכבדת להביא בפני הכנסת לקריאה השנייה ולקריאה השלישית את הצעת חוק שירותי רווחה לאנשים עם מוגבלות, התשפ"ב–2022, הצעת חוק ממשלתית שמוזגו עימה שלוש הצעות חוק פרטיות של חברי הכנסת.

ועדת העבודה והרווחה): החוק הזה מבוסס על שותפות ושותפויות יוצאות דופן וחוצות מגזרים בין הממשלה לארגונים וחברי הכנסת מהקואליציה ומהאופוזיציה.

ועדת העבודה והרווחה): זה היה מעורר השראה לראות את ההתגייסות של כל כך הרבה אנשים סביב הצעת החוק הזו.

ועדת העבודה והרווחה): אני רוצה בראש ובראשונה להודות לארגונים, ל-33 ארגונים מהחברה האזרחית.

ועדת העבודה והרווחה): אחרי ימים ולילות ושעות כל כך ארוכות – אני מסתכלת למצלמה כי אני מנחשת שבטח תראו את זה.

ועדת העבודה והרווחה): כולכם נכנסתם לי ללב והתיישבתם שם בפנים והפכתם להיות חלק מהלב שלי.

ועדת העבודה והרווחה): רויטל ונעמה ועידית וסיגל ועמנואל וחנה הם רק חלק מאותם שמות, מכל אותם הורים והנציגים שנלחמו בוועדה, שנלחמו בשביל הילדים של כולם, של כולם.

ועדת העבודה והרווחה): והדבר שאני לא אשכח זה את הכאב דווקא.

ועדת העבודה והרווחה): ההתרגשות היא ההתרגשות, אבל ראיתי את הכאב וראיתי את הצלקות ששנים רבות מדי של המאבקים ושל האכזבות ושל חוסר השוויון, ובעיקר אולי השקיפות בעיני הממסד, הותירו בכולם.

ועדת העבודה והרווחה): בלעדיכם זה לא היה קורה וההיסטוריה לא הייתה משתנה.

ועדת העבודה והרווחה): תודה רבה מקרב לב.

ועדת העבודה והרווחה): אני באמת עדיין מתרגשת יחד איתכם.

ועדת העבודה והרווחה): שוב אני רוצה להודות לצוות ועדת העבודה והרווחה, שהיה לי העונג לעבוד איתם במשך השנה – אילו אנשים, אילו נשים, אלופות העולם, באמת אחת-אחת; צוות הלשכה המעולה שלי; כמובן לשר הרווחה, איזה כיף שעבדנו ביחד השנה, זכינו, נכון?

ועדת העבודה והרווחה): כמה דברים מדהימים עשינו; שר החוץ יאיר לפיד, בהצלחה גדולה מעומק הלב כראש הממשלה; למנכ"לית משרד הרווחה סיגל מורן; לשיבי המדהים וליובל.

ועדת העבודה והרווחה): איזה צוות יוצא דופן.

ועדת העבודה והרווחה): פשוט לקחתם נושא, הפכתם אותו לדבר הכי חשוב בעולם, שמתם בראש סדר העדיפויות את רווחת האנשים עם המוגבלויות והמשפחות שלהם.

ועדת העבודה והרווחה): אני רוצה באמת להודות – הם לא נמצאים כאן כרגע, אני מקווה שהם תכף יצטרפו – לחברי הכנסת מהאופוזיציה שהגישו הצעות חוק פרטיות בנושא, ולקחו חלק פעיל בדיונים, חלק משמעותי.

ועדת העבודה והרווחה): תודה רבה לכם, חברי וחברות הכנסת, למיכל וולדיגר, לאתי חווה עטייה, לאורלי לוי אבקסיס, ליצחק פינדרוס היקר וליעקב מרגי היקר.

ועדת העבודה והרווחה): הצעת החוק הזאת עושה מהפכה ומעגנת לראשונה בחוק את זכותם של אנשים עם מוגבלות שבטיפול משרד הרווחה לקבלת שירותי רווחה ועוסקת בכל אוכלוסיית האנשים עם המוגבלות שבטיפול המשרד.

ועדת העבודה והרווחה): הייחודיות שבה והמהפכניות שבה – היא שמה דגש על הצרכים של האדם הספציפי ולא רק על ההיבט הרפואי של המוגבלות.

ועדת העבודה והרווחה): הוועדה נלחמה במסגרת הישיבות ועמדה על כך שתהיה התייחסות מתאימה גם למצבים של ריבוי מוגבלויות.

ועדת העבודה והרווחה): ההצעה מאפשרת בנייה של מערכת לבחינת הזכאות לשירותי רווחה ולהתאמתם לצורכי האדם באופן פרטני.

ועדת העבודה והרווחה): במהלך הדיונים ולאור הערות הארגונים השונים הוועדה הגדילה את סכום התוספת התקציבית בעוד כ-150 מיליון שקל, כך שתקציב החוק עומד היום על 2.15 מיליארד שקלים.

ועדת העבודה והרווחה): מדובר בסכום שיותר ממכפיל את התקציב הקיים למתן שירותי רווחה.

ועדת העבודה והרווחה): ואני אגיד עוד משהו: כל זאת בעיניי אפילו מתגמד לעומת תפיסת העולם, העקרונות ומטרות-העל שנקבעו בחוק הזה.

ועדת העבודה והרווחה): פשוט מהפכה.

ועדת העבודה והרווחה): בשיתוף פעולה הוועדה הוסיפה הגדרה של חיים עצמאיים ואוטונומיים.

ועדת העבודה והרווחה): קבענו העדפה מבחינת פעילות ותקצוב לפיתוח שירותים בקהילה וחייבנו גיבוש מהיר של תוכנית למעבר לקהילה ולצמצום מגורי אנשים עם מוגבלות במסגרת מוסדית.

ועדת העבודה והרווחה): לוועדה יימסר דיווח שנתי על יישומה של התוכנית.

ועדת העבודה והרווחה): אנחנו נוכל להפוך את זה כך שעקרון החוק לא יישאר בגדר מילים בלבד אלא יקבל יישום בפועל.

ועדת העבודה והרווחה): המהפכה נמשכת.

ועדת העבודה והרווחה): התפיסה המהפכנית שבא החוק ליישם מדגישה את המשקל המכריע שיש לרצונו של אדם, ולא משנה איזה אדם, בתהליך בחירת השירותים, ואת המעבר מגישה של הגנה פטרנליסטית לגישה של חופש הבחירה.

ועדת העבודה והרווחה): ככה ישראל מצטרפת למגמה שכבר קיימת בעולם זה ארבעה עשורים לצמצום ולסגירה הדרגתית של מוסדות ולמעבר של אנשים עם מוגבלויות לקהילה ולחיים עצמאיים.

ועדת העבודה והרווחה): אני לא בטוחה שאמרתי את זה, אז אני אגיד את זה עכשיו: זו חקיקה היסטורית.

ועדת העבודה והרווחה): פעם רביעית.

ועדת העבודה והרווחה): להצעת החוק הזו הוסרו ההסתייגויות בוועדה, ואני קוראת לחברי הכנסת לאשר את הצעת החוק בקריאה השנייה והשלישית בנוסח שאישרה הוועדה.

ועדת העבודה והרווחה): תודה רבה.

מיקי לוי: תודה רבה על דברייך המרגשים.

מיקי לוי: רגע של נחת בשנה המטורפת הזו.

מיקי לוי: חבר הכנסת פינדרוס?

מיקי לוי: בבקשה, בואי.

מיכל מרים וולדיגר: כבוד היושב-ראש, כבוד השרים הנכבדים, כנסת נכבדה, אפרת היקרה, תודה לך על ניהול הוועדה.

מיכל מרים וולדיגר: אפרת, תודה רבה על ניהול הוועדה תמיד, אבל בפרט בחוק הזה, תמיד בצורה מקצועית, אבל גם אנושית.

מיכל מרים וולדיגר: לא תמיד זה עובד ביחד, ואצלך היה כיף להסתכל.

מיכל מרים וולדיגר: למרות שאני יושבת בספסלי האופוזיציה ואת בקואליציה, אני בהחלט רוצה לציין את זה, כי את היית פשוט נהדרת.

מיכל מרים וולדיגר: אני לא אחזור על כל התודות, כי אפרת כבר נקבה בשמותיהם והזמן שלי לחוץ, אז אני ממשיכה הלאה.

מיכל מרים וולדיגר: דני הוא על הרצף האוטיסטי.

מיכל מרים וולדיגר: הוא למד בבית ספר לילדים בסיכון, לא בחינוך המיוחד, ולכן בגיל 18 הוא סיים את הלימודים, אבל הרצף האוטיסטי נשאר אצלו.

מיכל מרים וולדיגר: ההורים שלו פנו אליי שאעזור לו ולהם לחפש לו מסגרת המשך, אם בבית ואם חוץ-ביתית, אבל לא הצלחנו.

מיכל מרים וולדיגר: אתם יודעים למה לא הצלחנו?

מיכל מרים וולדיגר: כי לדני יש גם מוגבלות נפשית, ובכל מקום שהוא הלך וחיפש אמרו לו: סליחה, מוגבלות נפשית – לא אצלנו, תפנה למשרד הבריאות.

מיכל מרים וולדיגר: בשלב כלשהו אפילו חשבתי להמליץ להם להסתיר את המוגבלות הנפשית, כי רק ככה יצליחו למצוא לו מסגרת נאותה, אבל פחדתי לקחת את זה על עצמי, כי חלילה וחס, לא תהיה לו מסגרת מתאימה, ואנחנו כולנו נצא בהפסד.

מיכל מרים וולדיגר: לכן המשכתי, ואני ממשיכה עד היום.

מיכל מרים וולדיגר: ביקשתי לערב את משרד הרווחה וגם את ליליאן.

מיכל מרים וולדיגר: בינתיים עוד אין פתרון, אבל כן, ישנה בעיה רצינית לאנשים שיש להם גם מוגבלות פיזית או שקופה, אבל לא בריאות הנפש, יחד עם בריאות הנפש.

מיכל מרים וולדיגר: אני נמצאת בכנסת כמעט שנה ושלושה חודשים.

מיכל מרים וולדיגר: הייתי באלפי שעות דיון בנושאים של בריאות ורווחה בכלל ובריאות הנפש בפרט – בחקיקה, בתקנות, בנהלים, בהוראות – ופעם אחר פעם, ממש כך, פעם אחר פעם, פשוט מדירים את מתמודדי הנפש מהשירותים, גוזלים מהם זכויות.

מיכל מרים וולדיגר: המדינה משתחררת מחובתה כלפיהם.

מיכל מרים וולדיגר: הם פשוט אזרחים סוג ב'.

מיכל מרים וולדיגר: אז אני מבינה, נכון, קשה מאוד להבין מוגבלות שקופה שלא רואים בעיניים, לא רואים את זה באופן מוחשי, את המגבלה, אבל חברים, מגבלה נפשית היא בראש ובראשונה בראש, במוח.

מיכל מרים וולדיגר: היא נמצאת ומשפיעה על התפקוד, או ליתר דיוק, מגבילה את התפקוד היום-יומי של האדם.

מיכל מרים וולדיגר: תראו, אני הגשתי הרבה הצעות חוק שמטרתן בשורה התחתונה היא להשוות זכויות בין מוגבלות נפשית למוגבלות פיזית.

מיכל מרים וולדיגר: לצערי, אף שהחברה היום יותר ויותר עמלה על קבלת האחר והשונה, והחברה מבינה, היא מבינה את החשיבות של שילוב בקהילה, בחברה, והיא גם מבינה את הרווח הכפול, גם של הפרט, של האדם עם המוגבלות, וגם של הכלל כאחד, עדיין, המוגבלות הנפשית נותרה מחוץ לשיח, כי היא שקופה, כי היא לא מובנת, לא צפויה, אולי אפילו מפחידה אנשים.

מיכל מרים וולדיגר: החקיקה בישראל פעם אחר פעם מפלה את מתמודדי הנפש, לא רואה אותם.

מיכל מרים וולדיגר: היא רואה רק את המגבלה.

מיכל מרים וולדיגר: עד כאן.

מיכל מרים וולדיגר: עד כאן.

מיכל מרים וולדיגר: לא עוד.

מיכל מרים וולדיגר: חוק שירותי רווחה, שמטרתו להעביר את השירותים מהמוסדות לקהילה ולתפור חליפת טיפול אישית, הוא מצוין, הוא חוק מעולה.

מיכל מרים וולדיגר: אבל למה אותו אדם שיש באמתחתו גם מגבלה נפשית, תיגרע ממנו הזכות לקבל את השירות?

מיכל מרים וולדיגר: אמרו לי: מיכל, אל תדאגי, הוא יהיה זכאי.

מיכל מרים וולדיגר: בעצם, זה שהוא מתמודד עם מגבלה נפשית זה לא משנה, כי יש לו גם את המגבלה הפיזית, הוא זכאי לשירות.

מיכל מרים וולדיגר: אבל אני התעקשתי, לא ויתרתי.

מיכל מרים וולדיגר: אם הוא בכל מקרה זכאי, אז בבקשה, שזה יהיה כתוב שחור על גבי לבן.

מיכל מרים וולדיגר: הנייר סובל הכול והוא יכול לסבול גם את זה.

מיכל מרים וולדיגר: שיראו כל מתמודדי הנפש שדי לאפליה.

מיכל מרים וולדיגר: ותודה רבה, ברוך השם, זה נכנס.

מיכל מרים וולדיגר: זהו הישג ענק למתמודדי הנפש, להם ולכל המשפחות שלהם.

מיכל מרים וולדיגר: מגיע להם להיות זכאים לשירות.

מיכל מרים וולדיגר: לא עוד אפליה על רקע נפשי.

מיכל מרים וולדיגר: נגמר לי הזמן, אבל חשוב לי להגיד: אין לכם מושג כמה הורים, שר הרווחה, שר החוץ, כמה הורים מודים לכם היום.

מיכל מרים וולדיגר: אנשים שיש להם גם מוגבלות נפשית וגם מוגבלות פיזית או אוטיזם או חירשות היו נזרקים בין הכיסאות: משרד –משרד הרווחה; משרד הרווחה – משרד הבריאות.

מיכל מרים וולדיגר: אף אחד לא הסכים לקבל אותם.

מיכל מרים וולדיגר: היום פתרנו את זה.

מיכל מרים וולדיגר: תודה.

מיקי לוי: תודה רבה.

מיקי לוי: חברת הכנסת אבקסיס, בבקשה – סליחה, חבר הכנסת פינדרוס.

מיקי לוי: אני מתנצל.

יצחק פינדרוס: אדוני היושב-ראש, חבריי חברי הכנסת, אדוני שר החוץ, ראש הממשלה – אני לא זוכר בשעה כזאת מה, אבל עוד שעתיים, פחות, שר הרווחה.

אלעזר שטרן: התחלת הערב.

יצחק פינדרוס: התחלת הערב, כן, ויושבת-ראש הוועדה, אפרת, אני חייב לומר לכם, אדוני שר החוץ ושר הרווחה, ביום חמישי בשעה 19:00 – ואני לא נוהג להיות כאן בכנסת ביום חמישי ב-19:00 אם אין צורך אופוזיציוני שיריב או יואב מכריחים אותי, אלו לא השעות האהובות עליי – התרגשתי.

יצחק פינדרוס: ואני גם לא בן אדם שמתרגש יותר מדי, אני כבר 30 שנה במערכת הציבורית, ראיתי הרבה דברים, עברתי הרבה דברים, לא התרגשתי.

יצחק פינדרוס: אמרתי את זה גם ליושבת-ראש ואני אומר את זה גם לך: אין הרבה רגעים שאתה מרגיש שבאמת עשית משהו למען אזרחי ישראל, עשית למען אזרחים שצריכים אותך, עשית למען אזרחים שזקוקים לעזרתך.

יצחק פינדרוס: מי מוגבל או מי לא מוגבל – אני לא בטוח שאנחנו לא המוגבלים והם הפחות-מוגבלים, אבל הם צריכים אותנו והם צריכים את העזרה שלנו.

יצחק פינדרוס: וכשאתה יודע שעשית מהלך – אנחנו יודעים, מהלך כזה הוא לא מהלך קל.

יצחק פינדרוס: נעשה ניסיון במשך הרבה שנים, הרבה אנשים.

יצחק פינדרוס: נמצאת פה אורלי לוי, שהגישה את הצעת החוק הזאת, ואני מעריך שלא בפעם הראשונה, ומרגי ועוד אנשים טובים הגישו את הצעת החוק, וזה היה קשה להם.

יצחק פינדרוס: אני חייב לומר לך שהתרגשתי והרגשתי שמגיע לך יישר כוח.

יצחק פינדרוס: ואני מאוד מקווה שלא יפרשו את זה כמו איזה יום הולדת, שאנחנו הולכים לאיזו עסקה.

יצחק פינדרוס: לא הולכים לשום עסקה, הכול בסדר, אבל מותר להגיד מילה טובה – ואני אומר את זה שוב – גם בלי שהולכים לעסקה וגם כאופוזיציה.

יצחק פינדרוס: אני חושב שעשית דבר גדול מאוד מאוד מאוד.

יצחק פינדרוס: עשית דבר חשוב מאוד, דבר שייזכר, ייזכר לדורות, שהמערכת הביורוקרטית הפכה להיות אנושית, הסתכלה על הבן אדם, על הצורך שלו, ולא איך המסגרת נראית ואיך המערכת.

יצחק פינדרוס: כי קל לנו מאוד במערכת הביורוקרטית והציבורית לברוח למסגרת ולדברים הגדולים ולא להסתכל, והמשמעות הכי גדולה בחוק הזה זה הדבר הזה – אתה מסתכל על הבן אדם, על הצורך שלו ועל המקום שהוא צריך להיות בו.

יצחק פינדרוס: ועל כך מגיע לך, באמת – גם לך, גם לשר מאיר כהן וגם לאפרת, שעשתה עבודה באמת טובה בוועדה, ולכולם, וגם לאלה שלא התייאשו, כמו אורלי ומרגי, שכנסת אחרי כנסת אומרים עוד פעם, ועולים עוד פעם ועוד פעם, אבל בסוף זה חדר פנימה והגיע מישהו ועשה לדבר הזה סוף והביאו חוק טוב וחוק נכון.

יצחק פינדרוס: אני חייב לומר לך עוד משהו, שגם לא מוכר לי מהרבה דיונים: אנשי משרד העבודה והרווחה היו קשובים ברמה שאני לא מכיר פה בכנסת לכל הערה ולכל בקשה.

יצחק פינדרוס: לא היה מצב שאתה כל הזמן צריך לנהל סחר-מכר וסגירת דלתות, כמו שעכשיו יש שם למטה.

יצחק פינדרוס: ממש לא.

יצחק פינדרוס: יש בעיה?

יצחק פינדרוס: צריך לפתור אותה; זה על חשבון מישהו אחר?

יצחק פינדרוס: אנחנו נמצא פתרון.

יצחק פינדרוס: אפילו הבחור מהאוצר בקושי הצליח להגיד: כן, כן, אני מסכים.

יצחק פינדרוס: אבל כך היה, ועל כך יישר כוח, ואני שמח על היום הזה שהייתי פה, ואני שמח להיות לקראת סוף מושב עם מעשה כזה נכון.

יצחק פינדרוס: תודה רבה.

יצחק פינדרוס: יישר כוח.

מיקי לוי: תודה רבה.

מיקי לוי: חברת הכנסת לוי, בבקשה.

קריאה: - - -

מיקי לוי: היא גם אחרי ההצבעה?

מיקי לוי: אוקיי.

מיקי לוי: אם כך, יש ארבעה דוברים לאחר ההצבעה: חברת הכנסת לוי, עטייה, השר מאיר כהן ואחריו השר לפיד.

מיקי לוי: השר מאיר כהן.

מאיר כהן: אדוני היושב-ראש, חברות וחברי כנסת נכבדים, אדבר בקצרה, כי אני רוצה שכל אחד שלקח חלק, תהיה לו הזכות לעלות ולברך.

מאיר כהן: יום היסטורי, וזה לא בגלל פיזור הכנסת, ממש לא.

מאיר כהן: רגע לפני שמכבים את האור בכנסת לכמה חודשים, הצלחנו כולנו להאיר את הבית בניצוצות של תקווה, חמלה ואהבת האדם.

מאיר כהן: זה היה דבר חשוב ביותר.

מאיר כהן: הצלחנו בכל זאת להאיר את הבית הזה אחרי שנה של צעקות.

מאיר כהן: ימין ושמאל, קואליציה ואופוזיציה, כולנו התאחדנו לרגע ואישרנו את חוק הרווחה לאדם עם המוגבלויות – אני קורא להם האנשים המיוחדים שלנו – והוכחנו שלמרות המחלוקות, השסע והפלגנות, עדיין נותר בבית הזה צלם שרואה את האנשים המיוחדים שבינינו.

מאיר כהן: זה חוק חשוב ביותר, שעושה צדק היסטורי עם אנשים עם מוגבלויות, עם האנשים המיוחדים ובני המשפחות שלהם, בני המשפחות שמלווים אותם בהמון אהבה.

מאיר כהן: לא אגזים אם אומר, חבריי, שזה החוק החשוב ביותר שהעבירה הממשלה הנוכחית, והיא העבירה לא מעט חוקים שהיטיבו עם העם בישראל ועם החברה הישראלית.

מאיר כהן: אף אחד מהם לא יכול להשתוות לחוק זה, שהשינוי שהוא מחולל עבור אותם אנשים ייטיב עימם בכל רגע ורגע, בכל יום ויום.

מאיר כהן: ביום הזה אני אנצור בליבי – וזה נשמע קצת מליצי, אבל אני באמת אנצור בליבי – לא את התפזרות הכנסת אלא את העברת החוק הזה.

מאיר כהן: אזכור את האור ולא את החושך; אקח עימי את המחבר ולא את המפלג; אקח את הברכות ולא את הקללות ואת הפלגנות.

מאיר כהן: תודה ענקית ומיוחדת לאיש שאני איתו עשר שנים, 11 שנים, שמהיום הראשון שנפגשנו אמר: זה החוק של חיי.

מאיר כהן: תודה לך, יאיר לפיד – אני עדיין אגיד "שר החוץ וראש הממשלה החלופי", בעזרת השם, מוחרתיים.

מאיר כהן: תודה, תודה גדולה.

מאיר כהן: תודה גדולה.

מאיר כהן: אנשים לא יודעים מה קורה מאחורי הקלעים, לא מכירים מנהיגים שהלב שלהם נמצא במקום שהלב שלך נמצא, לא יודעים, לא מכירים את האהבה המיוחדת שאתה מעניק לכל כך הרבה אנשים, שתמיד בחברות אחרות נשארים בקרון האחורי.

מאיר כהן: אתה כל הזמן שולח את היד ומביא אותם לקטר.

מאיר כהן: זה מה שאתה עושה היום – לוקח את החבר'ה מהקרון האחורי ושם אותם להיות הקטר של החברה הישראלית.

מאיר כהן: תודה רבה ומיוחדת, אפרת.

מאיר כהן: תודה רבה.

מאיר כהן: כל הברכות לא תוכלנה לתאר את הניהול המקצועי של הוועדה הזאת ואת ההגעה לשלמות ולתמימות דעים.

מאיר כהן: צריך כישרון, ולך יש אותו בשפע.

מאיר כהן: סיגל מורן לא נמצאת כאן, ואנחנו מנחמים את משפחתה – גיסתה נהרגה בנפילה מצוק בסוף השבוע האחרון, וסיגל צופה בנו, והיא הייתה מנוע יוצא מן הכלל, עבדה כל כך קשה, ואני משער שעכשיו היא גם דומעת.

מאיר כהן: מנכ"לית נהדרת.

מאיר כהן: איזה כיף שהיא נמצאת איתי.

מאיר כהן: שיבי פרומן, יקירי, פרח בר יוצא מן הכלל, חכם, תודה רבה על מה שעשית.

מאיר כהן: רביע, יובל, אבי בן זיקרי, צוות משרד הרווחה – ופינדרוס, תודה רבה לך שכאן עלית ושיבחת את האנשים האלה, שלעיתים לא מוארים באור הנכון.

מאיר כהן: תודה רבה לך על מה שאמרת.

מאיר כהן: זה חשוב מאוד.

מאיר כהן: כל חברי הכנסת, שמאל וימין, מרכז, כל הארגונים שצופים בנו עכשיו; חבר הכנסת פינדרוס, תבורך; חברת הכנסת מיכל וולדיגר, תבורכי; חבר הכנסת מרגי, אהבה גדולה, תבורך; אורלי, תודה רבה, יקירתי.

מאיר כהן: אנחנו כל כך מתווכחים, אבל הינה, יש רגעים שאלומה של אור מחברת בינינו; אתי עטייה, תודה רבה, יקירתי; חיים כץ, שלא נמצא כאן; יוראי, טניה ויסמין, שישבו עשר שעות, לא זזו מהכיסא, וכל פעם שהתקשרתי הם ישבו שם עד לרגע האחרון; חנה גול הנהדרת; עמנואל, האבא של יפתח, וכולכם, תבורכו על הערב הזה, תבורכו על אישור החוק הזה.

מאיר כהן: יאיר, שוב אני פונה אליך: תודה רבה.

מיקי לוי: תודה רבה לשר מאיר כהן.

מיקי לוי: השר לפיד, בבקשה.

יאיר לפיד: אדוני היושב-ראש, כנסת נכבדה, כשיצאנו לדרך עם החוק הזה, יעלי הייתה עוד ילדה ועוד גרה בבית.

יאיר לפיד: היום היא אישה צעירה שחיה עם החברים שלה בבית לחיים.

יאיר לפיד: נולדת לך ילדה, ואחרי שנתיים מאבחנים אותה, ואז כל החיים אתה דואג.

יאיר לפיד: זה המצב היסודי שלי – שאני דואג לה.

יאיר לפיד: אני פה אז אני דואג לה, אני לא יכול להיות לידה, אני לא יודע לשמור עליה, אולי היא לא יודעת להגיד למישהו שקרה לה משהו, אולי כואב לה משהו ואין לה איך להסביר את זה; ואתה דואג לה כשהולכים לבריכה וילדים מתקרבים אליה; והולכים למסעדה ואתה דואג שהיא לא תגנוב אוכל מאיזה משולחן של אחרים, כי היא לא מבינה את ההבדלים.

יאיר לפיד: והיום אני דואג טיפה פחות, עכשיו שהחוק הזה עבר.

יאיר לפיד: לא, זה לא יעבור לי – זה המצב היסודי שלי ושל עשרות אלפי משפחות ברחבי מדינת ישראל, התחושה המתמדת של דאגה.

יאיר לפיד: יש לך ילד או ילדה ואתה כל הזמן פוחד, אבל טיפה פחות, כי עשינו משהו בעניין.

יאיר לפיד: אני רוצה להתחיל את רשימת התודות באופוזיציה.

יאיר לפיד: תבורכו ושמשמיים יברכו אתכם.

יאיר לפיד: זה כמעט בלתי נתפס, היכולת הזאת שהייתה בבית הזה לשתף פעולה סביב הנושא הזה.

יאיר לפיד: זה מה שאמור להיות הבית הזה – המקום שבו עובדים יחד כדי שנדאג פחות.

יאיר לפיד: אני מודה לאפרת על העבודה המופלאה שעשית.

יאיר לפיד: ומאיר, אחי הבכור, אתה יודע, יעל היא גם הילדה שלך, כי אתה אחי הבכור.

יאיר לפיד: ואני מודה לאיווט ליברמן – לא נהוג בחוקים להודות למשרד האוצר ולשר האוצר.

יאיר לפיד: הוא התגייס פה לגמרי.

יאיר לפיד: לא כל יום מעבירים סכום כזה.

יאיר לפיד: אני מודה למטה המיוחדים שלנו.

יאיר לפיד: אני אחזור הביתה ואנשק אותה בשם כולכם.

יאיר לפיד: תודה רבה.

מיקי לוי: תודה רבה על הדברים המרגשים.

מיקי לוי: אנחנו ניגשים להצבעה בקריאה שנייה, ולאחר מכן – בקריאה השלישית.

מיקי לוי: הצבעה.

מיקי לוי: בעד סעיפים 1–45 – 39

מיקי לוי: נמנעים – אין

מיקי לוי: שאנשי המחשוב יבדקו את לוח ההצבעות של חבר הכנסת קרעי ונוסיף אותו לפרוטוקול בעד, נוסיף את חבר הכנסת אשר בעד ונוסיף את חבר הכנסת בן צור בעד.

מיקי לוי: אם כך, עוד שלושה – 42 בעד, אין מתנגדים.

מיקי לוי: החוק עבר בקריאה השנייה כנוסח הוועדה.

מיקי לוי: אנחנו ניגשים להצבעה בקריאה השלישית.

מיקי לוי: בעד החוק – 42

מיקי לוי: נמנעים – אין

מיקי לוי: בעד – 42, אין מתנגדים, אין נמנעים.

מיקי לוי: החוק עבר בקריאה שלישית וייכנס לספר החוקים של מדינת ישראל.

מיקי לוי: בהצלחה לכולם ותודה רבה לעוסקים במלאכה.

מיקי לוי: אני מבקש להזמין את חברת הכנסת לוי, בבקשה.

מיקי לוי: אם אפשר, קצת שקט.

מיקי לוי: ישנם עוד שלושה דוברים.

מיקי לוי: תודה.

אורלי לוי אבקסיס: אדוני היושב-ראש, חבריי חברי הכנסת, השרים, חברות הכנסת, השותפים ליוזמה, מרגי, חברת הכנסת אתי עטייה, החברים הנוספים, ומאיר, מאיר היקר, אנחנו אולי נמצאים אופוזיציה וקואליציה, אבל כל כך רב המשותף.

קריאה: - - -

אורלי לוי אבקסיס: בטח.

אורלי לוי אבקסיס: זו הזדמנות טובה להגיד גם ליאיר לפיד שהנושא הזה, בסוף בסוף הוא גם נושא אישי שלו, אבל הוא גם תחום שמייצג כל כך הרבה משפחות שלעיתים האירוע הזה שנופל עליהן, כמו הולדת ילד עם מוגבלות, יש לו השלכות מרחיקות לכת לגבי המשפחה, לגבי התא המשפחתי.

אורלי לוי אבקסיס: פעמים רבות המשפחות נדרשות להתארגן מחדש, לשנות את חייהן לחלוטין, ולצערנו הן הגורם המרכזי הנושא בעול הכלכלי, הנפשי והפיזי הכרוך בטיפול באדם עם מוגבלות.

אורלי לוי אבקסיס: זו הזדמנות טובה להגיד גם לאפרת היקרה תודה רבה.

אורלי לוי אבקסיס: עשית את זה בצורה מהירה ושאפו ענק, כי טוב מאוד שהספקנו.

אורלי לוי אבקסיס: ובאופן הסימבולי הזה, להיות פה עשר שנים אחרי שהנחנו את החוק הזה לראשונה – הייתי בין היוזמות הראשונות, עוד לפני שהייתה הממשלה, והחתמתי את השר מאיר כהן ואת יאיר לפיד בנגזרת הראשונה של החוק הזה, וחברים נוספים וטובים.

אורלי לוי אבקסיס: ומרגי, לפעמים אנחנו זורעים ומשקים ומשתדלים, אז לאורך השנים היו לנו כמה ניצנים, כי הצלחנו להביא תקציבים, אבל להביא את החוק לקריאה השנייה והשלישית בצורה כזאת שתהפוך להיות לא רק אות בספר החוקים שלנו אלא הלכה למעשה, לתת לאותן המשפחות את היכולת ואת הידיעה שלילד יש בית, קורת גג.

אורלי לוי אבקסיס: אני רוצה לספר על דרור זיגרמן.

אורלי לוי אבקסיס: דרור זיגרמן היה גם קונסול.

אורלי לוי אבקסיס: את דרור זיגרמן אני מכירה עוד מהיותי ילדה קטנה.

אורלי לוי אבקסיס: הוא, נולדה לו בת, קוראים לה ערבה, וכאשר הם גילו על האוטיזם, על תפקוד נמוך, אני זוכרת שלאורך כל השנים הדיבור היה: מה ניתן לעשות ואיך לעשות, וזו משפחה חזקה, אבל לפני כעשר שנים הוא נכנס אליי ואמר לי: אורלי, תקשיבי, אחד האבסורדים הגדולים ביותר – אני ואשתי, שתיבדל לחיים ארוכים, כבר לא צעירים, ואנחנו רוצים לדאוג לה.

אורלי לוי אבקסיס: הם הלכו ולקחו משכנתה נוספת כדי לדאוג לדיור בקהילה.

אורלי לוי אבקסיס: אז הוא אמר:

אורלי לוי אבקסיס: אני אולי יודע שחס וחלילה לאחר מותי עדיין תהיה לה מעל הראש, אבל תגידי לי, אורלי, מה קורה עם אותן משפחות שלא יכולות?

אורלי לוי אבקסיס: חוסר המנוחה של מה יקרה יום אחרי, מה יקרה לאחר שההורים, חלילה, כבר לא יהיו איתנו.

אורלי לוי אבקסיס: אז מאיר, הצעת החוק הזו, אני חושבת, חוץ מזה שהיא מעידה עלינו שאנחנו יודעים לשים רגע בצד את כל המחלוקות – ונורית היקרה, ובאמת, משפחות שאני מלווה לאורך השנים היו בלחץ היסטרי, ואתמול גם ב-01:00 הסתמסתי איתם ואמרו: בבקשה בבקשה שהאופוזיציה לא תעשה פה מלחמה על החוק הזה, ואמרתי להם: אנחנו לא נעשה על החוק הזה.

אורלי לוי אבקסיס: לא רק שאנחנו יוזמים בחוק הזה – זו אחת מהבשורות הטובות ביותר, ואם יש משהו סימבולי ונקודה של אור זה שברגעים הנכונים אנחנו יודעים לשתף פעולה.

אורלי לוי אבקסיס: ואני כל כך שמחה, מאיר היקר, שאנחנו נמצאים פה, וגם אני וגם אתה, משני הצדדים של המתרס, אחד בקואליציה ואחד באופוזיציה – ראיתי את הדמעות שלך, חיבקת אותי חיבוק גדול, ואני כולי מתרגשת, ואני כבר לא צעירה, ואני לא ח"כית חדשה, אבל זה אחד הרגעים המרגשים ביותר שהיו לי בחיים הפוליטיים.

אורלי לוי אבקסיס: אני רוצה להגיד תודה לכולם, תודה ענקית לכל מי שלא התייאש לאורך השנים, וגם אם הצלחנו להביא תקציבים – אתה זוכר, בפעם שעברה הבאנו כמה מאות מיליונים כדי לטפל בחלק מזה, אבל לא הצלחנו להביא את החקיקה לסופה – עכשיו יהיה להם בית בקהילה, גם יהיו עצמאיים יותר, ונתפור את החליפה בהתאם לילד, בהתאם לבוגר, בהתאם לצרכים האישיים שלו, ולא חליפה אחת לכולם.

אורלי לוי אבקסיס: זו לא מידת סדום.

אורלי לוי אבקסיס: היכולת שלנו להביא את גם העוסקים במלאכה, את כל העמותות, את כל האנשים הפעילים - -

מיקי לוי: תודה.

אורלי לוי אבקסיס: - - לתמוך בדבר הזה זה כמו קריעת ים סוף.

אורלי לוי אבקסיס: אז תודה לכל העוסקים במלאכה.

אורלי לוי אבקסיס: ופינדרוס, אני רוצה להגיד לך שאתה מסמל בעיני את היהודי הטוב, זה שנמצא ולא רק יודע לומר דברים טובים אלא יודע גם לגשר בין עמדות ולהיות במקום הנכון ובזמן הנכון.

אורלי לוי אבקסיס: הלוואי שנרבה לעשות טוב ובעזרת השם נעשה ונצליח.

אורלי לוי אבקסיס: מרגי ואתי היקרים, אנחנו היום עשינו היסטוריה ביחד עם החברים שלנו, ובעזרת השם נעשה עוד דברים טובים ביחד.

אורלי לוי אבקסיס: תודה רבה.

מיקי לוי: תודה רבה.

מיקי לוי: חברת הכנסת עטייה, בבקשה.

חוה אתי עטייה: אדוני היושב-ראש, כנסת נכבדה, אדוני השר חבר הכנסת מאיר כהן, שהחיינו וקיימנו והגענו לזמן הזה.

חוה אתי עטייה: אני שמחה ונרגשת שהגענו לשלב האחרון של חוק חברתי חשוב מהמעלה הראשונה.

חוה אתי עטייה: למען החוק התאחדו כל סיעות הבית.

חוה אתי עטייה: החוק מביא בשורה חשובה לאנשים עם מוגבלויות ולבני משפחותיהם.

חוה אתי עטייה: החוק מעגן ומסדיר את זכותם של אנשים עם מוגבלויות לחיים שוויוניים בהתאם לעקרונות של חוק שוויון לאנשים עם מוגבלויות ושל אמנת האו"ם.

חוה אתי עטייה: התיקון שהגשתי להצעת החוק עוסק בהבטחת דיור שוויוני בקהילה ומתן סיוע וליווי אישי עבורם.

חוה אתי עטייה: את הצעת החוק שיזמתי אני מנסה לקדם חמש שנים, עוד מהיותי ראש מטה שר העבודה והרווחה, וכעת אני מברכת על המוגמר.

חוה אתי עטייה: מלבד תהליך השלמת החקיקה, מוטל עלינו ליישם את החוק בדרך הראויה ולנצל נכון את התקציבים המגיעים מן הממשלה לצורך ביצוע החוק.

חוה אתי עטייה: תודות לשר העבודה והרווחה לשעבר חבר הכנסת חיים כץ, שיזם את החוק, ולשר הנוכחי, שר הרווחה הביטחון החברתי חבר הכנסת מאיר כהן – קידמת והובלת את החוק הזה להשלמתו.

חוה אתי עטייה: מאיר, זכית במשמרת שלך, אני מברכת על שהשגת תקציב אדיר שנדרש ליישום החוק.

חוה אתי עטייה: תודה ליושבת-ראש ועדת העבודה והרווחה אפרת רייטן מרום – קידמת את החוק באופן מקצועי בוועדה וריכזת את הפעילות מול כל הגורמים הנוגעים בדבר.

חוה אתי עטייה: מי ייתן ונזכה לחוקק עוד חוקים חברתיים וערכיים כאלה ולמלא את שליחותנו הציבורית באמונה.

חוה אתי עטייה: תודה.

מיקי לוי: תודה רבה.

מיקי לוי: חבר הכנסת מרגי, בבקשה.

יעקב מרגי: אדוני היושב-ראש, חבריי חברי הכנסת, מכובדי שר העבודה והרווחה, גברתי יושבת-ראש ועדת העבודה והרווחה, אומנם דיברנו על זה כשהגשנו ביחד את הצעת החוק והצמדנו – אני רוצה לומר בנימה אישית, בקדנציה הזו אמרתי: זו הזדמנות, כי בהפקת הלקחים כיו"ר ועדת חינוך ראיתי את המציאות של אותם ילדים מיוחדים הן במערכת החינוך והן מחוץ למסגרת מערכת החינוך, וראיתי יותר ויותר את המשפחות, עם מה הן מתמודדות.

יעקב מרגי: וזה להביט בחוסר אונים.

יעקב מרגי: סיירתי במוסדות – אתה חסר אונים.

יעקב מרגי: אתה רואה שאין כלים.

יעקב מרגי: הפערים בין מה שצריך למה שקיים הוא אדיר.

יעקב מרגי: אמרתי: נעשה מעשה שכל פרלמנטר עושה.

יעקב מרגי: בזמנו יאיר לפיד הגיש הצעת חוק, וזוכרים כמה ארגונים קמו עליה?

יעקב מרגי: אמרתי: בקדנציה הזו, כשהוא בקואליציה ויש שר אוצר, אני לוקח את הצעת החוק שלו ומגיש אותה כדי להוות טריגר לכל הנושא הזה.

יעקב מרגי: לומר לכם שהאמנתי במאה אחוז שזה יעבור?

יעקב מרגי: לא.

יעקב מרגי: ואני אומר, מאיר, אצלנו מקובל – אין המלאכה נקראת אלא על שם גומרה.

יעקב מרגי: זכית.

יעקב מרגי: מגלגלין זכות על ידי זכאי.

יעקב מרגי: ואפרת, לך אני רוצה לומר: אומנם הייתי בדיון הראשון ובדיון השני, מאילוצים רפואיים, לא הייתי, אבל צפיתי בדיון – באומנות רבה.

יעקב מרגי: לא פשוט, לא פשוט לעבור בין כל הארגונים ולמצוא משהו מאחד, וכנראה יש משהו מיוחד פה, שלמרות הכול – אני אומר לכם כבעל ניסיון, כמי שחוקק תיקון 11 לחוק החינוך המיוחד: אי-אפשר להגיע להסכמות בין כל הארגונים.

יעקב מרגי: זה הכול או לא כלום.

יעקב מרגי: כנראה מישהו הפיק לקחים, וזו הסיבה שבאתי לומר, מה שאמרתי בתחילה, מאיר.

יעקב מרגי: גם חוק החינוך המיוחד יכול היה להצליח אם היה משרד אחראי.

יעקב מרגי: משרד החינוך לא – גם אם נלמד עליו זכות, למרות הקשיים האובייקטיביים שלו, זה נפל בתקופה של מערכות בחירות.

יעקב מרגי: לא היה מי שיבחן את הפיילוט, לא היה מי שיתקצב את מה שהתחייבנו, לא היה מי שיתקן את מה שידענו שבפיילוט לא יעבוד.

יעקב מרגי: וכאן צריך לוודא שהפקידות מסוגלת תחילה וגם רוצה לקדם את זה ולעשות הכול, כי יהיו כאלה בעלי עניין שכנראה יפסיקו לקבל ואוצ'רים; צריך לעשות הכול כדי שהחוק הזה ייצא מהכוח אל הפועל.

יעקב מרגי: וזה יום גדול למשפחות, יום גדול לילדים.

יעקב מרגי: אנחנו נמשיך לעקוב ונמשיך לסייע כדי שזה יתקיים ויתממש, ולא נשאיר אפילו אגורה אחת בסעיף התקציבי, כי זה יום גדול למשפחות האלה.

יעקב מרגי: תודה.

מיקי לוי: תודה רבה לחבר הכנסת מרגי.

מיקי לוי: אנחנו ממשיכים בסדר-היום לסעיף מס' 10.

מיקי לוי: תודה לעוסקים במלאכה – לאפרת, לשר מאיר כהן, לחברי הכנסת, אופוזיציה, קואליציה, למי שתרם לקידום החוק החשוב הזה.

מיקי לוי: בסדר-היום – סעיף מס' 10, הצעת חוק הכנסת (תיקון מס' 51) (תשלומים עבור עובדי הסיעות), התשפ"ב–2022.

מיקי לוי: קיבלה פטור מחובת הנחה.

מיקי לוי: קריאה ראשונה.

מיקי לוי: יציג את הצעת החוק חבר הכנסת ניר אורבך, יושב-ראש ועדת הכנסת.

מיקי לוי: בבקשה.

): אדוני היושב-ראש, אני אוכל לקרוא הודעה לפני כן?

מיקי לוי: כן, בבקשה.

): אדוני היושב-ראש, חבריי חברי הכנסת, לפני הצגת הצעת החוק אני אקרא הודעה מהוועדה.

): בהתאם לחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע–2009, החליטה ועדת הכנסת להקים את הוועדה המשותפת ליישומים ביומטריים.

): החוק קובע כי הוועדה המשותפת תפעל בעניינים הנוגעים לפעילות רשויות הביטחון ולאבטחת מידע וישיבותיה יהיו חסויות.

): ועדה זו תפעל נוסף לוועדת הכנסת המשותפת, המורכבת מחברים מוועדת החוקה, הפנים והמדע, ושהרכבה כבר נקבע.

): סעיף 32(א) לחוק קובע כי הוועדה המשותפת תהיה בהרכב הבא: יושב-ראש ועדת החוץ והביטחון – והוא יהיה היושב-ראש; יושב-ראש ועדת הכנסת המשותפת; שני חברי הכנסת החברים בוועדת החוקה, חוק ומשפט, אחד מסיעות הקואליציה ואחד מסיעות האופוזיציה; חברי ועדת המשנה למודיעין ולשירותים חשאיים של ועדת החוץ והביטחון של הכנסת.

): בהתאם, ועדת הכנסת מציעה לקבוע רק את זהות חברי ועדת החוקה, חוק ומשפט שיהיו חברים בוועדה המשותפת, כדלקמן: מהקואליציה – חבר הכנסת סימון דוידסון; מהאופוזיציה – חבר הכנסת אורי מקלב.

): לפיכך, להלן הרכב הוועדה המשותפת ליישומים ביומטריים נכון להיום, וככל שיחולו שינויים בזהות החברים שקביעתם אינה נדרשת על ידי ועדת הכנסת, ישתנה הרכבה בהתאם: יושב-ראש – חבר הכנסת רם בן ברק, יושב-ראש ועדת החוץ והביטחון; חבר הכנסת גלעד קריב, יושב-ראש ועדת הכנסת המשותפת; מטעם ועדת החוקה – חברי הכנסת סימון דוידסון ואורי מקלב; חברי ועדת המשנה למודיעין ולשירותים חשאיים – חברי הכנסת צבי האוזר, איתן גינזבורג, יוסי שיין ומיכל רוזין.

): זו הייתה ההודעה.

): [רשומות (הצעות חוק, חוב' כ/921).

): ]

): כעת אני עובר להצעת החוק.

): אני מתכבד להציג בפני הכנסת לקריאה הראשונה מטעם ועדת הכנסת את הצעת חוק הכנסת (תיקון מס' 51) (תשלומים עבור עובדי הסיעות).

): ההצעה עוסקת בעובדי הסיעות ושכרם, עניין המוסדר מאז שנת 2004 בחוק מימון מפלגות.

): לפי אותו חוק, חלק מתקציב הכנסת משמש לצורך מימון תשלומים לעובדי הסיעות שהם עובדים של המפלגות או הסיעות ולא עובדים של הכנסת אך חשבות הכנסת אמונה על תשלום שכרם.

): לפי ההצעה שבפניכם, לא יחול שינוי בסכום הכולל שמקבלות הסיעות בקשר לתשלומים לעובדיהן, והסכום המופיע בהצעה הוא אותו סכום הנקוב בחוק המימון, אך הסכום יעוגן, לצד יתר הוראות החוק, בחוק הכנסת במקום בחוק המימון.

): העברה זו של ההוראות תבהיר שסכום זה, המשולם מתקציב הכנסת, אינו חלק ממימון המפלגות.

): עם זאת, וכפי שקבוע כבר היום, מפלגה תוכל להוסיף לשכר מתוך מימון ההוצאות השוטפות שלה.

): לעיגון הנושא בחוק הכנסת יהיו השלכות נוספות, ובהן: 1.

): שלילת מימון או קנס המוטלים על סיעות בקשר למימון המפלגות לא יוכלו להשפיע על שכר עובדי הסיעות; 2.

): חוק מימון מפלגות עוסק רק בסיעות המייצגות מפלגה.

): התיקון יביא לכך שגם סיעה שנוצרה בעקבות התפלגות תהיה זכאית למימון עבור עובדיה, גם אם אינה מייצגת מפלגה; 3.

): הוועדה הציבורית לעניין זה תהיה הוועדה הציבורית שקמה לפי פרק ט' לחוק הכנסת, שתפקידה להמליץ בדבר שכר ותשלומים אחרים לחברי הכנסת.

): כך תהיה לה ראייה רחבה לגבי השכר והתשלומים לכל נושאי המשרה והעובדים בתחום הפרלמנטרי – חברי הכנסת, היועצים הפרלמנטריים ועובדי הסיעות.

): אני רוצה לציין שבמהלך הדיון בוועדת הכנסת היום הופיעה בפנינו השופטת אילה פרוקצ'יה, יושבת-ראש הוועדה הציבורית לפי חוק מימון מפלגות.

): היא הביעה את עמדתה, שלפיה המהות של התשלומים מתאימה יותר לחוק מימון מפלגות.

): סוכם כי עניין זה יישקל שוב בהכנה לקריאה השנייה והשלישית, וכי בכל מקרה, ככל שיהיו שינויים בסכומים – דבר שאינו נכלל בנוסח המונח בפניכם – הדבר יובא לפתחה של הוועדה הציבורית שלפי חוק הכנסת, כך שיהיה פיקוח ציבורי והדברים לא ייקבעו על ידי חברי הכנסת בלבד.

): כפי שהינכם רואים בנוסח המונח בפניכם, מדובר בהצעה קצרה, שכן הפירוט הנוגע לסכומים הניתנים לסיעות השונות וההוראות בדבר עבודת עובדי הסיעות מעוגנים היום בכללים ובהוראות שקובע יושב-ראש הכנסת.

): לפי ההצעה, יושב-ראש הכנסת יהיה מוסמך לקבוע כללים אלו, אך בשונה מהמצב היום, הוא יהיה מחויב לקבל קודם לכן המלצה של הוועדה הציבורית הפועלת לפי חוק הכנסת, וללא ההמלצה לא יוכל להתקין את הכללים או לשנותם.

): שינוי זה, המחייב את היושב-ראש בקבלת המלצה, בא בעקבות הערות הוועדה הציבורית בראשות השופטת פרוקצ'יה, שלפיה כל הסכומים המשולמים לחברי הכנסת, לסיעות או למפלגות מחייבים שיתוף של ועדה ציבורית.

): מסיבה זו, ועל מנת לאפשר לוועדה הציבורית ללמוד את הנושא, תחילתו של החוק תהיה לאחר שיושב-ראש הכנסת יקבע כללים חדשים לפי המנגנון האמור.

): לבסוף, אזכיר כי בדיון בוועדת הכנסת הודגש כי הרצון לתקן את העניין ודיונים פנימיים סביבו מתקיימים כבר כמה שבועות, ואין להצעה כל קשר להתפתחויות האחרונות בעניין מועד הבחירות.

): להפך, הצעה זו מביעה את ההערכה הגדולה שיש לכולנו פה כלפי עובדי ומנהלי הסיעות.

): הצעת החוק המונחת בפניכם אושרה בוועדת הכנסת פה אחד על ידי נציגי הקואליציה והאופוזיציה, ואני מבקש מהכנסת לאשר את ההצעה בקריאה הראשונה ולהחזירה לוועדת הכנסת.

): תודה רבה, אדוני.

צבי האוזר: תודה רבה, חבר הכנסת אורבך.

צבי האוזר: אם כן, אנחנו נתחיל בדיון.

צבי האוזר: חבר הכנסת שמחה רוטמן, היחיד שרשום – אינו נמצא.

צבי האוזר: אז אנחנו נעבור להצבעה, חבריי.

צבי האוזר: בעד ההצעה להעביר את הצעת החוק לוועדה – 27

צבי האוזר: נמנעים – אין

קריאות: - - -

קרן ברק: אבל הוא לא אמר - - - הצבעה.

קרן ברק: אתה לא יכול לעשות - - - הצבעה.

אורלי לוי אבקסיס: תקשיב, אני חושבת לעשות עוד הפעם – לא אמרו "עוברים להצבעה".

היושב-ראש.

אורלי לוי אבקסיס: אנחנו רצנו בטירוף, רוב חברי הכנסת - - -

צבי האוזר: לא, אני אמרתי שאני אעבור להצבעה.

קרן ברק: אתה לא אמרת - - -

צבי האוזר: אני מתנצל, אבל אנחנו נוסיף לפרוטוקול.

אורלי לוי אבקסיס: - - - תעזוב - - -

צבי האוזר: חברים, הכול בסדר.

צבי האוזר: הכול בסדר.

צבי האוזר: נוסיף, בבקשה.

צבי האוזר: קרן, להוסיף?

קרן ברק: בעד.

אורלי לוי אבקסיס: בעד.

צבי האוזר: כן.

צבי האוזר: אורלי לוי – בעד; פטין מולא – בעד; יעקב אשר – בעד, כן?

כן.

צבי האוזר: עלי סלאלחה – בעד.

צבי האוזר: תודה רבה.

צבי האוזר: אני מוסיף אותם לפרוטוקול.

צבי האוזר: אם כן, 27 בעד, נגד – אין, נמנעים – אין.

צבי האוזר: אני קובע כי הצעת החוק עברה בקריאה הראשונה, והיא תחזור לדיון בוועדת הכנסת.

צבי האוזר: יש לנו הודעה.

צבי האוזר: בבקשה.

ראדה חסייסי: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק שוויון זכויות לאנשים עם מוגבלות (תיקון מס' 22 והוראת שעה), התשפ"ב–2022, שהחזירה ועדת העבודה והרווחה; הצעת חוק המועצה לענף הלול (ייצור ושיווק) (תיקון מס' 18 והוראת שעה), התשפ"ב–2022, שהחזירה ועדת הכלכלה; הצעת חוק איסור פרסום מידע לגבי נפגעים, התשפ"ב–2022, שהחזירה ועדת הבריאות.

ראדה חסייסי: מסקנות ועדת ביטחון הפנים בעקבות דיון מהיר בהצעתם של חברי הכנסת יעל רון בן משה, אופיר סופר, צבי האוזר, טטיאנה מזרסקי, יוסף שיין וינון אזולאי בנושא: מעשי הרס ופשיעה במחוז הצפון.

ראדה חסייסי: תודה.

צבי האוזר: תודה רבה.

צבי האוזר: אם כן, חבריי חברי הכנסת, אני מכריז שמליאת הכנסת תצא להפסקה עד השעה 22:00, ונחדש את הדיונים בשעה 22:00.

צבי האוזר: תודה רבה.

בשעה 20: << נושא >> הודעת יושב-ראש ועדת הכנסת << נושא >>

יבגני סובה: אני מחדש את ישיבת הכנסת.

יבגני סובה: ליושב-ראש ועדת הכנסת יש הודעה.

יבגני סובה: בבקשה, הודעה של חבר הכנסת ניר אורבך, יושב-ראש ועדת הכנסת.

): אדוני היושב-ראש, חבריי חברי הכנסת, ועדת הכנסת החליטה בישיבתה היום כי ההצעות הבאות יועברו לדיון בוועדות, כמפורט להלן: ועדת הכנסת תדון בהצעות חוק הבאות: 1.

): הצעת חוק התפזרות הכנסת העשרים-וארבע, התשפ"א–2021, פ/1730/24, של חבר הכנסת יריב לוין; 2.

): הצעת חוק התפזרות הכנסת העשרים-וארבע, התשפ"א–2021, פ/1456/24, של חבר הכנסת סמי אבו שחאדה; 3.

): הצעת חוק התפזרות הכנסת העשרים-וארבע, התשפ"א–2021, פ/1554/24, של חבר הכנסת יצחק פינדרוס וקבוצת חברי הכנסת; 4.

): הצעת חוק התפזרות הכנסת העשרים-וארבע, התשפ"א–2021, פ/1555/24, של חבר הכנסת מיכאל מלכיאלי וקבוצת חברי הכנסת; 5.

): הצעת חוק התפזרות הכנסת העשרים-וארבע, התשפ"א–2021, פ/1581/24, של חבר הכנסת איימן עודה וקבוצת חברי הכנסת; 6.

): הצעת חוק התפזרות הכנסת העשרים-וארבע, התשפ"א–2021, פ/1986/24, של חבר הכנסת אלי כהן; 7.

): הצעת חוק התפזרות הכנסת העשרים-וארבע, התשפ"א–2021, פ/2140/24, של חברת הכנסת גילה גמליאל; 8.

): הצעת חוק התפזרות הכנסת העשרים-וארבע, התשפ"ב–2021, פ/2371/24, של חבר הכנסת שלמה קרעי; 9.

): הצעת חוק התפזרות הכנסת העשרים-וארבע, התשפ"ב–2022, פ/3660/24, של חבר הכנסת יואב קיש; 10.

): הצעת חוק התפזרות הכנסת העשרים-וארבע, התשפ"ב–2022, פ/4037/24, של חברי הכנסת בועז טופורובסקי ושרן מרים השכל; 11.

): הצעת חוק התפזרות הכנסת העשרים-וארבע, התשפ"א–2021, פ/1345/24, של חבר הכנסת מוסי רז.

): כמו כן, ועדת הכלכלה תדון בהצעת החוק התקשורת (בזק ושידורים) (תיקון – הגבלות מוסכמות של שירות וציוד תקשורת), התשפ"ב–2022, פ/3637/24, של חבר הכנסת משה ארבל וקבוצת חברי הכנסת.

): אדוני היושב-ראש, בנימה קצת אישית, אני שמח שלפחות לקראת סוף הכנס ולקראת סוף הקדנציה של הכנסת יש הידברות בין הקואליציה לאופוזיציה.

): אני מצר שזה לא היה כך בכל תקופת הקדנציה הזאת.

): תודה.

יבגני סובה: תודה רבה לחבר הכנסת ניר אורבך, יושב-ראש ועדת הכנסת.

יבגני סובה: כעת אני שוב מכריז על הפסקה.

יבגני סובה: הודעה על חידוש המליאה תימסר בהמשך.

יבגני סובה: תודה.

יבגני סובה: תור מספר 58

בשעה 23: << הצח >> הצעת חוק בתי המשפט (תיקון מס' 104) (צילום בבית המשפט), התשפ"ב–2022 << הצח >>

בשעה 23: (קריאה ראשונה)

אחמד טיבי: רבותיי, אני מחדש את ישיבת הכנסת.

אחמד טיבי: הודעה ליושב-ראש ועדת הכנסת חבר הכנסת ניר אורבך, בבקשה.

ניר אורבך: - - -

אחמד טיבי: אין לך הודעה?

ניר אורבך: - - -

אחמד טיבי: אני רוצה להציג את החוק.

אחמד טיבי: לא? יש חוק אחר.

אחמד טיבי: סגנית המזכיר בודקת.

אחמד טיבי: הוגשה רוויזיה, אז בגלל הרוויזיה הוא לא - - -

איתן גינזבורג: בגלל המטרו וצ'רנוביל.

אחמד טיבי: מי הגיש את הרוויזיה?

שמחה רוטמן: יבגני סובה.

שמחה רוטמן: סובה, סובה.

קריאה: אז שימשוך אותה.

שמחה רוטמן: הוא לא רוצה.

שמחה רוטמן: הוא רוצה - - -

אחמד טיבי: אין פסיכולוגים שיכולים?

שמחה רוטמן: על צ'רנוביל ומטרו.

אחמד טיבי: אנחנו עוברים לנושא הראשון עכשיו, וזה לא יהיה חוק הפיזור.

אחמד טיבי: חבר הכנסת איתן גינזבורג, בבקשה.

אחמד טיבי: הוא יציג את הצעת חוק בתי המשפט (תיקון מס' 104) (צילום בבית המשפט).

אחמד טיבי: בבקשה, חבר הכנסת איתן גינזבורג.

סמי אבו שחאדה: (אומר בשפת הסימנים: בוקר טוב) סבאח אל ח'יר.

אחמד טיבי: (אומר בשפת הסימנים: בוקר טוב, מה שלומך, אבו נאג'י?

אחמד טיבי: ) סבאח אל ח'יר, כיפאכ, אבו נאג'י?

יצחק פינדרוס: איתן, נגזר עליך להציג פה תמיד פיזורי כנסת, אה?

יצחק פינדרוס: בקביעות.

אחמד טיבי: בבקשה, חבר הכנסת גינזבורג.

איתן גינזבורג: תודה רבה, אדוני היושב-ראש, קיבלת עליך עכשיו משימה לנהל את המליאה בשעותיה הקריטיות.

אחמד טיבי: נכון.

איתן גינזבורג: בהצלחה.

אחמד טיבי: תודה.

אחמד טיבי: גם לך.

איתן גינזבורג: אדוני היושב-ראש, כנסת נכבדה, חבריי חברי הכנסת, אני מתכבד להציג בפניכם את הצעת חוק בתי המשפט (תיקון מס' 104) (צילום בבית המשפט), וכפי שאנחנו מכנים אותו: החוק לשמירת החפות הציבורית, תיקון לחוק בתי המשפט.

איתן גינזבורג: כלל יסודי או יסוד – כלל יסוד במשפט הפלילי הישראלי ובליבת המשטר הדמוקרטי הוא שלכל אדם עומדת חזקת החפות.

איתן גינזבורג: אדם לא אשם כל עוד לא הוכח אחרת.

איתן גינזבורג: התכלית של הכלל היא שקודם צריך להרשיע את האדם באמצעות ראיות, ולאחר מכן בית המשפט יורה על הענישה שלו.

איתן גינזבורג: הגבולות של העיקרון המרכזי הזה לפעמים מיטשטשים כשאדם נעצר, בין שמתוך חשד כלשהו לביצוע עבירה, או אפילו מעצר לצורך חקירה.

איתן גינזבורג: הוא מובא לדיון בבית משפט עוד לפני שהגישו נגדו כתב אישום, אבל הפנים שלו כבר מתועדות על ידי צלמים שנמצאים בבית המשפט ומחכים לו.

איתן גינזבורג: התמונה הזאת שבה אדם יושב על ספסל הנאשמים, כשלצידו ניצבים שוטרים או אנשי מערכת הביטחון, ניתן לומר עליה באמת – תמונה אחת שווה אלף מילים.

איתן גינזבורג: חזקת החפות העומדת לזכות החשוד בעצם נמחקת באותו מעמד: כשתמונתו ליד השוטרים, כשלפעמים הוא גם אזוק, מופצות בכלי התקשורת ויוצרות לו תדמית של עבריין, הוא כבר נחשב עבריין.

איתן גינזבורג: גזר דינו הציבורי נחרץ.

איתן גינזבורג: הוא נחרץ עוד לפני שנשמעה אפילו טענה משפטית אחת באוזני השופט.

איתן גינזבורג: לא פעם בסופו של תהליך אותם חשודים משוחררים ולא מוגש נגדם כתב אישום, אבל התמונה מתוך אולם בית המשפט על ספסל הנאשמים נשמרת לעד, וכשכותבים את השם שלהם בגוגל, זה מה שמוצאים.

איתן גינזבורג: השם שלהם מוכתם, ולא בצדק.

איתן גינזבורג: יש פה מורכבות ומתח מתמיד בין החובה המוסרית לשמור על כבודו של החשוד לבין זכות הציבור לדעת וחופש העיתונות.

איתן גינזבורג: הצעת החוק הזאת נועדה להקטין את המתח הזה ולשמור על כבודם של חשודים על ידי תיקון של חוק בתי המשפט.

איתן גינזבורג: ברירת המחדל שנוגעת לצילום בבית המשפט בחוק היום קובעת שאסור לצלם באולם בית משפט אלא ברשות בית המשפט.

איתן גינזבורג: למרות האיסור הקבוע והמפורש בחוק, חשודים רבים מצולמים כשהם נכנסים לאולם ובזמן שהם ממתינים לכניסת השופט, זה נוהל ידוע והדוברות של הנהלת בתי המשפט מאשרת לצלמים לצלם.

איתן גינזבורג: ההצעה שלנו, של קבוצה של חברי כנסת כמעט מכל סיעות הבית, באה לדייק את כלל ברירת המחדל, והיא קובעת שייאסר כל צילום של חשוד שטרם הוגש נגדו כתב אישום.

איתן גינזבורג: אישור לצילום יינתן רק מטעמים מיוחדים שיירשמו ובנסיבות מיוחדות ומנומקות של בית המשפט.

איתן גינזבורג: אם מצא בית המשפט טעם מיוחד לצילום החשוד, הוא צריך לנמק את ההחלטה שלו ולוודא שהוא לא יתועד כשהוא אזוק.

איתן גינזבורג: אגב, מסקירה בין-לאומית מקיפה מאוד שערכה הלשכה המשפטית של הכנסת לקראת הכנת הצעת החוק הזאת עלה שבכמה מדינות מערביות דמוקרטיות, כמו אנגליה, גרמניה, פינלנד, צרפת, קנדה – באותן מדינות חלות מגבלות על צילום חשודים ועצורים, ובחלקן הוא ממש אסור בשום חלק של בית המשפט.

איתן גינזבורג: זו הייתה ההצעה, אני מוצא אותה מאוד מאוד פשוטה, מאוד מאוד צודקת, ובעיקר בהיבט של כבוד האדם ומניעת רמיסה והשפלה של אדם חף מפשע לעד, זו הצעת חוק נכונה וטובה.

איתן גינזבורג: חשוב לי לציין שלהצעה הזאת יש תמיכה מאוד מאוד נרחבת כמעט מכל סיעות הבית, ומצטרפים אליה יחד איתי גם חברי הכנסת יריב לוין ואפרת רייטן מרום וצבי האוזר ומשה ארבל ומירב בן ארי וקרן ברק ושמחה רוטמן ובועז טופורובסקי וענבר בזק, בתמיכה של גבי לסקי ועוד חברי כנסת נוספים שהביעו באוזניי את רצונם לתמוך בהצעה הזאת.

איתן גינזבורג: היא כמובן גם נתמכת בידי משרד המשפטים, ואני מאמין שההצעה הזאת תעבור ותתקבל.

איתן גינזבורג: אם יורשה לי, אדוני, רק לדייק את מה שהיה בוועדת החוקה שדנה בהצעת חוק לקראת קריאה ראשונה.

איתן גינזבורג: הדיונים בבתי המשפט בישראל מתנהלים בפומבי ובדלתיים פתוחות, כפי שקבוע בחוק.

איתן גינזבורג: הציבור רשאי להיות נוכח בדיונים, והמועדים עליהם מתפרסמים בציבור וברבים.

איתן גינזבורג: ההחלטות בפסקי הדין של בתי המשפט מפורסמות לציבור.

איתן גינזבורג: אמצעי התקשורת יכולים לדווח על ההליכים המשפטיים שמתנהלים בבתי משפט, וזהו הכלל בדין הקיים.

איתן גינזבורג: לכלל הרחב הזה יש חריגים ובהם סעיף 70(ב) לחוק בתי המשפט, שקובע היום "לא יצלם אדם באולם בית משפט ולא יפרסם תצלום כזה אלא ברשות בית משפט".

איתן גינזבורג: מההוראה הזאת הקיימת כבר היום, לפני שחוקקנו את החוק שלנו, עולה כי ברירת המחדל היא שאסור לצלם באולם בית משפט ואסור לפרסם תמונות מהדיונים, ושצילום ופרסום כאלה ייעשו רק אם בית המשפט התיר זאת, והפרה של ההוראה הזאת על פי סעיף 70(ו) לחוק בתי המשפט הקיים היום, היא עבירה פלילית, והעונש עליה הוא שישה חודשי מאסר.

איתן גינזבורג: למרות כל זה, הפרקטיקה הנוהגת היא שגורמים רבים, בעיקר כלי תקשורת, מצלמים את הנעשה באולם בית משפט עוד לפני שנכנסים השופטים לאולם ולפני שמתחילים הדיונים, ובפרט מצלמים חשודים שמובאים לדיונים בעניינם.

איתן גינזבורג: התיקון המוצע נועד לחדד את הכלל האוסר צילום בבית משפט ולהבנות את שיקול דעתו של השופט שיתבקש לאשר צילום באולם בית משפט של חשוד שמוחזק במאסר לפני הגשת כתב אישום.

איתן גינזבורג: הבניה זו נועדה להדגיש את זכויות העצור, ובכלל זה זכותו לשמירה על שמו הטוב, כבודו ופרטיותו, בהתחשב בכך שמדובר בשלב מאוד מוקדם בהליך הפלילי וייתכן שכלל לא יורשע בביצוע העבירה שבה נחשד ואף לא יוגש נגדו כתב אישום.

איתן גינזבורג: נבהיר, שאין בתיקון המוצע כדי ליצור הסדר שלילי או שינוי של הכלל הקבוע היום בסעיף 70(ב) לחוק בתי המשפט, והוא נועד רק להבנות את שיקול הדעת בהקשר המיוחד של חשוד שמוחזק במעצר ימים.

איתן גינזבורג: בעת הכנת הצעת החוק לקריאה שנייה ולקריאה שלישית תדון ועדת החוקה, חוק ומשפט של הכנסת באפשרות לקבוע איסור כולל של צילום או פרסום תצלום של עצור או אסיר שנמצא באולם בית משפט וכבול באזיקים, וכן תדון הוועדה באפשרות להחיל את ההסדר המוצע גם על הליכים משפטיים בבתי דין צבאיים מכוח חוק השיפוט הצבאי ובאפשרות להחיל את איסור הפרסום כך שיחול בשטחים נוספים של בית המשפט מלבד אולמות הדיונים.

איתן גינזבורג: אני מאמין בלב שלם כי בשעה שנלקחה חירותו של אדם אסור שיילקח גם כבודו, וההצעה הזאת משקפת בדיוק את המצב הזה.

איתן גינזבורג: גם לחשודים בעבירות חמורות ביותר יש את חזקת החפות ובתוך חזקת חפות ציבורית ותודעתית חייבים להגן גם עליהם בחוק.

איתן גינזבורג: זכות הציבור לדעת היא חשובה אבל כשהיא פוגעת באדם ורומסת את כבודו ואת פרטיותו, אין לה הצדקה.

איתן גינזבורג: ועל כן, חבריי חברי הכנסת, אני מבקש מכם לתמוך בהצעת החוק הזאת, שזכתה בקריאה הטרומית ברוב מוחלט של 67 חברי כנסת בלי אף מתנגד, ולקדם את ההצעה הזאת עוד לפני שתפוזר הכנסת הנוכחית.

איתן גינזבורג: תודה רבה, אדוני, על הסבלנות.

אחמד טיבי: תודה רבה.

ינון אזולאי: - - -

אחמד טיבי: אני עובר לרשימת הדוברים, והראשון שמדבר לפי הרשימה הוא שמחה רוטמן, אם הוא מעוניין לדבר.

מיכאל מלכיאלי: אנחנו מעוניינים שהוא ידבר.

ינון אזולאי: אם אפשר להקציב לו - - -

שמחה רוטמן: לא, לא, לא.

שמחה רוטמן: לא מקציבים לי דקות - - -

אחמד טיבי: שלוש.

שמחה רוטמן: שלא קוצבים.

קריאה: איתן - - -

אחמד טיבי: ממשיכים במקביל.

אחמד טיבי: שלוש דקות, בבקשה.

שמחה רוטמן: תודה רבה.

שמחה רוטמן: אדוני היושב-ראש, כנסת נכבדה, חבריי חברי הכנסת, ראשית ברצוני להודות לחבר הכנסת איתן גינזבורג על הצעת החוק הזאת ועל כך שזיכה אותי להיות מגיש משותף יחד איתו.

שמחה רוטמן: אני חושב שמדובר בהצעת חוק חשובה מאין כמותה.

שמחה רוטמן: פעמים רבות שמם של אנשים מוכפש ללא כל סיבה.

שמחה רוטמן: הם נעצרו ולאחר כמה ימים המשטרה הגיעה למסקנה שאין בחשדות נגדם דבר וחצי דבר.

שמחה רוטמן: לא מבקשים הארכות מעצר נוספות, לאחר מכן אפילו יכול להיות שהתיק נסגר ולא מחוסר ראיות אלא מהיעדר אשמה, ובכל זאת לאורך ימים ושנים כאשר תחפש את שמו של האדם בגוגל, מה שאתה תמצא, אתה תמצא את התמונה שלו כאשר הוא יושב על ספסל הנאשמים, יכול להיות אחרי איזה לילה ללא שינה או לילה בבית מעצר.

שמחה רוטמן: זה יהיה ה-image הציבורי, זאת תהיה התמונה שחרותה בזיכרון הציבורי של אותו אדם, שמעולם לא חטא ולא פשע אלא נחשד במשהו.

שמחה רוטמן: איסור הפרסום אפילו יותר חשוב בהקשר הזה מאיסור הצילום.

שמחה רוטמן: איסור הצילום כבר היום קבוע, והדברים האלו עלו גם במסגרת הדיונים בהכנה לקריאה ראשונה, אבל הוא קבוע והוא עוסק בצילומו של אדם, אבל הוא מכסה רק את אולם בית המשפט.

שמחה רוטמן: ומה קורה במסדרונות בית המשפט – זה לא חל, ועוד ועוד.

שמחה רוטמן: הצילום לפעמים משמש גם למטרות טובות.

שמחה רוטמן: לפעמים אתה מזהה שבתוך בית המשפט שמים אדם כאשר הוא כבול, והדבר הזה מנוגד לחוק.

שמחה רוטמן: אתה רוצה לצלם כדי שתוכל להגיש תלונה, כפי שחלק מחברי הכנסת שלנו פה נוהגים לעשות, להגיש תלונה מדוע האדם נחבל שלא כדין.

שמחה רוטמן: אם לא תצלם יגידו לך שזה לא קרה, אז אתה מצלם.

שמחה רוטמן: אם איסור הצילום יהיה נרחב מדי – גם צילומים של הפרות, גם צילומים של סיטואציות שבהן כללים נשברים – צריך למצוא את הדרך לא לאסור את הצילום לגמרי אלא להתיר במקרים מסוימים את הצילום, אבל מה שבעיקר חשוב: לאסור את הפרסום.

שמחה רוטמן: הפרסום בהקשר הזה הוא הפגיעה המאוד-מאוד משמעותית, בין שהאדם מצולם בתוך בית המשפט, באולם, ובין שבמסדרונות.

שמחה רוטמן: אני מאוד מאוד מקווה שבמהלך הדיונים אנחנו נצליח אפילו להרחיב את זה מעט, לא רק לזמן בית המשפט עצמו אלא אף לזמן החקירה.

שמחה רוטמן: אנחנו מכירים את התופעה המכוערת מאוד של הפוטו-אופ בכניסה לחדרי החקירות, שהמשטרה מזמנת לפעמים, או שולחת רמזים לכתבי המשטרה - -

אחמד טיבי: תודה, חבר הכנסת רוטמן.

שמחה רוטמן: - - ואומרת להם: תבואו ביום זה וזה, אנחנו נחקור אדם פלוני, הוא מגיע, תצלמו אותו – כמו שהיה בתחקיר על גל הירש, שאמרו לו: תיגש לחלון, כדי שיצלמו אותו.

שמחה רוטמן: הדבר הזה גם הוא פוגע בזכויות, ואני מקווה שבמהל ההכנה לקריאה השנייה והשלישית נצליח להכניס גם את ההערות האלה.

אחמד טיבי: הצעה ראויה.

שמחה רוטמן: תודה רבה, אדוני היושב-ראש.

אחמד טיבי: תודה רבה.

אחמד טיבי: חבר הכנסת רון כץ – איננו; חברת הכנסת מירב בן ארי – איננה; חברת הכנסת נירה שפק; חבר הכנסת סימון דוידסון; חברת הכנסת אורית סטרוק; מיכל וולדיגר; בצלאל סמוטריץ'.

אחמד טיבי: אבי מעוז, תפדל.

יובל שטייניץ: כמה דוברים יש עוד, אדוני היושב-ראש, שניים בלבד?

אחמד טיבי: והם לא כאן.

יובל שטייניץ: זה חוק קלאסי של כבוד האדם; לא חירותו אבל כבודו.

אחמד טיבי: נכון.

אבי מעוז: אדוני היושב-ראש, כנסת נכבדה, גם אני מצטרף לכל התשבחות על החוק הזה.

אבי מעוז: אני רוצה לנצל הזדמנות, אני חושב אחרונה, לתודות – להודות לפני הפיזור על כל הכנסת הזאת.

אבי מעוז: אני חדש בכנסת הזאת, אז באמת, תודה לסדרנים, תודה למשמר הכנסת, תודה למזכירות הכנסת, תודה לציונה בפרסה, תודה לכל עובדי הכנסת, שאפשרו לנו - -

אחמד טיבי: חבר כנסת מעוז, תודה לרשמים.

אבי מעוז: תודה לרשמים.

אבי מעוז: - - תודה לכולם, שאפשרו לנו את עבודתנו.

אבי מעוז: אני מקווה שבתודות האלה לא פגעתי באף אחד שלא הזכרתי.

אבי מעוז: ותודה לכם, חבריי חברי הכנסת.

אבי מעוז: כל טוב.

אחמד טיבי: ותודה ל-40% מחברי הכנסת שלא ישובו לכאן.

אחמד טיבי: חבר הכנסת אופיר סופר – לא פה; חבר הכנסת איתמר בן גביר – לא כאן.

אחמד טיבי: אדוני השר, אתה רוצה להתערב בדיון?

מיכאל מלכיאלי: הוא לא חייב.

מיכאל מלכיאלי: התקנון לא מחייב אותו.

אחמד טיבי: אני לא מאלץ את השר להתערב בדיון, אני פונה אל השר.

אחמד טיבי: אני פונה אל השר.

אלעזר שטרן: אני מאוד מעריך את זה.

אחמד טיבי: והשר מאוד מעריך את זה.

ינון אזולאי: אני לא רשום לדיבור?

אחמד טיבי: אתה לא רשום לדיבור, אבל התבקשתי לרשום אותך לפני חמש דקות.

אחמד טיבי: בבקשה, אדוני חבר הכנסת ינון אזולאי.

ינון אזולאי: אדוני היושב-ראש, אני מעריך את זה שעשית את זה למעני, אבל בשביל הציבור אני אוותר על זה.

ינון אזולאי: מה אתה אומר?

אחמד טיבי: תגיד, אני סתם פניתי אליך?

ינון אזולאי: אדוני, אדוני - - -

אחמד טיבי: הכול מחושב.

יוראי להב-הרצנו: חבר הכנסת טיבי, 50 חברי כנסת לא ישובו לפה?

יוראי להב-הרצנו: זאת הסטטיסטיקה?

אחמד טיבי: 30%–40%.

ינון אזולאי: אדוני היושב-ראש, כבוד השר – קודם כול, אדוני היושב-ראש, תודה רבה שאפשרת לי לדבר.

מיכאל מלכיאלי: תודה שעלית.

ינון אזולאי: זה איתן צריך להגיד תודה שעליתי.

ינון אזולאי: יש לך משהו ספציפי שאתה רוצה שאני אגיד?

מיכאל מלכיאלי: בשבח המציע והיושב-ראש.

ינון אזולאי: אז קודם כול, איתן, אני חושב שהחוק הזה – נשבר פה שיא: חוק טוב שהממשלה לא הביאה אותו בתור הצעה ממשלתית.

ינון אזולאי: אנחנו מכירים את זה מקרוב מחוקים שנמצאים ותקועים והצלחנו להביא רק אחרי שזה היה חוק ממשלתי.

ינון אזולאי: אז קודם כול שאפו על זה שזה לא חוק ממשלתי, שזה הדבר הטוב הראשון שקרה פה.

מיכאל מלכיאלי: כבר אין ממשלה.

ינון אזולאי: ודבר נוסף, איתן – זה באמת חוק של כבוד האדם.

ינון אזולאי: אנחנו תמיד אומרים שגם אדם שנמצא בבית משפט, גם אדם שהוא אסיר, יש לו את הכבוד שמגיע לו.

ינון אזולאי: ולכן אני רוצה לברך אותך על שהחוק הזה – הוא כנראה לא יעבור עכשיו; לפחות תקבל עליו את הדין רציפות.

איתן גינזבורג: יעבור, יעבור.

ינון אזולאי: יעבור?

אחמד טיבי: הוא יעבור היום.

ינון אזולאי: אז עוד יותר טוב.

איתן גינזבורג: יש הסכמה.

ינון אזולאי: אם יש הסכמה גם לשנייה ושלישית אנחנו שמחים שהחוק הזה יעבור, כי זה עוד חוק טוב, שבאמת מקובל על כולנו.

ינון אזולאי: אדוני היושב-ראש, אני מבין שגם אתה תומך בחוק הזה.

אחמד טיבי: בהחלט.

ינון אזולאי: והדבר שעכשיו קרה – אתה יודע למה אנחנו נמצאים פה עד השעה 02:00?

ינון אזולאי: כי מה קרה?

אחמד טיבי: מה קרה?

ינון אזולאי: הגיעו להסכמות.

ינון אזולאי: הגיעו להסכמות.

אחמד טיבי: מה זה הסכמות?

אחמד טיבי: תסביר לצופים.

ינון אזולאי: הסכמות זה שיושבים בין קבוצות, יכול להיות, או בין שני אנשים.

ינון אזולאי: פה זה שני אנשים שלא בטוח שייצגו את כל הקבוצות – לפי הוויכוח שהיה בוועדת הכנסת לא בטוח - - -

אחמד טיבי: חברת הכנסת שרן השכל, אל תצחקי חזק מדי, מסיבות רפואיות.

אחמד טיבי: שרן, כבר הייתה ירידת מים פעם אחת כאן במליאה.

שרן השכל: למי?

אחמד טיבי: אני אספר לך אחר כך.

שמחה רוטמן: זאת סודיות רפואית, הוא לא יכול.

תגיד, אחמד, יש - - -

שרן השכל: חכה, עוד אין לנו תאריך מוסכם, אני מבקשת.

ינון אזולאי: יואב קיש, יואב, חבר הכנסת יואב קיש, אנחנו רואים שהם מביאים לפה הצעות ויש פה חצי שעה חור - - -

אחמד טיבי: תמשיך.

ינון אזולאי: יואב קיש, יואב, אנחנו רואים שמביאים פה הצעת חוק שהיא חשובה.

ינון אזולאי: עכשיו, יש משהו כמו עוד כמה דקות שיכולנו להביא עוד שתי הצעות חוק על הדרך.

ינון אזולאי: למה לא הבאת לנו אותן?

יואב קיש: הבאתי כל מה שיכולתי.

ינון אזולאי: אני מסביר להם מה קרה.

ינון אזולאי: קרה פה שהגענו להסכמות.

ינון אזולאי: הוא שאל מה זה הסכמות – אמרתי: בין שתי קבוצות או בין שני אנשים.

ינון אזולאי: לפעמים האנשים לא מייצגים את כל - -

אחמד טיבי: כדי להסביר לציבור.

ינון אזולאי: - - לא תמיד מייצגים את כל הקבוצות, לפי מה שהיה בוועדת הכנסת, שהתפוצץ שם, אבל היו הסכמות, ולאחר שאחרי ההסכמות האלה היו רוויזיות והסכמות ורוויזיות, ובסופו של דבר הכול היה בסדר.

ינון אזולאי: ברגע האחרון איש מישראל ביתנו החליט עוד פעם להגיש רוויזיה על כל ההסכמות.

ינון אזולאי: שאלו אותי מה זה.

ינון אזולאי: הדבר הוא פשוט: הם עושים אימון לקראת האופוזיציה, ולכן אנחנו נותנים להם - -

יואב קיש: לתת להם להתאמן.

ינון אזולאי: - - נותנים להם להתאמן, כי הם הולכים להיות באופוזיציה להרבה זמן, בעזרת השם.

ינון אזולאי: אדוני היושב-ראש, שוב פעם תודה רבה.

ינון אזולאי: איתן, תודה רבה לך על החוק.

ינון אזולאי: אני מקווה שמילאתי לכם עוד שלוש דקות.

אחמד טיבי: ינון, אין "שוב פעם"; או "עוד פעם" או "שוב".

ינון אזולאי: אתה תגיד לי איך לדבר?

אחמד טיבי: כן.

אחמד טיבי: אתה מכיר את המערכון של הגשש "מונה וסופר"?

אלעזר שטרן: זה היתרון של השעות האלה כשאחמד יושב-ראש.

ינון אזולאי: אבל אתה יודע מה?

ינון אזולאי: תבדוק.

ינון אזולאי: אתה יודע כמה צופים עכשיו יש בשעות האלה?

ינון אזולאי: המונים.

ינון אזולאי: אני ארד מפה ואני אקבל סמ"ס על זה שאנחנו דיברנו.

ינון אזולאי: אתה תראה שאנשים צופים פה.

אחמד טיבי: כן, כן, מכיר את התופעה.

ינון אזולאי: אנשים צופים גם בשעות כאלה, חלק עם נדודי שינה, חלק שבאמת אוהבים אותנו, וחלק שמחכים לראות שסוף-סוף הממשלה הזאת הולכת הביתה, אדוני.

ינון אזולאי: תודה רבה.

אחמד טיבי: תודה רבה.

אחמד טיבי: חברת הכנסת מלינובסקי, בבקשה.

יוליה מלינובסקי: עכשיו?

אחמד טיבי: כן.

אחמד טיבי: בבקשה, גברתי.

יוליה מלינובסקי: תודה רבה, אדוני היושב-ראש.

יוליה מלינובסקי: חבריי חברי הכנסת, אדוני השר, אני כן רוצה לדבר על המטרו.

יוליה מלינובסקי: אנחנו מהבוקר מתעסקים בחוק הזה.

יוליה מלינובסקי: החוק הזה הוא בעצם בשורה שעוד לא הייתה למדינת ישראל כמוה.

יוליה מלינובסקי: מהבוקר אנחנו שומעים ספינים.

יוליה מלינובסקי: בהתחלה אמרו שמי שמתנגד לחוק הזה זה מפלגות חרדיות, ואז כמובן כולם קפצו:

יוליה מלינובסקי: החרדים נגד חוק המטרו - -

מיכאל מלכיאלי: עדיף - - - של המריצות מאשר במטרו.

יוליה מלינובסקי: - - חרדים נגד חוק המטרו, זה פורסם בכל כלי התקשורת.

יוליה מלינובסקי: היה לי מאוד מעניין לדעת מה הסיפור שם, מי הדליף, מי תדרך, מאיפה זה בא.

יוליה מלינובסקי: כי חוק המטרו היה אצלי בוועדה, והשותף להעברת החוק הזה היה חבר הכנסת יעקב אשר, שהוא בין הבודדים שבכלל מבינים מה קורה שם, כי בעברו כראש העיר הוא מבין חוקי תכנון ובנייה ואת כל ההשלכות של הדבר.

יוליה מלינובסקי: ואז הלכתי ובדקתי והתברר שאין דבר כזה ולא היה דבר כזה – מפלגות חרדיות לא התנגדו לחוק המטרו, זה ספין אחד גדול.

יוליה מלינובסקי: פשוט עשו עליהן סיבוב.

יוליה מלינובסקי: נורא מעניין מי עשה את הסיבוב הזה ואת מי זה משרת.

יוליה מלינובסקי: אחר כך אמרו: סמוטריץ' מתנגד בגלל שיש נסיעות בשבת.

יוליה מלינובסקי: לא היה ולא נברא.

יוליה מלינובסקי: יתרה מזו, אני יכולה לגלות שכאשר באוצר ניסו להכניס לחוק המטרו סעיף מיוחד, ספציפי, כדי לאפשר עבודות תשתית בשבת – כי יש דבר כזה שאי-אפשר לעצור מכונה וצריך להמשיך לעבוד 24/7 – אני התנגדתי לזה.

יוליה מלינובסקי: הדבר הזה לא קיים בחוק.

יוליה מלינובסקי: אמרתי: יש סטטוס קוו.

יוליה מלינובסקי: אם מישהו רוצה לעבוד בשבת, גם בעבודות כמו מטרו, שיתכבד וילך למשרד הכלכלה ויקבל אישור לעבודות בשבת.

יוליה מלינובסקי: אני שמרתי על הסטטוס קוו בחוק הזה, ולא עלה על דעתי לשנות אותו, למרות שהחוק הוא בסדר גודל לאומי והחשוב ביותר שהיה פה בשנים האחרונות.

יוליה מלינובסקי: אחר כך אמרו לי שהמשותפת נגד.

יוליה מלינובסקי: שוב פעם - - -

אחמד טיבי: אני רוצה לומר לך, המשותפת תתמוך בהצעת החוק של המטרו.

יוליה מלינובסקי: אוקיי, מתברר שגם המשותפת לא נגד.

יוליה מלינובסקי: אז אני שואלת את עצמי, את מי זה משרת?

יוליה מלינובסקי: מי עשה את הסיבוב הזה על אזרחי ישראל?

יוליה מלינובסקי: 24 רשויות, מיליארדים של כסף.

יוליה מלינובסקי: אם החוק הזה לא עובר – והוא, אגב, תקוע פה במליאה כבר חודשים רבים, זה לא משהו בין רגע – הנזק למשק הוא בין 23 ל-35 מיליארד שקל.

יוליה מלינובסקי: ואז התברר לי שיש בחור ברעננה, שטרטר את החיים לכולם פה, שיש לו אינטרסים כלכליים ברעננה והוא נגד המטרו.

מיכאל מלכיאלי: מי זה, בנט?

יוליה מלינובסקי: לא.

מיכאל מלכיאלי: כי הוא מרעננה.

יוליה מלינובסקי: הייתה בדיחה מוצלחת.

יוליה מלינובסקי: זה היה מוצלח.

יוליה מלינובסקי: והתברר שהבחור הזה הוא גם חבר ליכוד.

יוליה מלינובסקי: השתתף בהפגנות, חבר מקושר לליכוד.

יוליה מלינובסקי: ואז התמונה הסתדרה: יש פריימריז בליכוד, אז כנראה זו התשובה.

יוליה מלינובסקי: זו התשובה, הליכוד עשה על כולכם פה סיבוב – על החרדים, על סמוטריץ', על הערבים, על המשותפת.

יואב קיש: יוליה, איך קוראים לו? איך קוראים לו?

יוליה מלינובסקי: אתה יודע יותר טוב ממני.

יואב קיש: אני לא יודע.

יואב קיש: אני רוצה לדעת.

יוליה מלינובסקי: אתה יודע יותר טוב ממני.

יואב קיש: אני לא יודע.

יואב קיש: אני רוצה לדעת.

יואב קיש: אני לא יודע, אני רוצה לקבל קולות.

יוליה מלינובסקי: הוא בעצם הוציא את כולכם כשעיר לעזאזל, אשמים בדבר הזה, שפוגע באזרחי ישראל.

יוליה מלינובסקי: אבל התכלס, האמת, מאוד פשוטה.

אחמד טיבי: תודה רבה.

מיכאל מלכיאלי: אני חייב לאכזב אותך - - -

יוליה מלינובסקי: אני מסיימת משפט.

יוליה מלינובסקי: האמת מאוד פשוטה – יש בחור ברעננה, חבר ליכוד, שכנראה מחזיק קולות בליכוד והח"כים מהליכוד כנראה צריכים את קרבתו או מבקשים את קרבתו.

אחמד טיבי: תודה רבה.

אחמד טיבי: המסר הגיע.

יוליה מלינובסקי: ובזה – זה הסיפור.

סמי אבו שחאדה: אז אחרי הפריימריז יהיה מטרו.

יוליה מלינובסקי: 166 מיליארד שקל, 24 רשויות, מיליוני אזרחי ישראל, הוציאו את כולכם כמו מטומטמים, ובסוף זה הליכוד והפריימריז.

יוליה מלינובסקי: תודה רבה, אדוני היושב-ראש.

אחמד טיבי: תודה רבה.

אחמד טיבי: לסיכום, אחרי הפריימריז יהיה מטרו.

סמי אבו שחאדה: אחרי הפריימריז בליכוד יהיה מטרו.

אחמד טיבי: נכון.

אחמד טיבי: חבר הכנסת מלכיאלי או יואב קיש – מי?

אחמד טיבי: בבקשה.

יואב קיש: מי בתור?

יואב קיש: לא צריך להעביר.

קריאה: - - -

יואב קיש: איתן, אפשר לעשות שמית על החוק שלך.

יואב קיש: תנו לי את התענוג לעשות שמית, עוד אחת, בזה - - -

אחמד טיבי: שלוש דקות, בבקשה.

יואב קיש: כנסת נכבדה.

יואב קיש: קודם כול, איפה חברת הכנסת, יוליה מלינובסקי?

יואב קיש: יוליה, אפשר לדעת מה שם אותו מישהו מהליכוד?

יואב קיש: אני רוצה לקבל את המתפקדים לפריימריז, אין לי מושג על מי את מדברת.

יוליה מלינובסקי: אתה יודע מצוין.

יואב קיש: את חושבת?

יואב קיש: בבקשה, תגידי שם.

יוליה מלינובסקי: אתה יודע מצוין.

יואב קיש: אין לי מושג על מה את מדברת.

יואב קיש: אבל הינה, אני אומר לך, אם הוא כבר רוצה, שיצביע עבורי.

יואב קיש: אני אגיד לכם בדיוק לגבי המטרו.

יוליה מלינובסקי: אל תצחק - - -

סמי אבו שחאדה: יואב, קוראים לו "אתה יודע מצוין".

יואב קיש: בדיוק.

יואב קיש: אוקיי, אתה יודע מצוין, אני מבקש שתצביע לי בפריימריז.

יואב קיש: עכשיו אני אגיד לכם בצורה מאוד פשוטה.

יוליה מלינובסקי: אני לא רוצה פשוט לעשות לך בושות.

יוליה מלינובסקי: אני לא אפגע פה בשם שלך.

יואב קיש: אני רוצה להגיד לכם בצורה מאוד פשוטה, חוק המטרו, זה חוק של משרד האוצר, שדרס את כל המשרדים האחרים, שהביא אפס התחשבות בפריפריה.

יואב קיש: אני רוצה תשלומים שיאריכו את כביש 6, אני רוצה את כביש הערבה, אני רוצה שמשרד האוצר, שמקבל פה 150 מיליארד שקל, יכניס את היד לכיס ולא תדרסו לנו את הפריפריה.

יוליה מלינובסקי: - - - למה אני לא ראית אותך פעם אחת בדיון אחד?

יוליה מלינובסקי: פעם אחת, בדיון אחד.

יואב קיש: אני מבקש.

יואב קיש: את עדיין תקועה עם מתפקדי הליכוד ברעננה.

יואב קיש: את לא מבינה איפה את חיה.

יואב קיש: יוליה, את הולכת לאופוזיציה, אנחנו לא נראה אותך פה.

יוליה מלינובסקי: חודשים - - -

יואב קיש: את גם ככה נכנסת כנורבגית, אז אל תבואי ותשחקי לנו משחקים.

יוליה מלינובסקי: אתה לא יודע מה קורה, אנחנו - - -

יואב קיש: את לא תשחקי לנו משחקים, כי בסוף את תבואי כנורבגית.

יוליה מלינובסקי: זה משחק מגעיל שלך.

יואב קיש: האמת, גם זה לא יקרה.

יוליה מלינובסקי: בסדר - - -

יואב קיש: אני אומר לך בצורה הכי פשוטה: אתם, עם ליברמן, דרסתם את כל המשרדים האחרים, עשיתם מה שאתם רוצים.

יואב קיש: אתם לא סופרים לא את החרדים, לא את הפריפריה –שום דבר.

יואב קיש: כל מה שמעניין אותו זה רק מה שיעשה במשרד, התקציבים.

יוליה מלינובסקי: - - - קשורים לזה?

יוליה מלינובסקי: מה אתה עושה עליהם סיבוב?

יוליה מלינובסקי: הם לא קשורים לזה.

יואב קיש: לא תקבלו – טוב, אני לא רוצה לצעוק, אני לא יכול.

אחמד טיבי: תירגע.

אחמד טיבי: תודה רבה.

יואב קיש: לא, לא סיימתי.

יואב קיש: אני לא רוצה שהיא תצעק.

אחמד טיבי: לא, אמרתי שתירגע, לא תפסיק.

אחמד טיבי: תמשיך.

יואב קיש: אוקיי.

יואב קיש: אני אומר עוד פעם - - -

יוראי להב-הרצנו: אתם מתנגדים למטרו?

יואב קיש: כן.

יוראי להב-הרצנו: למה?

יואב קיש: אתה לא שומע.

יואב קיש: קודם כול, אני רוצה לקבל קולות - - -

אחמד טיבי: בגלל הבחור מרעננה.

יואב קיש: יש בחור מרעננה שקוראים לו "אתה יודע איך" והוא אמור לתת לי קולות, זאת סיבה אחת.

יואב קיש: והסיבה השנייה, זה מה שאמרתי לך בצורה הכי פשוטה, משרד האוצר דרס פה את כל המשרדים האחרים.

יואב קיש: יש לכם קואליציה שהרי היא לא עובדת כקואליציה, כל משרד עושה מה שהוא רוצה.

יואב קיש: הוא לקח את הדבר הזה, ובלי לתת שום דבר – לא לפריפריה, לא לכבישים - - -

יוראי להב-הרצנו: - - -

יואב קיש: מה?

יואב קיש: בסדר, ככה, כשמביאים כזו - - -

יוליה מלינובסקי: לא אכפת להם - - -

יואב קיש: היושב-ראש, אני לא רוצה לריב איתה.

יואב קיש: אני, לא מתאים לי.

אחמד טיבי: חברת הכנסת מלינובסקי, בבקשה.

אחמד טיבי: תודה, תודה, רבותיי.

קריאה: - - -

יואב קיש: עכשיו, אתה יודע מה?

יואב קיש: הצעתי עוד הצעה אחת שאני מוכן - - -

סמי אבו שחאדה: יואב, יש לכם פריימריז בליכוד, אני לא רוצה - - - את הציפיות - - -

יואב קיש: לא, לא, אתה יודע איך קוראים לו הולך להצביע לי ברעננה.

סמי אבו שחאדה: לא, אתה יודע איך.

יואב קיש: אני רוצה לומר עכשיו, כן.

שמחה רוטמן: יואב, הם עשו תחנה מיוחדת של המטרו ברעננה, זה עלה 50 מיליון שקלים.

יואב קיש: לא, אבל רק 150,000 למרתף.

יואב קיש: אני רוצה להגיד לכם דבר אחד: אתם רוצים הצעה?

יואב קיש: הינה הצעה שהצענו, הינה, תקשיבו: אנחנו מוכנים להכניס את המטרו, ושהתאריך כמו שעלה עכשיו בקריאה ראשונה יעלה – תאריך הבחירות יהיה 25 באוקטובר.

מיכאל מלכיאלי: אתה מפסיד קולות ברעננה.

יואב קיש: אני מוכן להפסיד את הקולות של "אתה יודע איך קוראים לו" ברעננה בשביל שתאריך הבחירות – הינה, אני אומר לך.

יוליה מלינובסקי: איך זה קשור לפריפריה?

יואב קיש: בסדר, מה יש?

יואב קיש: חברים, אני מניח שאתם מבינים איך - - -

אחמד טיבי: תודה רבה.

קריאות: - - -

יואב קיש: אני לא, אני מבקש, לא נתנו לי לדבר.

יואב קיש: אבל הם לא נתנו לי לדבר, תן לי לסיים.

אחמד טיבי: אתה, שתי דקות – נא לתת לחבר הכנסת קיש לגלות מה שמו של הבחור מרעננה.

יואב קיש: קודם כול, את זה אני חייב, כי יודעים איך קוראים לו, אני רוצים שתגידו לי.

יואב קיש: אבל עכשיו אני שם את זה בצד.

יואב קיש: אני אומר לכם בצורה הכי פשוטה - - -

רם שפע: תאריך הבחירות חשוב יותר מהמטרו?

יואב קיש: תאריך הבחירות חשוב.

יואב קיש: אנחנו רוצים הישג.

יואב קיש: אם אתם רוצים את המטרו, אנחנו – הינה, אני מוכן לשכנע, ולהגיד שבשביל זה נביא את המטרו.

יואב קיש: תודה.

קריאות: - - -

אחמד טיבי: תודה רבה.

אחמד טיבי: ובכן - - -

יואב קיש: אני מוכן להפסיד את הקולות של מי שאני לא יודע איך קוראים לו ברעננה.

אחמד טיבי: תודה.

אחמד טיבי: בזה הרגע ידענו מה הקשר בין תאריך הבחירות למטרו.

קריאה: אבל לא הבנו מאה אחוז.

אחמד טיבי: מלכיאלי, בבקשה.

מיכאל מלכיאלי: תודה רבה.

מיכאל מלכיאלי: אדוני היושב-ראש, אדוני השר, אני לא מצליח להבין דבר אחד: מה היה כאן ברבע השעה האחרונה?

מיכאל מלכיאלי: עולה ראש עיריית רעננה לשעבר, מגיש הצעת חוק, ובזמן הזה רוצים לסחוב הצעת חוק אחרת של קיש, שרוצה להרוויח קולות מרעננה, בשביל שמה-שמו מרעננה, בשביל שהמטרו מרעננה לא יעבור.

מיכאל מלכיאלי: זאת תמצית תורת האדם של יוליה.

מיכאל מלכיאלי: ראש עיר מרעננה דוחה חבר מרכז מרעננה בשביל שהמטרו לא יעבור ברעננה.

מיכאל מלכיאלי: ככה אמרה יוליה, אחד, מה-שמו.

מיכאל מלכיאלי: עכשיו, כל זה, רבותיי, על מה – כשבדפוס מכינים הצעת חוק להעיף את ההוא מרעננה.

מיכאל מלכיאלי: בקיצור, אז יש פה יום שכולו רננה.

מיכאל מלכיאלי: מעיפים אחד מרעננה, קיש רוצה קולות ממה-שמו מרעננה על ידי חוק של רעננה, וכולנו ברננה.

אחמד טיבי: תודה רבה.

אחמד טיבי: חבר הכנסת רון כץ.

אחמד טיבי: היה שווה.

יובל שטייניץ: אדוני היושב-ראש, אמרת לי קודם שיש עוד שניים שלא נמצאים.

אחמד טיבי: יש חברי כנסת – פתחתי את הרשימה הזו.

אחמד טיבי: אם תרצה, אני אתן לך.

יובל שטייניץ: אה, אתה פתחת את הרשימה.

יובל שטייניץ: אז זה בניגוד להתחייבות שהתחייבת אליי.

אחמד טיבי: שלוש דקות, בבקשה.

רון כץ: אדוני היו"ר, כנסת נכבדה, דווקא אני שמח לעלות לפה אחרי ההלצה של האופוזיציה, כי אני מרגיש שאני נמצא באיזה לופ שעדיין לא הבנתי את המהות שלו.

רון כץ: ישבתי פה עכשיו מאחורי המליאה, ואני לא יודע אם זה בגלל השעה או שחשבתי שאני מדמיין, אבל ראיתי את יושב-ראש האופוזיציה משחרר סרטון וקורא לראש הממשלה הבא "מסית".

רון כץ: האיש המציא את מכונת ההסתה.

רון כץ: האיש שפילג את החברה הישראלית, שהמציא תככים ומזימות על מנת לפלג את העם המדהים הזה, קורא לבן אדם היחיד בבניין הזה שכולם מאמינים בו, שהצליח לאחד את כל המפלגות - -

יואב קיש: כוחות האופל, כוחות האופל.

יואב קיש: כולם מאמינים לכוחות האופל.

רון כץ: - - של הקואליציה, שבנה פה ממשלה לתפארת, שיקים את הממשלה הבאה, בעזרת השם, בהקדם.

רון כץ: ואני שומע שמי שהמציא - -

יובל שטייניץ: מי זה?

יובל שטייניץ: מי זה?

יובל שטייניץ: זה זה שקורא לנו "כוחות האופל"?

רון כץ: - - את מכונת השקרים וההסתה קורא - - -

יובל שטייניץ: מי קרא "כוחות האופל" למפלגות נבחרות בכנסת?

יובל שטייניץ: מי קרא "כוחות האופל"?

רון כץ: אמרתי, אולי זאת השעה, אבל לא, זאת לא השעה.

רון כץ: זה כנראה האופוזיציה, שעוד פעם משתנה.

רון כץ: אז אזכיר לכם מה שאני אומר לכם תמיד.

יובל שטייניץ: מי קרא "כוחות האופל" לראשונה בהיסטוריה באופוזיציה?

אחמד טיבי: תודה.

רון כץ: תתקעו את תקנות איו"ש, ותתקעו עכשיו גם את המטרו, ותתקעו את מדינת ישראל, ותמשיכו לפלג ותמשיכו לשקר, ויאיר לפיד יהיה ראש הממשלה הבא.

רון כץ: תודה רבה.

אחמד טיבי: תודה רבה.

אחמד טיבי: תודה רבה.

אחמד טיבי: הודעה – סטנה שוואיה.

יובל שטייניץ: אנחנו מסיתים - - -

אחמד טיבי: לגיטימי לחלוטין.

יובל שטייניץ: פעם ראשונה בהיסטוריה קראו "כוחות האופל" לאופוזיציה.

יובל שטייניץ: זאת לא הסתה בעיניך?

אחמד טיבי: תודה רבה.

אחמד טיבי: הודעה לסגנית מזכיר הכנסת.

ראדה חסייסי: תודה.

ראדה חסייסי: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה ראשונה, מטעם הכנסת, הצעת חוק התפזרות הכנסת העשרים-וארבע, התשפ"ב–2022, של חברי הכנסת מוסי רז, סמי אבו שחאדה, יצחק פינדרוס, מיכאל מלכיאלי, איימן עודה, יריב לוין, אלי כהן, גילה גמליאל, שלמה קרעי, בועז טופורובסקי וקבוצת חברי הכנסת.

ראדה חסייסי: תודה.

ראדה חסייסי: (קריאה ראשונה)

אחמד טיבי: האם אני יכול לבקש משלושת האחרונים שנרשמו לוותר על זכות הדיבור?

אחמד טיבי: רם – מוותר; יוראי – מוותר; פינדרוס – מוותר.

אחמד טיבי: תודה רבה.

אחמד טיבי: אנחנו עוברים להצבעה, רבותיי.

אחמד טיבי: נא לשבת.

אחמד טיבי: תצביעו.

אחמד טיבי: בעד ההצעה להעביר את הצעת החוק לוועדה – 31

אחמד טיבי: נמנעים – אין

אחמד טיבי: 31 בעד, אין מתנגדים, אין נמנעים.

אחמד טיבי: הצעת החוק של בתי המשפט (תיקון מס' 104) (צילום בבית המשפט), עברה בקריאה ראשונה והיא תעבור לוועדת החוקה להמשך דיון.

אחמד טיבי: תודה רבה.

אחמד טיבי: [רשומות (הצעות חוק, חוב' כ/923).

אחמד טיבי: ]

אחמד טיבי: חבר הכנסת ניר אורבך, בבקשה, אדוני יושב-ראש ועדת הכנסת יציג את הצעת חוק התפזרות הכנסת העשרים-וארבע.

אחמד טיבי: בבקשה.

אחמד טיבי: לקריאה ראשונה, כמובן.

): אדוני היושב-ראש, חבריי חברי הכנסת, אני מתכבד להציג בפני הכנסת את הצעת חוק התפזרות הכנסת.

מיכאל מלכיאלי: בגיל ושמחה שהגענו עד הלום.

אחמד טיבי: סטנה, יא זלמה.

): אני מציג, חבר הכנסת מלכיאלי.

): אני מתכבד להציג בפני הכנסת את הצעת חוק התפזרות הכנסת העשרים-וארבע בקריאה הראשונה.

): ההצעה היא מיזוג של עשר הצעות חוק פרטיות של חברים מהקואליציה ומהאופוזיציה, והיא אושרה בוועדת הכנסת פה אחד.

): בעת הדיון בוועדת הכנסת הוחלט באופן חריג לכלול בהצעה לקריאה ראשונה שני מועדים חלופיים לקיום הבחירות, ורק בהמשך הליכי החקיקה יוסכם על המועד הסופי.

אחמד טיבי: לא רע.

): דבר זה הוחלט גם לאחר שהוועדה שמעה את עמדת מנכ"לית ועדת הבחירות המרכזית.

): אבקש מהכנסת לאשר את הצעת החוק בקריאה הראשונה ולהחזירה לוועדת הכנסת לשם הכנתה לקריאה השנייה והשלישית.

): תודה רבה.

אחמד טיבי: תודה רבה.

אחמד טיבי: האם מישהו מהיוזמים רוצה לדבר?

מיכאל מלכיאלי: לא, לא.

אחמד טיבי: חלאס.

אחמד טיבי: אוקיי, אין דוברים.

אחמד טיבי: אפשר לדבר, אבל אף אחד לא נרשם.

יואב קיש: היא לא נותנת לנו.

יואב קיש: היא אומרת שאי-אפשר לדבר.

אחמד טיבי: למה?

אחמד טיבי: מה לא נותנת, יואב?

אחמד טיבי: לא.

מיקי לוי: רשימת הדוברים סגורה.

אחמד טיבי: האם נרשמו דוברים לדיבור?

בצלאל סמוטריץ': אנחנו מבקשים להירשם.

אחמד טיבי: זאת עכשיו בקשה חדשה.

יואב קיש: היא אומרת ככה: קודם אתה צריך להקריא את רשימת המציעים, ואחרי המציעים - - -

אחמד טיבי: לכן ביקשתי.

אחמד טיבי: האם יש מישהו מהמציעים שרוצים לדבר – אמרו לי לא.

אחמד טיבי: אמרו לי לא.

יואב קיש: עכשיו אנחנו רוצים לדבר.

אחמד טיבי: בשביל מה?

בצלאל סמוטריץ': חמש דקות, נאום פרידה.

אחמד טיבי: יש חברי - - -

בצלאל סמוטריץ': הינה, עכשיו אורית – יהיה קצר.

אחמד טיבי: מי נרשם?

אחמד טיבי: הם לא רוצים.

אחמד טיבי: אני אמרתי: יוזמים – הם לא רוצים.

אחמד טיבי: חברת הכנסת, אורית סטרוק, בבקשה.

אחמד טיבי: רשימת הדוברים סגורה.

אחמד טיבי: חבר הכנסת בצלאל סמוטריץ'.

יצחק פינדרוס: לא הייתה סגורה הרשימה?

בצלאל סמוטריץ': היושב-ראש, השרים, חבריי חברי הכנסת, פיזור הכנסת הנמהר הזה שאתם דוהרים אליו הוא מיותר וחסר אחריות.

בצלאל סמוטריץ': אתם גוררים את מדינת ישראל בכוח לבחירות בעיצומו של משבר כלכלי גדול וגוזרים עלינו קיפאון ועל אזרחי ישראל סבל ועליות מחירים.

בצלאל סמוטריץ': הימין הוא הרוב בעם, הוא הרוב בכנסת, וזה רק בגלל אנשים קטנים שלא מצליחים לשים את המשקעים והיריבויות והעלבונות והכעסים, ונגררים אחרי אופורטוניסט, גדול האופורטוניסטים בכנסת הזו, שרק רוצה להיכנס לבלפור לכמה חודשים.

בצלאל סמוטריץ': זה שהטיף לנו במשך שנה שלמה שאסור ללכת לבחירות חמישיות, אלה שנימקו בצורך למנוע בחירות חמישיות את הפרת ההבטחות הסיטונאית, את העריקה מהבוחרים, וההבטחות והערכים והשותפים והדרך, דוהרים עכשיו בכוח, רק כדי שחס וחלילה לא נספיק להרכיב ממשלה לאומית טובה, אחרת, בכנסת הזו, ונימנע מבחירות.

בצלאל סמוטריץ': אפשר עוד לעצור את זה, עד יום רביעי בחצות.

בצלאל סמוטריץ': אם רק אנשים ישימו את טובת מדינת ישראל ואזרחיה, ויזכרו שבאנו לעבוד אצל הציבור ולא אצל עצמנו.

בצלאל סמוטריץ': אבל אם תגזרו עלינו ללכת לבחירות האלה, אז הם יהיו שחר של יום חדש.

בצלאל סמוטריץ': ואני רוצה, כן, בתוך התהליך הזה של פיזור הכנסת, קודם כול להודות מאוד מאוד לשותפיי בנבחרת, אני חושב, הטובה ביותר בכנסת הזו, הציונות הדתית.

בצלאל סמוטריץ': אני רוצה להודות לכל שותפיי ראשי המפלגות, יואב, באמת, כל החברים הטובים למחנה הלאומי.

בצלאל סמוטריץ': אני חושב שהוכחנו בשנה האחרונה אחדות גדולה, לכידות.

בצלאל סמוטריץ': הוכחנו יכולת עבודה, ניהלנו מאבק עיקש והבאנו להפלתה של הממשלה הנוראה הזו, שנשענה על תומכי טרור והסבה נזקים כמעט בכל היבט במדינת ישראל.

בצלאל סמוטריץ': ואני אומר לכם שזה שחר של יום חדש, מכיוון שהמחנה הלאומי המגובש הזה יסתובב עכשיו מעיר לעיר ומכפר לכפר בחודשים הקרובים, ירים את הראש, יזקוף את הקומה, יחזיר את התקווה לאזרחי ישראל שאפשר לתקן.

בצלאל סמוטריץ': כן, אם אתה מאמין שאפשר לקלקל – וראינו בממשלה הזו עד כמה אפשר לקלקל – תאמין שאפשר לתקן.

בצלאל סמוטריץ': מדינת ישראל היא המקום הטוב ביותר לכל יהודי העולם לחיות בו, ואפשר להפוך אותו למקום טוב עוד הרבה יותר.

בצלאל סמוטריץ': אפשר וצריך להפוך את מדינת ישראל ליהודית יותר, לציונית יותר, למחוברת לזהותה ולערכיה, למחויבת להתיישבות בכל מרחבי ארץ ישראל, לרגישה יותר חברתית, לטובה יותר כלכלית; אפשר לתקן את מערכת המשפט; אפשר לתקן את סוגיית המשילות; אפשר לתקן את הריבונות; אפשר לתקן את הביטחון; אפשר לתקן את הביטחון האישי.

בצלאל סמוטריץ': אחרי הרבה יותר מדי זמן שהציבור הישראלי מאס בפוליטיקה - -

אחמד טיבי: תודה רבה.

בצלאל סמוטריץ': כן.

בצלאל סמוטריץ': - - כי אם פוליטיקה זה שקרים ותככים והונאות ורמאויות ועניינים אישיים, אז אנשים לא באים להצביע – כן, אפשר ללמד שיש פוליטיקה של דרך, של מחויבות - - אני מסיים, אדוני היושב-ראש, כבר.

אחמד טיבי: תודה.

בצלאל סמוטריץ': - - יש פוליטיקה של ערכים, של דרך, של מחויבות לציבור, של מילה, של אמינות – מה שהממשלה הזו דרסה עד דק, עד עפר.

אחמד טיבי: תודה רבה.

בצלאל סמוטריץ': ואת הבשורה הגדולה הזאת אנחנו נפיץ לאזרחי ישראל, ובעזרת השם נקבל מהם מנדט גדול, רחב, לממשלה יהודית, לאומית, ציונית, טובה לישראל.

אחמד טיבי: תודה רבה.

אחמד טיבי: חבר הכנסת יואב קיש.

יואב קיש: כבוד היושב-ראש, כנסת נכבדה, אני לא הולך להאריך.

יואב קיש: אני רוצה להגיד שלמרות שכולנו הולכים פה לקמפיין בחירות – ושמעתי חברים פה מהצד ההוא ומהצד הזה שעולים ואומרים – אני חושב שהיום קודם כול אני רוצה לברך את השר מאיר כהן, על חוק בעלי מוגבלויות שעבר פה בקריאה שנייה ושלישית, וגם את ראש ממשלת המעבר המיועד יאיר לפיד.

יואב קיש: אני חושב שגם העבודה שעשינו פה על החוקים ביחד, בועז, בועז, העבודה שעשינו על החוקים ביחד, שלא הייתה פשוטה – אני חושב שבסוף אפשר לברך על סיכומים בין קואליציה לאופוזיציה עם לילה מאוד מתוח ולא פשוט.

יואב קיש: אנחנו הולכים לריב בבחירות, אבל אני אומר לכם, לכולכם: אנחנו עם אחד.

יואב קיש: אנחנו צריכים לנצח בשביל העם שלנו.

יואב קיש: העם, אני אומר, מדינת ישראל, מדינה יהודית, הבית של העם היהודי – בעיני זה הדבר הכי חשוב.

יואב קיש: גם האחדות שלנו.

יואב קיש: אני חושב שעם זה אנחנו צריכים ללכת גם לבחירות.

יואב קיש: וכן, כל אחד יעשה את הקרב שלו, אבל לא לשכוח שאנחנו עם אחד.

יואב קיש: תודה.

אחמד טיבי: תודה רבה.

אחמד טיבי: תמה רשימת הדוברים.

אורית סטרוק: למה?

אורית סטרוק: למה?

אחמד טיבי: סליחה, אני קראתי לך ואת לא – קראתי לך, חברת הכנסת סטרוק.

אחמד טיבי: אני קראתי לך ראשונה.

אחמד טיבי: קראתי לך ראשונה, חברת הכנסת סטרוק.

אורית סטרוק: - - -

אחמד טיבי: קראתי לך או לא קראתי לך?

אורית סטרוק: - - -

אחמד טיבי: לא אמרת לי שהחלפתן.

אחמד טיבי: בבקשה.

קריאה: - - -

אחמד טיבי: היא אומרת שהיא התחלפה.

אורית סטרוק: לילה טוב, חבריי חברי הכנסת.

אורית סטרוק: אני רוצה לנצל את הבמה הזו כדי לומר תודה – תודה בשם כל האופוזיציה קודם כול לחברינו יריב לוין, שלא נמצא כאן, אבל אנחנו נמצאים בערב הזה במידה רבה וגדולה בזכותו.

אורית סטרוק: אנחנו מאחלים לו רפואה שלמה, מעריכים מאוד את כל פועלו לאורך כל השנה הקשה הזו, ובזכותו במידה רבה, כמובן בזכות כל אחד ואחד מאיתנו, הגענו עד הלום.

אורית סטרוק: זה דבר ראשון.

אורית סטרוק: אני רוצה לומר תודה גדולה מעומק הלב לידידי ושותפי לשדולת ארץ ישראל וגם למי שהוביל את האופוזיציה בלילה באמת מתוח ולא פשוט זה – אני חושבת שאני אומרת את זה בשם כולנו – יואב קיש.

אורית סטרוק: אין עליך בעולם, ממש תודה רבה רבה רבה בשם כולנו.

אורית סטרוק: ואני רוצה להזכיר לכולנו שבערב המיוחד הזה, ערב ראש חודש תמוז, ערב ראש חודש תמוז זה התאריך, חבריי, שבו יצאו לדרך המרגלים.

אורית סטרוק: המרגלים יצאו לתור את הארץ בערב ראש חודש תמוז.

אורית סטרוק: איך אנחנו יודעים את זה?

אורית סטרוק: כי אחרי 40 יום, כשהם חזרו, זה היה תשעה באב.

אורית סטרוק: והמסע הזה לתור את הארץ גזר על אבותינו 40 שנה במדבר בלי להיכנס לארץ.

אורית סטרוק: והינה אנחנו זכינו, לא אחרי 40 שנה – אחרי כמעט אלפיים שנות גלות – זכינו לחזור לארץ כדי להקים בה מחדש את המדינה של העם היהודי.

אורית סטרוק: את המדינה של העם היהודי.

אורית סטרוק: זכינו לחזור לארץ כדי להקים פה מחדש את חזון כל הדורות שהתגעגענו אליו וכספנו אליו.

אורית סטרוק: זכינו במה שלא זכו אבותינו במדבר.

אורית סטרוק: ואנחנו מלאים תודה ומלאים תחושת מחויבות גדולה כלפי כל הדורות שמאחורינו, שחלמו על הרגע הזה, על השנים האלה שאנחנו זוכים להן.

אורית סטרוק: השנה האחרונה הזו הייתה שנה קשה בהיבט הזה, כי זו הייתה שנה, כמו שאמר חברנו ניר אורבך – הייתה שנה של ניסוי שברוך השם, רבים מודים שהוא נכשל.

אורית סטרוק: הניסוי להקים פה מדינה שהיא לא מדינת העם היהודי, מדינת שני לאומיה, זה ברוך השם נכשל.

אורית סטרוק: זה מאחורינו.

אורית סטרוק: פנינו קדימה, להמשיך בהקמת מדינת ישראל, מדינת העם היהודי, כאן, בארץ ישראל.

אחמד טיבי: תודה רבה.

אחמד טיבי: תודה רבה.

אחמד טיבי: ובכן, רבותיי, תמה רשימת הדוברים ואנחנו עוברים להצבעה.

אחמד טיבי: בעד ההצעה להעביר את הצעת החוק לוועדה – 50

אחמד טיבי: נמנעים – אין

אחמד טיבי: בעד – 50, אין מתנגדים, אין נמנעים.

אחמד טיבי: חבר הכנסת - - -

אבי דיכטר: הצבעתי בטעות אצל גלית דיסטל.

אחמד טיבי: הוא הצביע בטעות במקום גלית דיסטל.

אחמד טיבי: חבר הכנסת בן גביר?

אחמד טיבי: בעד, נרשם בפרוטוקול; חבר הכנסת פינדרוס?

אחמד טיבי: בעד, נרשם בפרוטוקול.

אחמד טיבי: סמי (אומר בערבית)?

אחמד טיבי: חברת הכנסת עאידה תומא – בעד, בפרוטוקול.

אחמד טיבי: אני מודיע על הפסקה בישיבה.

אחמד טיבי: תבוא הודעה על מועד חידוש – מחר.

קריאה: - - -

אחמד טיבי: סוכם מחר ב-12:00?

אחמד טיבי: אהה, אוקיי.

אחמד טיבי: הישיבה תתחדש מחר בשעה 12:00.

אחמד טיבי: תודה רבה.

אחמד טיבי: היום ב-12:00, רבותיי.

אחמד טיבי: תודה רבה.

אחמד טיבי: היום ב-12:00, ולכן אנחנו יוצאים להפסקה.

אחמד טיבי: תודה רבה.

בשעה 02: << נושא >> מסמכים שהונחו על שולחן הכנסת << נושא >>

מנסור עבאס: צוהריים טובים.

מנסור עבאס: אני מחדש את ישיבת הכנסת.

מנסור עבאס: אנחנו מתחילים עם הודעה לסגנית מזכיר הכנסת.

מנסור עבאס: בבקשה.

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הכנסת:

אלינור ימין: הצעת חוק ביטוח בריאות ממלכתי (תיקון מס' 65) (החזר דמי נסיעה באמבולנס לחולה סיעודי ובעד חולה שנפטר), התשפ"ב–2022, של חברי הכנסת חוה אתי עטייה, אורית מלכה סטרוק ואבי דיכטר; הצעת חוק האנטומיה והפתולוגיה (תיקון מס' 3) (המרכז הלאומי לרפואה משפטית), התשפ"ב–2022, של חברי הכנסת ווליד טאהא, מנסור עבאס ומאזן גנאים.

אלינור ימין: תודה.

מנסור עבאס: תודה.

מנסור עבאס: [מס' מ/1393; דברי הכנסת, חוב' ל', ישיבה 138.

מנסור עבאס: ]

מנסור עבאס: אנחנו עוברים להנמקת ערעורים של חברי הכנסת על הודעת הממשלה על רצונה להחיל דין רציפות על הצעת חוק סדר הדין הפלילי (סמכויות אכיפה – מעצרים) (שטח מחיה במתקני שירות הביטחון הכללי) (הוראת שעה), התשפ"א–2021.

מנסור עבאס: ההודעה כבר נמסרה.

מנסור עבאס: אנחנו מתחילים עם ראשון חברי הכנסת שמנמקים את הערעור, חבר הכנסת אוסאמה סעדי.

מנסור עבאס: בבקשה.

מנסור עבאס: חמש דקות.

אוסאמה סעדי: אדוני, תודה.

אוסאמה סעדי: כבוד היושב-ראש, כבוד השר, חבריי חברי הכנסת, זה מסוג החוקים שעושים בהם מחטפים ביום האחרון או ביום הלפני-אחרון לפני פיזור הכנסת הזאת.

אוסאמה סעדי: מדובר בהצעת חוק מאוד מאוד מאוד, אדוני היושב-ראש, מסוכנת, כי אני מזכיר לכולם שבג"ץ שטח המחיה שאנחנו מדברים עליו, שהוא נשוא הודעת הממשלה, מדבר על כך שהשב"ס, המשטרה ומשרד ביטחון הפנים ידאגו לכך שכל אסיר ושכל עצור – חבריי חברי הכנסת טיבי, סמי אבו שחאדה ועופר כסיף, בג"ץ שטח המחיה קבע שכל אסיר וכל עצור יקבל את המינימום, המינימום, של 4.5 מ"ר, שזה כולל שירותים ומקלחת – 4.5 מ"ר.

אוסאמה סעדי: עד היום, למרות שבג"ץ פסק את זה לפני שנים, מדינת ישראל מפירה באופן גס, בצורה בוטה, את החלטת בג"ץ, מבזה את בית המשפט העליון, וכל שנה מגישה הארכה, עוד הארכה ועוד הארכה, כי אומרים: אנחנו הולכים לבנות עוד בית כלא במג'ידו.

אוסאמה סעדי: אבל בינתיים, אמרתי – הם אומרים, הגענו ל-4 מ"ר, אדוני היושב-ראש, אבל אך איך הגיעו ל-4 מ"ר אם לא בנו אף בית כלא עד היום?

אוסאמה סעדי: אז מה המתכון, עופר?

אוסאמה סעדי: אתה יודע מה זה, עיר אוהלים בקציעות.

אוסאמה סעדי: לכן, אני חושב שכאשר בג"ץ דיבר על שטח המחיה, הבג"ץ חל גם על אסירים ביטחוניים, גם על אסירים פליליים וגם על מתקני השב"כ.

אוסאמה סעדי: החוק הזה היום בא להחריג את מתקני השב"כ, שאנחנו אומרים ששם עושים דברים נוראיים, במרתפי השב"כ ובמתקני השב"כ – לא צריך להחריג.

אוסאמה סעדי: לכן צריך להתנגד ולהפיל את החוק.

מנסור עבאס: תודה, חבר הכנסת אוסאמה סעדי.

מנסור עבאס: אין חברי כנסת מסיעות הבית – אוקיי.

מנסור עבאס: יש?

סמי אבו שחאדה: - - -

מנסור עבאס: אוקיי.

מנסור עבאס: אז אנחנו עוברים להצבעה על הודעת הממשלה על רצונה להחיל דין רציפות על הצעת חוק סדר הדין הפלילי (סמכויות אכיפה – מעצרים) (שטח מחיה במתקני שירות הביטחון הכללי).

מנסור עבאס: נא להצביע.

מנסור עבאס: בעד הודעת הממשלה – 4

מנסור עבאס: נמנעים – אין

אחמד טיבי: נגד.

אחמד טיבי: תגיד, אתה נורמלי?

אחמד טיבי: אתם ביקשתם להתנגד.

מוסי רז: הינה - - -

מנסור עבאס: חברי הכנסת, ארבעה חברי כנסת בעד, חמישה חברי כנסת מתנגדים.

מנסור עבאס: הודעת הממשלה נדחתה.

מנסור עבאס: [רשומות (הצעות חוק, חוב' כ/919).

מנסור עבאס: ]

מנסור עבאס: אנחנו עוברים לסעיף הבא על סדר-היום – הצעת חוק הארכת השעיה של עובד המדינה ופיטורים – חברי הכנסת, בבקשה.

מנסור עבאס: הצעת חוק הארכת השעיה של עובד המדינה או פיטורים לשם הגנה על קטין או חסר ישע (תיקוני חקיקה), התשפ"ב–2022, לקריאה ראשונה, של חברת הכנסת שרן מרים השכל.

מנסור עבאס: בבקשה, עשר דקות.

שרן השכל: חבר'ה, אני מבקשת, בבקשה, קודם כול להתחיל גיוס מייד.

שרן השכל: צוהריים טובים, חבריי חברי הכנסת.

שרן השכל: אני שמחה להציג את הצעת החוק הראשונה על סדר-היום: הצעת חוק לפיטורי מורים שלמעשה הוגש נגדם כתב אישום בגין עבירות מין, הטרדות מיניות, תקיפות מיניות ועבירות אלימות.

שרן השכל: אני לא יודעת אם את הצעת החוק הזאת – אתם יודעים, האמת היא שאני קצת מתביישת שאנחנו צריכים הצעת חוק כזו ושהדבר הזה לא פשוט לא מובן מאליו.

שרן השכל: איך יכול להיות שעד היום מורה, מחנך, מי שאמור להיות האדם שלמעשה מגדל, מטפח ומעצים את אותו דור צעיר – אנחנו, ההורים, מפקידים בידיו את הדבר היקר לנו מכול, וברגע שאותו מורה מעל בתפקידו ולמעשה תקף את הילד תקיפה מינית או באלימות, באות, בתוך הוועדה, בדיונים שקיימנו, אותן רשויות ואומרות: אין לנו את הכלים לפטר את המורה הזה.

שרן השכל: המצב הזה הוא פשוט אבסורד, ולכן הבאתי את הצעת החוק הזאת, שלמעשה קובעת שבמקרים שבהם הייתה תקיפה מינית או תקיפה באלימות משרד החינוך ונציבות שירות המדינה יוכלו לפטר את אותו מורה שפשוט פגע פגיעה כל כך קשה בילדים האלה.

שרן השכל: צריך להבין שהמצב היום כל כך אבסורדי שלפעמים אותם תלמידים שעברו את החוויה הקשה מכול, ששברה אותם, שהשיקום ממנה ייקח שנים, אם בכלל, חוזרים יום לאחר מכן לתוך מערכת החינוך והם פוגשים את אותו מורה שתקף אותם.

שרן השכל: איך אנחנו מסוגלים להביא את הילדים למצב כזה?

שרן השכל: איזו טראומה נוספת למעשה המערכת מעבירה אותם?

שרן השכל: אנחנו היום מעבירים את החוק בקריאה ראשונה, ואני מקווה שנספיק להגיע גם לקריאה שנייה ושלישית, משום שהצעת החוק הזאת היא קריטית – היא קריטית לנפשם של הילדים כדי שאנחנו נוכל להגן עליהם; היא קריטית למערכת, שהיום אין לה את הכלים לפטר את אותם מורים בגלל הסכמים כאלה ואחרים; היא קריטית למעשה לכולנו.

שרן השכל: אז בנימת ההסכמות האלה, אני קוראת לכולם, לכל חברי הכנסת, לבוא ולהצביע בעד הצעת החוק.

שרן השכל: תודה רבה.

מנסור עבאס: תודה, חברת הכנסת שרן השכל.

מנסור עבאס: לא נרשמו דוברים ואני נועל את רשימת הדוברים.

קריאה: - - -

מנסור עבאס: כן, אפשר, אני חוזר בי.

מנסור עבאס: יש תגובה?

מנסור עבאס: אז חברי הכנסת, נא לשבת.

מנסור עבאס: אנחנו עוברים להצבעה.

מנסור עבאס: חבר הכנסת, נא לשבת.

מנסור עבאס: אנחנו עוברים להצבעה על הצעת חוק הארכת השעיה של עובד המדינה ופיטורים של עובד הוראה לשם הגנה על קטין או חסר ישע בקריאה ראשונה.

מנסור עבאס: נא להצביע.

מנסור עבאס: בעד ההצעה להעביר את הצעת החוק לוועדה – 10

מנסור עבאס: נמנעים – אין

מנסור עבאס: עשרה חברי כנסת בעד, אין מתנגדים, אין נמנעים.

מנסור עבאס: הצעת החוק מתקבלת בקריאה ראשונה ועוברת להכנה לקריאה שנייה ושלישית בוועדת החינוך, התרבות והספורט.

מנסור עבאס: [רשומות (הצעות חוק, חוב' כ/916).

מנסור עבאס: ]

מנסור עבאס: אנחנו עוברים להצעת חוק הספורט (תיקון מס' 17) (זכויות ספורטאי קטין), התשפ"ב–2022, של חברי הכנסת שרן מרים השכל וסימון דוידסון, לקריאה ראשונה.

מנסור עבאס: בבקשה.

מנסור עבאס: מי מציג?

מנסור עבאס: את, שרן, מציגה?

מנסור עבאס: היא רושמת שיא.

שרן השכל: שני חוקים.

מנסור עבאס: היו לך עוד כמה.

שרן השכל: מה זה, יש עוד הרבה, ולצערי לא הגענו איתם להסכמות.

מנסור עבאס: עשר דקות, גברתי.

שרן השכל: תודה רבה.

שרן השכל: חבריי חברי הכנסת, הצעת החוק הזאת, שעליה עבדתי בשיתוף פעולה עם חבר הכנסת סימון דוידסון, שגם נמצא כאן במליאה, למעשה מסייעת למשפחות רבות – או יותר נכון לילדים רבים – שעד היום, במצבים שבהם גם אם הם היו צריכים לעבור דירה או למקום אחר או רצו לעבור קבוצה, הם היו צריכים לשלם קנס של לפעמים עשרות אלפי שקלים רק כדי להמשיך לעסוק בדבר שאותו הם אוהבים יותר מכול – כדורגל, כדורסל; ספורט.

שרן השכל: אנחנו בוועדת החינוך, התרבות והספורט כל כך מנסים לעודד את הדור הצעיר לבוא ולעסוק בספורט, באיזשהו סוג של משחק קבוצתי, משותף, ביחד, שמלמד על אחריות, על מסירות, על אחווה – כל כך הרבה ערכים חשובים – מנסים לעודד את זה יום אחרי יום.

שרן השכל: והינה הגיעו אליי ולוועדת המשנה שחבר הכנסת סימון דוידסון עומד בראשה לא מעט תלונות מקרב הורים שונים על סוג של, הייתי אומרת, נקמנות אישית, שבה קונסים את אותם שחקנים צעירים שבסך הכול רצו לעבור קבוצה או שעברו לעיר מגורים חדשה, ולא מאפשרים להם את המעבר הזה; אומרים לאותם הורים שהם צריכים לשלם סכום אדיר, שלרובם אין את היכולת לשלם אותו, או למעשה משעים אותו לתקופה מאוד מאוד ארוכה.

שרן השכל: המצב האבסורדי הזה למעשה מייצר מצב שבו המועדונים מונעים מאותו ילד במשך תקופה ארוכה את הדבר האהוב עליו מכול, את הדבר שלפעמים – אתם יודעים, אם זה בשכונות מצוקה או ילדים במצב סוציו-אקונומי נמוך, זה לפעמים הדבר היחיד שמחזיק אותם, שהם נהנים ממנו, שהם מגיעים אליו פעמיים, שלוש בשבוע בשביל לפרוק את הכול, בשביל ללמוד ערכים, בשביל להשאיר אותם בסוג של מסגרת מסוימת, ולמעשה, המצב הקיים היום מונע מהם לעשות את זה.

שרן השכל: לא יכול להיות שבגלל איזה סוג של וטו כזה או אחר לא נאפשר לילדים את הדבר האהוב עליהם מכול, שבטח אנחנו כמדינה מנסים לעודד אותו.

שרן השכל: הצעת החוק הזאת מורכבת וכמובן שהיו לה לא מעט מתנגדים.

שרן השכל: אני רוצה לנצל את ההזדמנות כדי להודות לשר התרבות והספורט, שקיבל החלטה לא פשוטה והסכים לבוא ביחד ולראות איך אנחנו פותרים את המצב האבסורדי הזה ומאפשרים לילדים בכל מצב סוציו-אקונומי שבו הם נמצאים – עשירים, עניים, צפונים, דרומים וכו' – לאפשר להם - -

מנסור עבאס: חברי הכנסת, בואו נשמור קצת על השקט.

שרן השכל: - - מאפשרים להם להמשיך באותה פעילות ספורטיבית שאותה הם כל כך אוהבים בלי אותו קנס של לפעמים עשרות אלפי שקלים.

שרן השכל: אז אני רוצה להודות לכל השותפים בהצעת החוק הזאת ואני קוראת לכולם להצביע בעד.

שרן השכל: תודה רבה.

מנסור עבאס: תודה, חברת הכנסת שרן השכל.

מנסור עבאס: אין דוברים בהצעת החוק.

מנסור עבאס: אנחנו עוברים ישירות להצבעה.

מנסור עבאס: נא לשבת.

קריאה: - - -

מנסור עבאס: אנחנו הולכים לפי הקצב של שרן.

קריאה: - - -

מנסור עבאס: אנחנו מצביעים על הצעת חוק הספורט (תיקון מס' 17) (זכויות ספורטאי קטין), בקריאה ראשונה.

מנסור עבאס: נא להצביע.

מנסור עבאס: בעד ההצעה להעביר את הצעת החוק לוועדה – 24

מנסור עבאס: נמנעים – אין

קריאה: יש טעות - - -

מנסור עבאס: מי טעה בהצבעה?

אוסאמה סעדי: - - -

מנסור עבאס: אוקיי.

מנסור עבאס: חברת הכנסת אימאן ח'טיב יאסין הצביעה בטעות בעמדתו של חבר הכנסת שיקלי, אבל היא הצביעה בעד.

מנסור עבאס: 24 בעד, אין מתנגדים ואין נמנעים.

מנסור עבאס: הצעת החוק מתקבלת ועוברת להכנה לקריאה שנייה ושלישית בוועדת החינוך התרבות והספורט.

מנסור עבאס: [רשומות (הצעות חוק, חוב' כ/894).

מנסור עבאס: ]

מנסור עבאס: אנחנו עוברים להצעת חוק הרשויות המקומיות (בחירות) (תיקון מס' 53) (תשלום שכר לעובד שאינו תושב הרשות המקומית), התשפ"ב–2022, של חברת הכנסת יעל רון בן משה וקבוצת חברי הכנסת, לקריאה ראשונה.

מנסור עבאס: בבקשה.

מנסור עבאס: עשר דקות, גברתי.

יעל רון בן משה: אדוני היושב-ראש, כנסת נכבדה, לצערי נראה שבשעות או בימים הקרובים אנחנו נצא למערכת בחירות חמישית בתוך פחות מארבע שנים.

יעל רון בן משה: אנחנו חווים את זה היום במרתון החקיקה ובדיונים בוועדות, בזה שאנחנו שוב הולכים להיכנס לצערנו לתקופה של שיתוק מסוים.

יעל רון בן משה: אני חושבת שרבים מהנוכחים במליאה כעת עשו כל מאמץ כדי למנוע את זה, אך משהוכרע שהולכים לבחירות אני אנצל את הבמה הזאת להודות לראש הממשלה, ככל הנראה היוצא, נפתלי בנט, על השנה שלו בתפקיד, ולאחל איחולי הצלחה לראש הממשלה הבא של מדינת ישראל, ככל הנראה, חבר הכנסת יאיר לפיד, שיהיה ראש הממשלה של כולנו, והצלחתו הצלחתנו והצלחת המדינה.

יעל רון בן משה: זכיתי, וכנראה אספיק עוד להעביר היום הצעת חוק אחת בקריאה ראשונה, הצעת חוק שעוסקת בשכר ביום הבחירות לרשויות המקומיות.

יעל רון בן משה: הבחירות לרשויות המקומיות יתקיימו בחודש אוקטובר בשנת 2023, עוד שנה וכמה חודשים.

יעל רון בן משה: אנחנו כולנו נעודד את האזרחים והאזרחיות לצאת ולממש את זכותם הדמוקרטית ולהצביע בבחירות לרשויות המקומיות.

יעל רון בן משה: יחד עם זאת, מדובר ביום שבתון בשכר, שמהווה נטל גדול על המשק הישראלי, בעיקר על עסקים קטנים ובינוניים.

יעל רון בן משה: על מנת לאפשר את הזכות הדמוקרטית לכל אזרח אנחנו כמובן נמשיך ונעודד את האזרחים להתפנות ביום הזה, להצביע, ולא לפגוע בזכויות שלהם ובשכר; יחד עם זאת, יש עובדים שאינם ישראלים ואינם זכאים להצביע בבחירות לרשויות המקומיות, כמו עובדים סיעודיים שעובדים במשפחות – תארו לכם משפחה שצריכה ביום הבחירות להוציא כסף נוסף על טיפול בבן המשפחה היקר לה, החולה, הסיעודי, או לחלופין עובדי האדמה, החקלאים, שצריכים להמשיך ולעבד את האדמה ביום הזה, לחלוב את הפרות, לאסוף ביצים, לעבוד בשדה, וצריכים ביום בחירות לשלם שכר נוסף לעובדים שפעמים רבות הם אינם ישראלים וגם כך אינם רשומים בפנקס הבוחרים ואינם זכאים להצביע ולכן אין לנו שום צורך לעודד אותם לממש את זכותם הדמוקרטית.

יעל רון בן משה: החוק הזה בא להסדיר את המצב הזה, ולהגיד שעובדים שאינם רשומים בספר הבוחרים של אותה רשות מקומית לא יקבלו את השכר הנוסף של יום שבתון הבחירות.

יעל רון בן משה: כל זאת, לצד זה שנמשיך ונדאג לזכויות הסוציאליות של כל העובדים בישראל, גם האזרחים הישראלים וגם אלה שאינם כאלה, במסלולים האחרים – של ימי חופשה, של תנאי עבודה נאותים.

יעל רון בן משה: יום השבתון בשכר יחול רק על מי שרשום בספר הבוחרים של הרשות המקומית שבה מתקיימות הבחירות, ובשנת 2023 זה יהיה כמעט כל הרשויות המקומיות בישראל.

יעל רון בן משה: אני מבקשת מכל החברים להצביע בעד הצעת החוק הזאת.

יעל רון בן משה: תודה רבה, אדוני היושב-ראש.

מנסור עבאס: תודה, חברת הכנסת יעל רון בן משה.

מנסור עבאס: אין רשימת דוברים.

מנסור עבאס: אנחנו עוברים להצבעה.

מנסור עבאס: נא לשבת.

מנסור עבאס: אנחנו עוברים להצבעה על הצעת חוק הרשויות המקומיות (בחירות) (תיקון מס' 53) (תשלום שכר לעובד שאינו תושב הרשות המקומית), התשפ"ב–2022, בקריאה ראשונה.

מנסור עבאס: נא להצביע.

מנסור עבאס: בעד ההצעה להעביר את הצעת החוק לוועדה – 28

מנסור עבאס: נמנעים – אין

מנסור עבאס: 28 חברי כנסת בעד, אין מתנגדים ואין נמנעים.

מנסור עבאס: הצעת החוק מתקבלת בקריאה ראשונה ומועברת להכנה בוועדת החוקה, חוק ומשפט לקריאה שנייה ושלישית.

מנסור עבאס: חברי וחברות הכנסת, תם סדר-היום.

מנסור עבאס: הישיבה הבאה תתקיים היום, יום שלישי, כ"ט בסיוון התשפ"ב - -

קריאות: - - -

מנסור עבאס: שנייה, מה קרה לכם?

מנסור עבאס: תירגעו.

מנסור עבאס: הישיבה הבאה תתקיים היום, יום שלישי, כ"ט בסיוון התשפ"ב, 28 ביוני 2022 בשעה 16:000.

מנסור עבאס: ישיבה זו נעולה.